
"Masa hisab amalan telah dekat kepada manusia i, sedangkan 
mereka masih berada di dalam kelalaian dan berpaling dari 
(hidayat)(1). Tiada satu ayat dari Al~Qur'an yang datang 
kepada mereka , ya/ip baru diturunkan dari Tuhan mereka 
melainkan mereka mendengarnya sambil bermain-main(2). 
Hati mereka lalai, dan mereka yang zalim itu telah 
merahsiakan pembicaraan mereka: Orang ini (Muhammad) 
tidak lain melainkan seorang manusia biasa seperti kamu 
sahaja. Apakah kamu wajar datang mengikut sihir (yang 
dibawanya) sedangkan kamu sendiri melihat dengan mata 
kamu?(3). Dia berkata: Tuhanku mengetahui segala 
perkataan di langit dan di bumi, dan Dia Maha Mendengar 
dan Maha Mengetahui(4). Malah mereka berkata: (Al-Qur'an 
itu) adalah impian-impian karut (Muhammad), malah dialah 
yang mengada-adakannya, malah dia sendiri seorang 
penyair. Oleh itu hendaklah dia membawa kepada kami 
sesuatu mujizat seperti mujizat-mujizat rasul-rasul yang 
terdahulu yang diutuskan Allah(5). Tiada penduduk sebuah 
negeri pun yang Kami binasakan sebelum mereka telah 
beriman (kepada mujizat) apakah benar mereka mahu 
beriman (kepada mujizat itu)? (6) Dan Kami tidak utuskan 
rasul-rasul sebelum kamu melainkan kaum lelaki yang Kami 
wahyukan kepada mereka. Oleh itu tanyakanlah (perkara ini) 
kepada Ahlil-Kitab jika kamu tidak mengetahui(7). Dan Kami 
tidak jadikan mereka (para rasul) tubuh badan yang tidak 
makan minum dan mereka juga tidak hidup kekal (di 
dunia)(8). Kemudian Kami tepati janji Kami kepada mereka 
(para rasul) lalu Kami selamatkan mereka dan orang-orang 
yang Kami kehendaki (dari pengikut-pengikut mereka) dan 
Kami binasakan golongan pelampau(9). Sesungguhnya Kami 
telah menurunkan kepada kamu sebuah kitab (Ai-puKan) 
yang mengandungi (pengajaran-pengajaran) yang membawa 
nama yang baik kepada kamu. Apakah tidak kamu 
berfikir?(10). Dan berapa banyak penduduk negeri yang 
zalim yang telah Kami leburkan mereka dan Kami 
mewujudkan selepas mereka kaum yang lain (sebagai 
ganti)(1 1). Dan apabila mereka merasai 'azab Kami tiba-tiba 
mereka tergesa-gesa melarikan diri dari negeri itu(12). (Lalu 
dikatakan kepada mereka) janganlah kamu tergesa-gesa 
melarikan diri dan kembalilah semula kepada kemewahan 
hidup yang dikurniakan kepada kamu dan kepada tempat- 
tempat kediaman kamu supaya kamu ditanya 
(mengenainya)(1 3). Jawab mereka: Celakalah kami! 

Sesungguhnya kami adalah orang-orang yang melakukan 
kezaliman(14). Demikianlah mereka terus mengeluh 
sehingga Kami binasakan mereka laksana tanaman yang 
dituai yang mati sunyi sepi(15). Dan Kami tidak ciptakan 
langit, bumi dan segala makhluk yang ada di antara 
keduanya dengan tujuan bermain-main sahaja(1 6). Sekiranya 
Kami hendak mengambil sesuatu permainan tentulah Kami 
mengambilnya dari sisi Kami sendiri (tetapi) Kami tidak 
sekali-kali melakukannya(17). Malah Kami lontarkan 
kebenaran itu di atas kebatilan lalu ia menghancurkannya 
dan ia terus terhapus, dan kamu akan memperoiehi 
kecelakaan kerana perbuatan kamu menyifatkan Allah 
dengan sifat-sifat yang tidak wajar(18). Dan Dia memiliki 

sekalian penghuni iangit dan bumi. Dan makhiuk (malaikat) 
yang berada di sisi-Nya tidak pernah merasa sombong untuk 
beribadat kepada~Nya dan tidak pernah merasa lemah(19). 
Mereka beribadat malam dan siang tanpa berhenti-henti(20). 
Apakah mereka memilih tuhan-tuhan dari bumi yang dapat 
menghidupkan orang-orang yang mati?(21) Andainya di 
langit dan di bumi itu ada tuhan-tuhan selain Allah nescaya 
kedua-duanya akan musnah binasa , maka Maha Sucilah 
Allah yang mempunyai 'Arasy dari sifat-sifat yang tidak wajar 
yang disifatkan mereka(22). Dia tidak ditanya segala apa 
yang dilakukan-Nya tetapi mereka akan ditanya (segala apa 
yang dilakukan mereka)(23). Apakah mereka memilih tuhan- 
tuhan selain Allah? Katakanlah: Bawakanlah dalil-dalil kamu. 
Kitab Al-Qur f an ini menyebut cerita orang-orang yang 
semasa denganku di samping menyebut cerita para rasul 
sebelumku, malah kebanyakan mereka tidak mengetahui 
'aqidah yang benar, maka kerana itu mereka berpaling dari- 
Nya(24). Dan tiada seorang rasul pun yang Kami utuskan 
sebelum mu melainkan Kami wahyukan kepadanya bahawa 
sesungguhnya tiada tuhan selain Aku sahaja. Oleh itu 
abdikanlah diri kamu kepada-Ku(25). Dan mereka berkata: 
Allah Maha Penyayang itu mempunyai anak. Maha Sucilah 
Allah, malah mereka (malaikat-malaikat yang dikatakan 
anak-anak Allah itu) adalah para hamba-Nya yang 
dimuliakan(26). Mereka tidak mendahului-Nya dengan 
mengemukakan cadangan dan mereka menjunjung segala 
perintah-Nya(27). Allah mengetahui segala apa yang ada di 
hadapan mereka dan segala apa yang ada di belakang 
mereka dan mereka tidak memberi syafa'at melainkan 
kepada orang yang diredhai-Nya dan mereka sentiasa 
berwaspada kerana takut kepada-Nya(28). Dan barang siapa 
di antara mereka yang berkata: Akulah tuhan selain Allah, 
maka Kami akan balaskannya dengan Neraka Jahannam. 
Demikianlah Kami membalas golongan yang zalim(29). 
Apakah orang-orang kafir itu tidak mengetahui bahawa 
langit dan bumi itu pada asalnya merupakan satu benda 
yang padu lalu Kami pisahkan di antara keduanya, dan Kami 
jadikan dari air segala makhluk yang hidup. Mengapakah 
mereka tidak beriman? (30) Dan Kami telah cipta kan di bumi 
gunung-ganang yang teguh supaya ia tidak 
menggoncangkan mereka dan Kami jadikan padanya lorong- 
lorong sebagai jalan-jalan laluan supaya mereka dapat 
berjalan dengan betul(31). Dan Kami telah ciptakan iangit 
sebagai bumbung yang terpelihara , sedangkan mereka 
berpaling dari bukti-bukti (kekuasaan Kami)(32). Dan Dialah 
yang telah menciptakan malam dan siang, matahari dan 
bulan dan semuanya terapung-apung di tempat peredaran 
masing-masing(33). Dan Kami tidak pernah jadikan seorang 
manusia pun sebelummu, yang hidup kekal (di dunia), maka 
apakah jika engkau mati (wahai Muhammad) mereka akan 
hidup kekal? (34) Setiap yang bernyawa akan merasai mati, 
dan Kami akan menduga kamu dengan keburukan dan 
kebaikan sebagai suatu ujian, dan kepada Kami seluruh 
kamu akan dikembalikan."(35) 

(Latar belakang dan pokok pembicaraan) 

Surah ini ialah Surah Makkiyah yang 
memperkatakan maudhu 1 utama yang selalu 
diperkatakan oleh surah-surah Makkiyah yang lain, 
iaitu maudhu’ ’aqidah. la memperkatakannya di 
dalam bidang-bidangnya yang sebenar, iaitu di 
bidang-bidang tauhid, kerasulan dan kebangkitan 
selepas mati. 

Ayat-ayat surah ini memperkatakan maudhu’ itu 
dengan membentangkan undang-undang am alam 
buana dan menghubungkan ’aqidah dengan undang- 
undang itu, kerana ’agidah merupakan sebahagian 


dari binaan alam buana yang berjalan mengikut 
undang-undang amnya. 7\qidah itu ditegakkan di 
atas lunas kebenaran yang menjadi landasan ciptaan 
langit dan bumi, la ditegakkan di atas kesungguhan, 
yang dengannya juga ditadbirkan langit dan bumi, la 
bukannya main-mainan dan bukan pula kebatilan 
yang sia-sia. la persis seperti alam buana tidak 
diciptakan untuk mainan dan tidak pula 
dicampuradukkan dengan kebatilan: 



" Dan Kami tidak ciptakan iangit, bumi dan segala makhluk 
yang ada di antara keduanya dengan tujuan bermain-main 
sahaja. "(16) 


Persamaan Undang-undang Alam Buana 
Membuktikan Keesaan Tuhan Pencipta 

Oleh sebab itu Allah membawa manusia menjelajah 
dengan hati, mata dan fikiran mereka di dua ruang 
alam buana yang besar, iaitu langit dan bumi, 
gunung-ganang yang teguh, lorong-lorong dan jalan- 
jalan yang luas, hari malam dan hari siang, matahari 
dan bulan sambil menarik pandangan mereka supaya 
memerhatikan persamaan atau kesatuan undang- 
undang yang mengendali dan mentadbirkan alam 
buana ini dan kepada makna persamaan undang- 
undang itu yang menunjukkan kepada keesaan Tuhan 
Pencipta yang mentadbir dan keesaan Tuhan Pemilik 
yang tidak mempunyai sebarang sekutu dalam 
kerajaan langit dan bumi dan dalam urusan 
penciptaan alam. 

"Andainya di langit dan di bumi itu ada tuhan-tuhan selain 
Allah nescaya kedua-duanya akan musnah binasa"(22) 

Kemudian Allah menarik akal fikiran mereka supaya 
memerhatikan persamaan undang-undang yang 
mengendalikan hayat di muka bumi ini dan 
memerhatikan persamaan sumber hayat: 



"Dan Kami jadikan dari air segala makhluk yang hidup"(30) 


juga memerhatikan persamaan kesudahan setiap yang 
hidup: 


O 




"Setiap yang bernyawa akan merasai mati"(35) 


juga memerhatikan persamaan tempat kembali 
seluruh manusia: 

'T 

"Dan kepada Kami seluruh kamu akan dikembalikan"(35) 




Aqidah mempunyai hubungan yang amat kukuh 
dengan undang-undang am alam buana. Aqidah itu 
juga hanya satu sahaja walaupun banyak para rasul 
yang membawanya di sepanjang zaman: 

\Sj 

" Dan tiada seorang rasul pun yang Kami utuskan sebelummu 
melainkan Kami wahyukan kepadanya bahawa 
sesungguhnya tiada tuhan selain Aku sahaja. Oleh itu 
abdikanlah diri kamu kepada-Ku. "(25) 


Kehendak Allah telah menentukan bahawa seluruh 
Rasu! itu adalah dari jenis manusia belaka: 



"Dan Kami tidak utuskan rasul-rasul sebelum kamu 
melainkan kaum lelaki yang Kami wahyukan kepada 
mereka. "(7) 


Sebagaimana 'aqidah mempunyai pertalian yang 
amat kukuh dengan undang-undang am alam buana, 
maka begitulah juga hubungan-hubungan ‘aqidah ini 
di bumi. Undang-undang tidak pernah mungkir 
bahawa kebenaran itu akan menang pada akhirnya 
dan kebatilan itu akan lenyap, kerana kebenaran atau 
a!-Haq itu merupakan asas alam buana, la tetap akan 
menang mengikut undang-undang Ilahi: 


" Malah Kami lontarkan kebenaran itu di atas kebatilan lalu ia 
menghancurkannya . "( 1 8) 


Begitu juga kebinasaan itu tetap, akan menimpa 
orang-orang yang zalim dan mendustakan Rasul, dan 
Allah tetap menyelamatkan para rasul dan para 
Mu'minin: 



"Kemudian Kami tepati janji Kami kepada mereka (para 
rasul) lalu Kami selamatkan mereka dan orang-orang yang 
Kami kehendaki (dari pengikut-pengikut mereka) dan Kami 
binasakan golongan pelampau."(9) 


Dalam penayangan kisah-kisah ini didedahkan 
konsep-konsep yang telah diterangkan dalam ayat- 
ayat yang terdahulu, iaitu ia dedahkan dalam bentuk 
peristiwa-peristiwa yang berlaku di dalam hidup para 
rasul dan dalam perjalanan da'wah-da'wah setelah 
diterangkan dalam bentuk peraturan-peraturan am 
dan undang-undang. 

Penerangan ayat-ayat surah ini juga mengandungi 
beberapa pemandangan Qiamat yang mendedahkan 
konsep-konsep itu sendiri dalam bentuk peristiwa 
yang berlaku pada hari Qiamat 


Demikianlah berbagai-bagai nada dalam surah ini 
digemblengkan untuk satu tujuan, iaitu untuk 
membangkitkan hati manusia supaya memahami 
kebenaran yang luhur yang terdapat dalam ‘aqidah 
Islam yang dibawa oleh Muhammad Khatamur-Rusuli 
s.a.w. agar dengan itu ia tidak disambut mereka 
dengan hati yang lalai, sikap yang tidak mengendah 
dan cuai sebagaimana keadaan mereka digambarkan 
di permulaan surah: 

a r -i »-2 

"Masa hisab amalan telah dekat kepada manusia sedangkan 
mereka masih berada di dalam kelalaian dan berpaling dari 
(hidayat)."(1) 





"Tiada satu ayat dari Ai-Qur r an yang datang kepada mereka i, 
yang baru diturunkan dari Tuhan mereka melainkan mereka 
mendengarnya sambil bermain-main."(2) 



" Hati mereka lalai. "(3) 


Dan bumi ini tetap diwarisi oleh para hamba Allah 
yang soleh: 



"Dan sesungguhnya Kami telah catatkan di dalam kitab-kitab 
suci (yang diturunkan kepada manusia) setelah dicatatkan di 
dalam Luh Mahfuz bahawa bumi ini diwarisi hamba-hamba- 
Ku yang soleh. "( 1 05) 


Agama ini merupakan suatu yang benar dan serius 
sebagaimana alam buana juga merupakan suatu yang 
benar dan serius. Justeru itu tiada ruang untuk 
bermain-main dalam menerima agama ini dan tiada 
ruang untuk menuntut bukti-bukti mu'jizat, kerana 
bukti-bukti kekuasaan Allah yang terbentang di alam 
buana dan di seluruh peraturannya semuanya 
menyarankan bahawa Allah Pencipta Yang Maha 
Kuasa dan Maha Esa dan bahawa agama ini adalah 
diturunkan dari Allah Pencipta Yang Maha Kuasa dan 
Maha Esa. 


Justeru itu Al-Qur'an menayangkan umat para rasul 
yang sama itu dalam satu rangkaian yang panjang 
secara sepintas lalu. Penayangan itu agak panjang 
sedikit ketika ia mengemukakan babak-babak kisah 
Ibrahim a.s., Daud dan Sulaiman a.s. dan agak pendek 
ketika ia menyebut kisah-kisah Nuh, Musa, Harun, 
Lut, Ismail, Idris, Zulkifli, Zun-Nun (Yunus), Zakaria, 
Yahya dan Isa a.s. 


k k k k -k k 

Susunan kata dalam surah ini dari segi struktur 
lafaznya dan bunyi iramanya ialah susunan kata 
pernyataan yang selaras dengan maudhu'nya dan 
selaras dengan suasana penerangan surah yang 
mengemukakan maudhu' ini. Ini dapat dilihat dengan 
jelas apabila dibandingkan, misalnya dengan susunan 
kata Surah Maryam dan Taha di mana terdapat nada 

yang lembut yang sesuai dengan suasana kedua- 
duanya, sedangkan di sini terdapat nada yang mantap 
yang sesuai dengan suasana surah dan maudhu‘nya. 

Ini bertambah jelas lagi apabila dibandingkan 
susunan kata kisah Ibrahim a.s. di dalam Surah 
Maryam dengan susunan kata kisah Ibrahim dalam 
surah ini. Begitu juga perbezaan ini jelas apabila 
diperhatikan tentang babak kisah itu yang 
dibentangkan di sini dengan, babaknya yang 
dibentangkan di sana. Di dalam Surah Maryam babak 
yang dibentangkan di sana ialah babak dialog yang 
lembut di antara Ibrahim dengan bapanya, sedangkan 
di dalam surah ini dibentangkan babak Ibrahim 
memecahkan berhala-berhala dan babak beliau 
dilontarkan ke dalam api. Semuanya ini untuk 
mewujudkan keselarasan pada maudhu 1 , suasana, 
susunan kata dan nada. 

****** 

Penerangan surah ini berlangsung dalam empat 
pusingan: 

Pusingan pertama dimulakan dengan kata 
pendahuluan yang amat kuat pukulannya, la 
menggoncangkan hati manusia dan mengingatkan 
mereka kepada malapetaka besar yang mendekati 
dan mengepung mereka, sedangkan mereka lalai dan 
cuai terhadapnya: 

r j 

" Masa hisab amalan telah dekat kepada manusia , sedangkan 
mereka masih berada di dalam kelalaian dan berpaling dari 
(hidayat). "(1) 

Kemudian Al-Qur'an menggoncangkan hati mereka 
sekali lagi dengan satu pemandangan yang 
menayangkan kebinasaan umat-umat yang silam, 
yang lalai dari pengajaran-pengajaran Allah dan hidup 
di dalam kesesatan dengan sikap mereka yang zalim: 



"Dan berapa banyak penduduk negeri yang zalim yang telah 
Kami leburkan mereka dan Kami mewujudkan selepas 
mereka kaum yang lain (sebagai ganti)(11) Dan apabila 
mereka merasai 'azab Kami tiba-tiba mereka tergesa-gesa 
melarikan diri dari negeri itu (12) (Lalu dikatakan kepada 
mereka) janganlah kamu tergesa-gesa melarikan diri dan 
kembalilah semula kepada kemewahan hidup yang 
dikurniakan kepada kamu dan kepada tempat-tempat 
kediaman kamu supaya kamu ditanya (mengenainya) (13) 
Jawab mereka: Celakalah kami I Sesungguhnya kami adalah 
orang-orang yang melakukan kezaliman (14) Demikianlah 
mereka terus mengeluh sehingga Kami binasakan mereka 
laksana tanaman yang dituai yang mati sunyi sepi. "(15) 

Kemudian ia menghubungkan di antara kebenaran 
dengan keseriusan dalam da‘wah, di antara 

kebenaran dengan keseriusan dalam peraturan alam 
buana, di antara ‘aqidah tauhid dengan undang- 
undang alam al-wujud, di antara persamaan Tuhan 
Pencipta dan Pentadbir alam buana dengan 
persamaan risalah dan 'aqidah dan di antara 
persamaan sumber hayat dengan persamaan 

penghabisan dan titik kembalinya manusia 

sebagaimana telah kami terangkan sebelum ini. 

Di dalam pusingan yang kedua pula Al-Qur'an 
kembali bercakap kepada orang-orang kafir yang 
menentang Rasulullah s.a.w. dengan ejekan dan 

sendaan, sedangkan persoalan itu adalah satu 
persoalan yang serius dan benar, dan segala kejadian 
di sekeliling mereka menyarankan supaya mereka 
sedar dan memberi perhatian yang berat. Mereka 
menggesa agar ‘azab Allah disegerakan ke atas 
mereka, sedangkan ‘azab itu amat hampir kepada 
mereka. Di sini ia menayangkan salah satu 
pemandangan Qiamat dan menarik perhatian mereka 
kepada ‘azab keseksaan yang telah menimpa umat- 
umat yang telah mempermain-mainkan para rasul 
sebelum mereka dan menegaskan bahawa di sana 
tiada siapa pun yang dapat memberi perlindungan 
kepada mereka dari ‘azab Allah. Ia memalingkan hati 
mereka supaya meneliti qudrat Allah yang 
mengurangkan sempadan-sempadan sesebuah negeri 
yang besar hingga menjadi negeri yang kecil agar 
kejadian ini dapat menyedarkan mereka dari kelalaian 
yang dialami mereka kerana terlalu lama hidup dalam 
kesenangan dan kemewahan. 

Pusingan ini berakhir dengan satu arahan yang 
ditujukan kepada Rasulullah s.a.w. supaya beliau 
menjelaskan tugasnya: 



"Katakanlah: Sesungguhnya aku hanya memberi peringatan 
kepada kamu dengan wahyu"(45) 


juga menjelaskan bahaya ‘azab yang mengancam 
mereka yang sedang leka di dalam kelalaian itu: 



"Dan si pekak sememangnya tidak dapat mendengar seruan 
apabila mereka diberi amaran. "(45) 

Sehingga neraca hisab yang adil itu ditegakkan, 
sedangkan mereka berada di dalam kelalaian. 

Pusingan yang ketiga menayangkan kisah para 
Anbia', di mana dapat dilihat persamaan risalah dan 
'aqidah, juga dapat dilihat rahmat Allah dan 
bimbingan-Nya terhadap para hamba-Nya yang soleh. 
Dan bagaimana para pendusta itu dibinasakan oleh- 
Nya. 

Di dalam pusingan yang keempat pula, iaitu 
pusingan yang terakhir, surah ini menayang 
kesudahan hidup manusia dalam salah satu 
pemandangan Qiamat yang mengerikan, dan 
penghabisan surah ini sama dengan permulaannya 
iaitu kedua-duanya memberi pukulan yang kuat dan 
amaran yang terus terang dan menyerahkan mereka 
kepada nasib kesudahan mereka yang buruk yang 
pasti menimpa mereka. 

****** 

Sekarang marilah kita kajikan pusingan pertama 
dengan terperinci: 


(Pentafsiran ayat-ayat 1 - 9) 






"Masa hisab amalan telah dekat kepada manusia , sedangkan 
mereka masih berada di dalam kelalaian dan berpaling dari 
(hidayat) (1) Tiada satu ayat dari Al-Qur'an yang datang 
kepada mereka , yang baru diturunkan dari Tuhan mereka 
melainkan mereka mendengarnya sambil bermain-main (2) 
Hati mereka lalai dan mereka yang zalim itu telah 
merahsiakan pembicaraan mereka: Orang ini (Muhammad) 
tidak lain melainkan seorang manusia biasa seperti kamu 
sahaja . Apakah kamu wajar datang mengikut sihir (yang 
dibawanya) sedangkan kamu sendiri melihat dengan mata 
kamu ? (3) Katakanlah: Tuhanku mengetahui segala 

perkataan di langit dan di bumi dan Dia Maha Mendengar 
dan Maha Mengetahui (4) Malah mereka berkata: (Al-Qur'an 
itu) adalah impian-impian karut (Muhammad), malah dialah 
yang mengada-adakannya, malah dia sendiri seorang 
penyair. Oleh itu hendaklah dia membawa kepada kami 
sesuatu mujizat seperti mujizat-mujizat rasul-rasul yang 
terdahulu yang diutuskan Allah (5) Tiada penduduk sebuah 
negeri pun yang Kami binasakan sebelum mereka telah 
beriman (kepada mujizat ), apakah benar mereka mahu 
beriman (kepada mujizat itu)? (6) Dan Kami tidak utuskan 
rasul-rasul sebelum kamu melainkan kaum lelaki yang Kami 
wahyukan kepada mereka . Oleh itu tanyakanlah (perkara ini) 
kepada Ahlil-Kitab jika kamu tidak mengetahui (7) Dan Kami 
tidak jadikan mereka (para rasul) tubuh badan yang tidak 
makan minum dan mereka juga tidak hidup kekal (di dunia) 
(8) Kemudian Kami tepati janji Kami kepada mereka (para 
rasul) lalu Kami selamatkan mereka dan orang-orang yang 
Kami kehendaki (dari pengikut-pengikut mereka) dan Kami 
binasakan golongan pelampau."(9) 

Bagaimana Hati Yang Liar Dan Lalai 
Menyamb ut Al-Qur J an 

Inilah permulaan kata yang amat kuat, yang 
menggoncangkan hati manusia yang lalai. Hari hisab 
telah hampir, tetapi mereka masih berada di dalam 
kelalaian. Ayat-ayat Allah dibentangkan kepada 
mereka, tetapi mereka berpaling dari hidayat. Suasana 
begitu serius, tetapi mereka masih tidak sedar kepada 
keseriusannya. Setiap kali sampai kepada mereka 
ayat-ayat dari Al-Qur'an yang baru, mereka 
menyambutnya dengan main-main dan dengan sikap 
yang sewenang-wenang, mereka mendengarnya 
dengan gurau senda dan mengejek. 



"Hati mereka lalai"(3) 


sedangkan hati itulah pusat daya manusia meneliti, 
merenungi dan berfikir. 

Itulah gambaran jiwa manusia yang kosong yang 
tidak mengenal keseriusan. Mereka bermain-main 
dalam perkara yang paling penting, bergurau senda 
pada tempat-tempat yang serius dan bertindak liar 
dan tidak peduli terhadap perkara-perkara yang suci. 
Al-Qur'an diturunkan kepada mereka dari Allah, 
tetapi mereka menyambutnya dengan main-main 
tanpa hormat dan taqdis. Jiwa yang kosong dari 
keseriusan, perhatian yang berat dan kesucian adalah 
berakhir menjadi jiwa yang hampa, tandus dan 
runtuh, ia tidak layak untuk memikul tugas-tugas, 
menunaikan kewajipan dan melaksanakan taklif dan 
menyebabkan hidupnya menjadi lumpuh, remeh dan 
murah. 

Jiwa yang liar yang mempermain-mainkan perkara- 
perkara yang suci adalah jiwa yang sakit. Sikap yang 
liar dan tidak peduli itu bukannya sikap yang tabah, 
kerana ketabahan merupakan sifat jiwa yang serius 
dan penuh kesedaran, sedangkan sikap yang liar dan 
tidak peduli itu tidak mempunyai kesedaran dan- tidak 
serius. 

Orang-orang yang diceritakan Al-Qur'anul-Karim itu 
telah menyambut ayat-ayat AI-Qur'an dengan sikap 
main-main, sedangkan Al-Qur'an diturun untuk 
dijadikan sebuah perlembagaan hidup, satu tata kerja 
dan satu undang-undang bermu'amalah. Mereka 
menghadapi hari hisab yang hampir itu dengan sikap 
yang lalai. Orang-orang yang seperti mereka memang 
wujud di setiap zaman. Apabila jiwa seseorang itu 
kosong dari keseriusan, .perhatian yang berat dan 
kesucian, maka ia akan berubah kepada gambaran 
jiwa yang sakit dan buruk yang dilukiskan oleh AI- 
Qur'an, iaitu jiwa yang mengubahkan seluruh hidup 
kepada permainan yang kosong tanpa tujuan dan 
tanpa dasar. 

Sementara orang-orang Mu'min pula menyambut 
surah ini dengan perhatian yang amat berat hingga 
mereka lupa kepada dunia dan segala isinya. 

Tersebut di dalam riwayat hidup 'Amir ibn Rabi'ah 
yang ditulis oleh al-Amidi bahawa pada suatu hari ada 
seorang Arab menjadi tetamunya. Beliau telah 
memberi sepenuh keraian kepada orang itu. 
Kemudian orang ini datang pula bertemu dengan 
beliau setelah dia mendapat satu kawasan tanah yang 
luas (untuk membalas budi baik beliau). Dia berkata 
kepada 'Amir: "Saya telah meminta dari Rasulullah 
s.a.w. satu kawasan tanah perlembahan dan saya 
mahu berikan sebahagian dari tanah itu untuk anda 
dan anak cucu anda selepas anda". Jawab 'Amir: 
"Saya tidak perlu kepada tanah pemberian anda itu, 
kerana pada hari ini telah turun satu surah Al-Qur'an 
yang telah menyebabkan hati kami lupakan dunia 
iaitu: 

4 oiOJi vJs! 

O 'T 4 

Inilah perbezaan di antara hati manusia yang hidup, 
yang menyambut ayat-ayat Allah dengan serius dan 


hati manusia yang mati, tertutup dan padam 
cahayanya, iaitu hati yang mati yang dikapan dengan 
kelalaian dan dipadamkan cahayanya dengan sikap 
yang liar dan tidak peduli, hati yang tidak dapat 
ditembusi kesan-kesan AI~Qur'an kerana hati itu 
kosong dari nilai-nilai hidup: 


"Dan mereka yang zalim itu teiah merahsiakan pembicaraan 
mereka" (3) 


'f 0 






mereka bercakap-cakap secara rahsia dan mengatur 
pakatan jahat di antara mereka. Mereka mengata- 
ngatakan tentang Rasulullah s.a.w: 



"Orang ini (Muhammad) tidak lain melainkan seorang 
manusia biasa seperti kamu sahaja. Apakah wajar kamu 
datang mengikut sihir (yang dibawanya) sedangkan kamu 
sendiri melihat dengan mata kamu?"(3) 


Cara-cara Mereka Menentang Pengaruh AI-Qur'an 

Tetapi walaupun hati mereka mati dan kosong dari 
hayat, namun mereka tidak berdaya menahan diri 
mereka dari digugat dan digoncangkan oleh Al- 
Qur'an. Mereka biasanya mencari jalan untuk 
menentang pengaruh AI-Qur'an yang kuat itu dengan 
menggunakan dalihan-dalihan. Mereka berkata: 
Muhammad itu hanya manusia biasa sahaja. 
Bagaimana kamu boleh beriman kepada manusia 
seperti kamu? Apa yang dibawakan oleh Muhammad 
hanya sihir sahaja, bagaimana kamu boleh datang 
menerima sihir dan terikut-ikut kepadanya sedangkan 
kamu mempunyai mata dan melihat sendiri (hakikat 
ini)? 


Ketika inilah Rasulullah s.a.w. menyerahkan perkara 
mereka dan perkara dirinya kepada Allah, dan Allah 
telah memaklumkan kepada beliau tentang 
pembicaraan-pembicaraan rahsia yang berlaku di 
antara mereka dan tentang tipu daya mereka untuk 
menghindarkan diri mereka dari Al-Qur'an dan 
pengaruhnya. 



"Katakanlah: Tuhanku mengetahui segala perkataan di langit 
dan di bumi f dan Dia Maha Mendengar dan Maha 
Mengetahui. "(4) 


Tiada suatu pembicaraan rahsia yang berlaku di 
mana-mana tempat di muka bumi ini melainkan 
semuanya diketahui Allah. Dia mengetahui segala 
percakapan yang diucapkan di langit dan di bumi dan 
tiada suatu pakatan sulit yang diperkatakan mereka 
melainkan semuanya diketahui oleh-Nya. Allah itu 
Maha Mendengar dan Maha Melihat. 

Mereka serba salah bagaimana hendak menyifatkan 
Al-Qur'an ini dan menghindarkan diri mereka dari 
pengaruhnya. Sekali mereka mengatakan Al-Qur'an 
itu sihir, sekali pula mereka mengatakan AI-Qur'an itu 
impian-impian karut yang diimpikan Muhammad 
kemudian diceritakannya kepada orang ramai, • 
kadang-kadang mereka mengatakan Al-Qur'an itu 
syair (sajak) dan kadang-kadang pula mereka 
menuduh beliau mereka-rekakan Al-Qur'an kemudian 
mendakwakannya sebagai wahyu dari Allah: 



"Malah mereka berkata: (Al-Our'an itu) adalah impian- 
impian karut (Muhammad), malah dialah yang mengada- 
adakannya, malah dia sendiri seorang penyair. "(5) 


Mereka tidak dapat menetapkan satu sifat atau satu 
pendapat yang tertentu terhadap Al-Qur'an, kerana 
tuduhan-tuduhan itu merupakan semata-mata tipu 
daya dan usaha percubaan mereka untuk 
mentafsirkan kesan Al-Qur'an yang menggegarkan 
hati mereka dengan berbagai-bagai dalihan, tetapi 
mereka tidak berdaya, oleh sebab itulah mereka 
berpindah-pindah dari satu tuduhan kepada satu 
tuduhan yang lain, dari satu pentafsiran kepada satu 
pentafsiran yang lain. Mereka terumbang-ambing dan 
wara wiri. Kemudian untuk menyelamatkan diri 
mereka dari keadaan yang serba salah dan 
menyulitkan itu mereka menuntut beliau membawa 
mu'jizat-mu'jizat seperti mu'jizat-mu'jizat yang pernah 
dibawa rasul-rasul yang silam sebagai ganti Al-Qur'an: 



"Hendaklah dia membawa kepada kami sesuatu mu l jizat 
seperti mujizat-mujizat rasul-rasul yang terdahulu yang 
diutuskan Allah. "(S) 


Sebenarnya mu'jizat-mu'jizat itu telah didatangkan 
sebelum ini, tetapi orang-orang yang menyaksikan 
mu'jizat itu tidak juga beriman kepadanya lalu mereka 
dibinasakan Allah mengikut Sunnatullah yang tidak 
pernah mungkir membinasakan orang-orang yang 
mendustakan mu'jizat-mu'jizat; 

© 

"Tiada penduduk sebuah negeri pun yang Kami binasakan 
sebelum mereka telah beriman (kepada mu'jizat ), apakah 
benar mereka mahu beriman (kepada mujizatitu)?"(6) 

Ini disebabkan kerana orang-orang yang degil, yang 
tidak mahu beriman kepada mu'jizat kebendaan yang 
dapat disaksikan dengan pancaindera itu tidak lagi 
mempunyai apa-apa alasan keuzuran dan tidak pula 
dapat diharapkan sesuatu kebaikan dari mereka. Oleh 
sebab itulah mereka wajar dibinasakan sahaja. 




Mu'jizat-mu'jizat itu telah dikemukakan berulang- 
ulang kali dan berulang-ulang kali pula ia didustakan 
manusia dan berulang-ulang kali pula para pendusta 
itu dibinasakan Allah. Oleh itu apakah (kaum 
Musyrikin Makkah) benar-benar mahu beriman 
kepada mu'jizat jika dikemukakannya kepada mereka, 
sedangkan sifat mereka sama sahaja dengan kaum- 
kaum yang telah dibinasakan Allah (( 
Apakah benar mereka mahu beriman ?" 

\s tfeJz 'J 




"Dan Kami tidak utuskan rasul-rasul sebelum kamu 
melainkan kaum lelaki yang Kami wahyukan kepada mereka. 
Oleh itu tanyakanlah (perkara ini) kepada Ahlil-Kitab jika 
kamu tidak mengetahui (7) "Dan Kami tidak jadikan mereka 
(para rasul) tubuh badan yang tidak makan minum dan 
mereka juga tidak hidup kekal (di dunia). "(8) 


Mengapa Rasul Dipilih Dari Kalangan Manusia 

Hikmat kebijaksanaan Allah telah menentukan 
bahawa para rasul itu adalah dari jenis manusia. 
Mereka bertugas menerima wahyu dan menyeru 
manusia dengannya. Seluruh rasul sebelum ini adalah 
dari kaum lelaki yang mempunyai tubuh badan belaka 
dan Allah tentulah tidak menciptakan tubuh badan itu 
kemudian menjadikan mereka tidak makan dan 
minum, kerana makan dan minum merupakan 
keperluan tubuh badan, dan sifat tubuh badan itu 
merupakan keperluan sifat manusia. Dan sebagai 
makhluk manusia yang dijadikan Allah, maka tentulah 
dia tidak akan hidup kekal. Inilah undang-undang 
Allah yang berjalan selama ini. Oleh itu hendaklah 
mereka bertanya Ahlil-Kitab yang 'arif dengan para 
Anbia' yang diutuskan sebelum ini jika mereka tidak 
mengetahui. 

Para rasul itu adalah dipilih dari jenis manusia 
supaya mereka hidup dengan cara hidup manusia 
agar cara hidup mereka di alam kenyataan itu 
merupakan gambaran yang benar dari syari'at yang 
dibawa mereka, dan agar perilaku amalan mereka 
menjadi contoh yang hidup kepada ajaran-ajaran 
yang diserukan mereka. Kalimat da'wah yang hidup di 
alam kenyataan itulah yang dapat memberi kesan dan 
hidayat, kerana orang ramai dapat melihat kalimat itu 
terjelma pada seseorang yang tertentu dan 
pengertiannya diterjemahkan kepada tingkahlaku 
yang tertentu di alam kehidupan. 

Andainya para rasul itu bukan dari jenis manusia, 
tidak makan dan minum, tidak berjalan di pasar-pasar 
dan tidak menggauli perempuan dan dada mereka 
tidak digelombangi perasaan-perasaan dan emosi- 
emosi manusia tentulah tidak ada tali hubungan yang 

mengikatkan mereka dengan manusia dan tentulah 
mereka tidak dapat merasa dorongan-dorongan yang 
menggerakkan manusia dan tentulah manusia tidak 
dapat mencontohi dan mengikut mereka. 

Mana-mana penda'wah yang tidak dapat merasa 
perasaan orang-orang yang dida'wahkannya dan 
mereka tidak dapat merasakan perasaan-perasaannya, 
maka penda'wah itu hanya dapat berdiri di pinggiran 
hidup mereka sahaja, di mana hubungan harmoni 
yang timbal balas tidak akan berlaku di antaranya 
dengan mereka. Waiau bagaimana jelas sekalipun 
mereka mendengar perkataan-perkataannya, namun 
ia tidak akan dapat menggerakkan mereka untuk 
mengamalkan apa yang dikatakannya kerana 
hubungan perasaan tidak wujud di antara dia dengan 
mereka. 

Mana-mana penda'wah yang tidak menepati 
perbuatannya dengan perkataannya, maka perkataan- 
perkataannya itu hanya akan terhenti di pintu telinga 
orang-orang yang dida'wahkannya sahaja dan tidak 
dapat menjangkau hati mereka biar bagaimanapun 
indah, menarik dan kuat perkataan-perkataan yang 
dilafazkan mereka. Perkataan yang mudah dan 
bersahaja tetapi disertai emosi dan disokong oleh 
tindakan, maka itulah perkataan yang berhasil dan 
dapat menggerakkan orang-orang lain bangkit 
bertindak. 

Orang-orang yang mencadangkan rasul itu patut 
dipilih dari bangsa malaikat sama sahaja dengan 
orang-orang yang mencadangkan pada hari ini 
bahawa seseorang rasul itu harus bersih dari emosi- 
emosi manusia. Mereka cuma berkeras kepala dan 
lupakan hakikat bahawa para malaikat itu tidak hidup 
seperti manusia kerana susunan kejadiannya yang 
berlainan dan mereka tidak mungkin menjalani 
kehidupan manusia. Mereka tidak dapat merasa 
dorongan-dorongan jasad dan kehendak-kehendak 
keperluannya, tidak dapat merasakan perasaan- 
perasaan makhluk manusia yang mempunyai susunan 
kejadian yang istimewa, sedangkan rasul itu harus 
merasakan dorongan-dorongan dan perasaan- 
perasaan ini. Dia harus menjalani dorongan-dorongan 
dan perasaan-perasaan ini di dalam kehidupannya di 
alam kenyataan supaya dia dapat menggariskan 
perlembagaan hidup amali untuk para pengikutnya 
dengan amalan-amalan hidupnya sendiri. 

Di sana ada satu lagi pertimbangan, iaitu apabila 
manusia merasa bahawa rasul itu dari bangsa 
malaikat, maka perasaan ini tidak dapat 
merangsangkan keinginan di dalam jiwa mereka 
untuk mencontohinya di dalam tindak-tanduk hidup 
mereka kerana rasul itu tidak sebangsa dengan 
mereka dan tabi'atnya berlainan dari tabi'at mereka. 
Mereka tidak mempunyai keinginan untuk 
mencontohi cara hidupnya dalam kehidupan seharian 
mereka, sedangkan cara hidup para rasul itu harus 
menjadi contoh pendorong kepada manusia. 

Di samping alasan-alasan tersebut, cadangan itu 
juga bererti melupakan penghormatan Allah terhadap 


bangsa manusia dengan memilih para rasul dari 
kalangan mereka agar mereka dapat berhubung 
dengan alam al-Mala'uI-A'la dan menerima 

perutusan-perutusan dari-Nya. 

Oleh sebab itulah undang-undang Allah yang 
berkuatkuasa telah menetapkan pemilihan para rasul 
itu dari kalangan manusia dan memperlakukan ke 
atas mereka segala sifat dan tabi'at manusia seperti 
kelahiran, kematian, mempunyai perasaan-perasaan 
dan emosi-emosi, kesakitan, kesedihan, cita-cita, 
harapan, makan minum dan menggauli perempuan. 
Undang-undang itu juga telah menjadikan 

(Muhammad), iaitu Rasul yang paling besar, sempurna 
dan penamat para rasul yang membawa agama yang 
kekal abadi itu sebagai contoh yang paling sempurna 
bagi kehidupan manusia di muka bumi ini, iaitu 
kehidupan yang merangkumi dorongan-dorongan, 
pengalaman-pengalaman, tindakan dan cara 

menjalani hidup (sebagai manusia). 

Itulah Sunnatullah dalam pemilihan para rasul, dan 
yang sama sepertinya ialah Sunnatullah yang 
menyelamatkan para rasul dan para pengikutnya di 
samping membinasakan para penentang mereka yang 
pelampau, zalim dan pendusta: 



"Kemudian Kami tepati janji Kami kepada mereka (para 
rasul) lalu Kami selamatkan mereka dan orang-orang yang 
Kami kehendaki (dari pengikut-pengikut mereka) dan Kami 
binasakan golongan pelampau. "(9) 

Ini juga merupakan Sunnatullah yang berkuatkuasa 
seperti Sunnatullah dalam pemilihan mereka. Allah 
telah menjanjikan keselamatan kepada mereka dan 
para pengikut mereka yang beriman dengan 
keimanan yang tulen, iaitu keimanan yang dibuktikan 
dengan amalan. Allah telah menepati janji-Nya 
terhadap mereka dan membinasakan penentang- 
penentang mereka yang bertindak melampau batas. 

* -k -k * * 

(Pentafsiran ayat-ayat 10-15) 

Mu jizot Al-Qur"an Lebih Kekal Dari 
Mu 'jizat-mujizat Kebendaan 

Sunnatullah inilah yang diancamkan Allah kepada 
kaum Musyrikin yang menentang Rasulullah s.a.w. 
dengan tindakan-tindakan yang melampau terhadap 
beliau, iaitu mendusta dan menyakiti beliau serta para 
Mu'minin yang bersama beliau. Allah mengingatkan 
mereka iaitu adalah menjadi satu rahmat kepada 
mereka apabila Allah tidak mengemukakan mu'jizat 
kebendaan kepada mereka, kerana ia akan 
mengakibatkan kebinasaan kepada mereka jika 
mereka bertindak mendustakannya sebagaimana 
telah dilakukan oleh umat-umat sebelum mereka. 
Allah mengirimkan kepada mereka mu'jizat dalam 
bentuk kitab suci AI-Qur'an yang memberi kemuliaan 

kepada mereka kerana kitab itu diturunkan dengan 
bahasa ibunda mereka. Kitab itulah yang 
membetulkan kehidupan mereka dan menjadikan 
mereka satu umat yang berdaulat di muka bumi dan 
mempunyai nama yang gah di kalangan umat 
manusia. Ia merupakan sebuah kitab yang terbuka 
untuk difikirkan oleh akal manusia juga untuk 
meninggikan mereka di tangga kemajuan umat 
manusia: 



"Sesungguhnya Kami telah menurunkan kepada kamu 
sebuah kitab (Ai-Qur'an) yang mengandungi (pengajaran- 
pengajaran) yang membawa nama yang baik kepada kamu. 
Apakah tidak kamu berfikir?"( 1 0) 

Mu'jizat Al-Qur'an adalah satu mu‘jizat yang 
terbuka kepada seluruh generasi manusia. Ia bukan 
seperti mu'jizat kebendaan yang hanya berakhir 
dalam satu generasi sahaja, di mana golongan 
manusia yang terpengaruh dengannya hanya generasi 
yang melihatnya sahaja. 

Al~Qur'an Dan Umat Arab 

Al-Qur'an telah menaikkan nama baik dan 
kemuliaan umat Arab apabila mereka berusaha 
menyebarkan risalah Al-Qur'an di timur dan di barat 
Sebelum ini mereka tidak mempunyai nama yang gah 
kerana mereka tidak mempunyai sesuatu yang bernilai 
untuk disumbangkan kepada umat manusia sehingga 
mereka boleh menjadi terkenal dan buah mulut 
mereka dengan sumbangan itu. Umat manusia tetap 
mengingati mereka dan memandang tinggi kepada 
mereka selama mereka berpegang kukuh dengan Al- 
Qur'an dan memimpin umat manusia dengan Al- 
Qur'an selama berkurun-kurun yang amat panjang, di 
mana manusia dan mereka telah berjaya mencapai 
kebahagiaan dengan keta'atan mereka menjunjung 
Al-Qur'an, tetapi apabila mereka meninggalkan Al- 
Qur'an, maka mereka pun ditinggalkan umat manusia 
yang lain dan nama mereka yang gah mula menurun 
dan jatuh dan akhirnya menjadi umat yang berada di 
belakang angkatan umat yang lain dan menjadi 
mangsa rebutan dan serangan kepada bangsa-bangsa 
yang lain, sedangkan dahulunya ketika mereka 
berpegang kukuh dengan Al-Qur'an mereka berada di 
dalam keadaan yang amat damai dan umat-umat di 
sekeliling mereka menjadi mangsa rebutan dan 
serangan. 

Umat Arab tidak mempunyai bekalan yang lain 
untuk disumbangkan kepada umat manusia selain 
dari bekalan Al-Qur'an. Mereka tidak mempunyai 
gagasan yang lain untuk dikemukakan kepada umat 
manusia selain dari gagasan Al-Qur'an. Sekiranya 
mereka membawa sumbangan kitab suci ini kepada 
umat manusia mereka akan dikenali, disanjung tinggi 
dan dimuliakan mereka, kerana umat-umat itu 
mendapat dari mereka sesuatu yang amat berguna 


kepada mereka, tetapi apabila mereka menunjukkan 
diri mereka kepada umat manusia sebagai bangsa 
Arab sahaja, maka siapakah gerangan mereka? 
Apakah yang ada pada bangsa mereka? Apakah nilai 
keturunan Arab itu tanpa kitab suci Al-Qur'an? Umat 
manusia tidak mengenali mereka melainkan kerana 
kitab suci AI-Qur'an yang diturunkan kepada mereka, 
melainkan kerana agama dan perilaku mereka yang 
diambil dari kitab suci dan agama itu. Umat manusia 
tidak mengenali mereka kerana semata-mata mereka 
berbangsa Arab, kerana bangsa itu tidak mempunyai 
apa-apa nilai di dalam sejarah manusia dan tidak 
mempunyai apa-apa erti di dalam kamus tamadun, 
malah umat manusia mengenali mereka kerana 
mereka telah membawa tamadun Islam, adicita- 
adicitanya dan gagasan-gagasannya. Inilah 
sumbangan yang mempunyai erti di dalam sejarah 
manusia dan di dalam kamus tamadun. 

Inilah hakikat yang diisyaratkan oleh Al-Qur'an 
apabila ia menerangkan kepada kaum Musyrikin Arab 
yang menentang setiap ayat dari Al-Qur'an yang baru 
diturunkan kepada mereka dengan sikap main-main, 
lalai dan tidak percaya. " Sesungguhnya Kami telah 
menurunkan kepada kamu sebuah kitab (A!-Qur'an) 
yang mengandungi (pengajaran-pengajaran) yang 
membawa nama yang baik kepada kamu. Apakah 
tidak kamu berfikir?” 


Adalah satu rahmat Allah kepada mereka apabila 
Dia menurunkan kitab suci AI-Qur'an ini kepada 
mereka dan bukannya menurunkan kepada mereka 
mu'jizat kebendaan seperti yang dituntut mereka 
kerana ini menyelamatkan mereka dari tindakan 
Sunnatullah yang membinasa dan menghapuskan 
penduduk-penduduk negeri-negeri yang 
mendustakan mu'jizat. Di sini Al-Qur'an 
menayangkan sebuah pemandangan kebinasaan dan 
penghapusan itu: 


Aj KAA 3 c 4 ^==» Kg} (jt 







" Dan berapa banyak penduduk negeri yang zalim yang telah 
Kami leburkan mereka dan Kami mewujudkan selepas 
mereka kaum yang lain (sebagai ganti) (11) Dan apabila 

mereka merasai ‘ azab Kami tiba-tiba mereka tergesa-gesa 
meiarikan diri dari negeri itu (12) (Laiu dikatakan kepada 
mereka) janganlah kamu tergesa-gesa melarikan diri dan 
kembalilah semula kepada kemewahan hidup yang 
dikurniakan kepada kamu dan kepada tempat-tempat 
kediaman kamu supaya kamu ditanya (mengenainya) (13) 
Jawab Mereka: Celakalah kami I Sesungguhnya kami adalah 
orang-orang yang melakukan kezaliman (14) Demikianlah 
mereka terus mengeluh sehingga Kami binasakan mereka 
laksana tanaman yang dituai yang mati sunyi sepi. "(15) 

Kata-kata "MuA" (melebur) merupakan satu 
tindakan menghancur yang paling dahsyat dan nada 
dari kata-kata itu sendiri menggambarkan maknanya 
yang dahsyat dan membayangkan tindakan yang 
amat keras, menghancur dan menamatkan riwayat 
negeri-negeri yang zalim, di mana negeri-negeri itu 
tiba-tiba menjadi hancur lebur. 

"Dan Kami wujudkan selepas mereka kaum yang lain 
(sebagai ganti). " (11) 


dalam perangkap yang berkejar-kejar tanpa fikiran 
dan di luar kesedaran. 


Di waktu inilah mereka diejek dengan pahitnya: 



"(Lalu dikatakan kepada mereka) janganlah kamu tergesa- 
gesa melarikan diri dan kembalilah semula ke-pada 
kemewahan hidup yang dikurniakan kepada kamu dan 
kepada tempat-tempat kediaman kamu supaya kamu 
ditanya (mengenainya)."(13) 

Janganlah kamu berlari keluar dari negeri kamu, 
malah kembalilah kepada kehidupan dan tempat- 
tempat kediaman kamu yang mewah makmur dan 
penuh kerehatan dan kesenangan itu. Kembalilah 
kamu sekalian agar kamu dapat ditanyakan ke 
manakah kamu habiskan kemewahan dan 
kesenangan hidup kamu itu? 



Ketika bertindak melebur, Allah menjatuhkan 
tindakan itu ke atas negeri-negeri itu supaya 
kebinasaan itu meliputi seluruh isi dan penghuni- 
penghuninya, dan ketika bertindak mewujud dan 
mencipta, Allah menjatuhkan tindakan itu ke atas 
kaum yang muncul di negeri-negeri itu, iaitu angkatan 
yang baru wujud dan membangun semula negeri- 
negeri itu. Cara penerangan ini sendiri merupakan 
satu hakikat, kerana tindakan melebur itu menimpa 
negeri dan para penduduknya, sedangkan tindakan 
mewujud atau mencipta dimulakan dengan para 
penduduknya kerana merekalah yang mengulangi 
kembali pembangunan atau penciptaan negeri-negeri 
itu. Pembentangan hakikat ini dengan gambaran yang 
seperti ini menjadikan proses peleburan dan 
pembinasaan itu lebih hebat, dan dahysat. Inilah 
maksud bayangan yang mahu disampaikan dengan 
ungkapan ini mengikut cara penggambaran. 1 


Kemudian kita melihat pergerakan penduduk- 
penduduk negeri-negeri itu ketika dibinasakan Allah. 
Mereka laksana tikus-tikus di dalam perangkap 
menyerbu ke sana ke mari sebelum disambar maut: 



"Dan apabila mereka merasai ' azab Kami tiba-tiba mereka 
tergesa-gesa meiarikan diri dari negeri itu. "(12) 


Mereka berlari-lari keluar meninggalkan negeri- 
negeri itu setelah mereka yakin bahawa mereka 
sedang ditimpakan 'azab Allah. Mereka seolah-olah 
melihat bahawa lari itu boleh menyelamatkan mereka 
dari ‘azab Allah. Mereka seolah-olah menyangka 
bahawa mereka dapat berlari begitu kuat hingga 
tidak dapat dikejarkan ‘azab Allah, tetapi sebenarnya 
pergerakan itu tidak lebih dari pergerakan tikus di 


1 Lihat bab dan bab di daiam 

buku " 


Sebenarnya di sana tidak ada ruang untuk soal 
jawab, malah itulah ejekan terhadap mereka. 

Di waktu ini barulah mereka sedar bahawa di sana 
tidak ada tempat untuk melarikan diri dari ‘azab Allah 
yang telah mengepung sekeliling mereka. Tidak ada 
gunanya mereka berlari kerana • ia tidak dapat 
menyelamatkan mereka. Kerana itu mereka cuba 
mengaku salah, bertaubat dan memohon 
keampunan: 



"Jawab mereka: Celakalah kamii Sesungguhnya kami adalah 
orang-orang yang melakukan kezaliman."(14) 

Tetapi waktu telah luput. Mereka boleh berkata apa 
yang mereka suka, kerana mereka memang 
dibebaskan berkata-kata sehingga segala-galanya 
binasa dan nyawa mereka dipadamkan: 



"Demikianlah mereka terus mengeluh sehingga Kami 
binasakan mereka laksana tanaman yang dituai yang mati 
sunyi sepi. "(15) 


Alangkah dahsyatnya tuaian dan kematian 
penduduk-penduduk (negeri-negeri itu), mereka 
gugur bergelimpan-gan tanpa harakat dan tanpa 
hayat, sedangkan baru sekejap tadi negeri itu sibuk 
dengan pergerakan manusia dan kegiatan kehidupan 
mereka. 


★ * * -k -k -k 


(Pentafsiran ayat-ayat 16 - 17) 

Di sini (dalam ayat berikut) Ai-Qur'an 
menghubungkan di antara ’aqidah yang telah 
diterangkan sebelum ini dengan Sunnatullah yang 
bertindak mengenakan keseksaan ke atas orang- 
orang yang mendustakannya, la menghubungkan di 

antara ‘aqidah dengan lunas kebenaran yang agung 
dan keseriusan semulajadi yang menjadi landasan 
penciptaan seluruh alam buana ini dan bersebati 
dengan penciptaan langit dan bumi. 

Jika kaum Musyrikin menyambut ayat-ayat dari AI- 
Qur'an yang baru diturunkan kepada mereka dengan 
sikap main-main dan senda gurau dan dengan hati 
yang mengabaikan lunas kebenaran dan keseriusan 
yang wujud dalam 'aqidah itu, jika mereka tidak 
menghiraukan hari hisab yang sudah hampir dan 
balasan 'azab yang menunggu para pendusta yang 
mempermain-mainkan AI-Qur'an, maka Sunnatullah 
tetap berkuatkuasa dan tetap berhubung rapat 
dengan lunas kebenaran yang agung dan keseriusan 
yang semulajadi itu. 


Alam Buana, Rasul, Kitab Suci,Aqidah, Undang-undang 
Alam Dan Syari'at Diciptakan Allah Dengan 
Hikmat Dan Tujuan Yang Serius 



"Dan Kami tidak ciptakan langit bumi dan segala makhluk 
yang ada di antara keduanya dengan tujuan bermain-main 
sahaja (16) Sekiranya Kami hendak mengambil sesuatu 
permainan tentulah Kami mengambilnya dari sisi Kami 
sendiri (tetapi) Kami tidak sekali-kali melakukannya (17) 
Malah Kami lontarkan kebenaran itu di atas kebatilan lalu ia 
menghancurkannya dan ia terus terhapus, dan kamu akan 
memperolehi kecelakaan kerana perbuatan kamu 
mensifatkan Allah dengan sifat-sifat yang tidak wajar. "(18) 

Allah SW.T. telah menciptakan alam buana ini 
kerana suatu hikmat yang tertentu bukannya kerana 
bermain-main dan berhibur sahaja. Dia mentadbirkan 
alam buana ini dengan hikmat kebijaksanaan 
bukannya dengan pentadbiran sembarangan dan 
mengikut hawa nafsu. Dan dengan tujuan serius yang 
sama dengan keseriusan tujuan penciptaan langit, 
bumi dan segala kejadian di antara keduanya, Allah 
mengutuskan para rasul, menurunkan kitab-kitab 
suci, menetapkan fardhu-fardhu dan mensyari'atkan 
taklif-taklif Oleh itu keseriusan merupakan sifat 
semulajadi tabi'at alam ini, sifat semulajadi 
pentadbirannya, sifat semulajadi 'aqidah yang dipilih 
Allah untuk umat manusia dan sifat semulajadi urusan 
hisab yang akan dijalankan ke atas manusia selepas 
mati. 

Andainya Allah S.W.T. hendak mengambil sesuatu 
mainan tentulah Dia mengambil mainan itu dari sisi- 
Nya sendiri, iaitu mainan zati (peribadi) yang tidak ada 
sebarang hubungan dengan makhluk-makhluk-Nya, 


yang baru dan fana. Ungkapan ini merupakan suatu 
andaian dialektik sahaja. 



"Sekiranya Kami hendak mengambil sesuatu permainan 
tentulah Kami mengambilnya dari sisi Kami sendiri. "(17) 


Kata-kata "A" (sekiranya) menurut ahli tata bahasa 
adalah kata-kata penafian kerana wujudnya sesuatu 
penafian iaitu ia menafikan berlakunya perbuatan 
dalam jawapan andaian itu kerana wujudnya penafian 
berlakunya perbuatan dalam andaian itu. Ertinya Allah 
tidak berkehendak mengambil apa-apa mainan dan 
kerana itu di sana tidak ada apa-apa mainan sama 
ada mainan dari sisi-Nya atau dari sesuatu yang luar 
dari zat-Nya. 

Permainan itu tidak wujud kerana Allah S.W.T. dari 
awal-awal lagi tidak berkehendakannya dan dari awal 
lagi tidak pernah tujukan iradat-Nya kepada 
permainan itu: 



"Kami tidak sekali-kali melakukannya."(17) 

Kata-kata "6!" dalam ungkapan D!" di sini 
bererti "tidak", dan ungkapan ini bermaksud 
menolakkan perbuatan itu dari awal-awal lagi. 

la merupakan suatu andaian dialektik sahaja untuk 
menjelaskan satu hakikat abstrak, iaitu segala sesuatu 
yang bergantung dengan zat Allah S.W,T. adalah 
bersifat qadim bukan baru dan bersifat kekal bukan 
fana. Andainya Allah S.W.T. mahu mengambil 
permainan tentulah permainan 'itu bukannya bersifat 
baru dan tentulah tidak ada apa-apa hubungan 
dengan makhluk yang baru seperti langit, bumi dan 
makhluk di antara keduanya kerana semuanya adalah 
makhluk yang baru belaka, tetapi tentulah permainan 
itu bersifat peribadi (zati) iaitu permainan dari sisi 
Allah S.W.T. sendiri yang azali dan kekal abadi kerana 
ia mempunyai hubungan dengan Zat yang Azali dan 
Abadi. 


Tetapi mengikut undang-undang Allah yang tetap 
dan lazim di sana tidak ada sebarang mainan kerana 
yang wujud di sana hanya keseriusan sahaja dan 
hanya lunas kebenaran sahaja, dan kebenaran 
semulajadi itu tetap mengalahkan kebatilan yang 
tidak mantap: 



"Malah Kami lontarkan kebenaran itu di atas kebatilan lalu ia 
menghancurkannya dan ia terus terhapus/ f (1 8) 


Kata-kata "cfe" itu digunakan untuk berpindah dari 
pembicaraan mengenai permainan kepada 
pembicaraan mengenai hakikat yang diperlaku dan 
ditentukan oleh undang-undang Allah iaitu hakikat 
kemenangan kebenaran dan kehapusan kebatilan. 

Ayat ini menggambarkan undang-undang ini 
dengan gambaran fizikal yang hidup dan bergerak 
seolah-olah kebenaran itu berupa sebiji peluru di 
tangan qudrat Ilahi untuk membedil kebatilan dan 
memecahkan otaknya dan menyebabkan kebatilan itu 
terhapus, musnah dan hilang. 

Inilah undang-undang yang telah ditetapkan Allah, 
kebenaran itu merupakan asas semulajadi di dalam 
tabi'at alam buana dan merupakan sifat yang amat 
mendalam di dalam struktur alam al-wujud, dan 
kebatilan itu dari asal lagi dinafikan dari penciptaan 
alam buana ini. la merupa sesuatu yang baru yang 
tidak mempunyai asal dan tidak mempunyai sebarang 
kuasa. Ia diburu Allah dan dibedilkan dengan 
kebenaran supaya ia terhapus. Sesuatu yang diburui 
Allah tidak akan kekal dan sesuatu yang dibedil 
qudrat Ilahi itu tidak akan hidup. 

Kadang-kadang manusia terfikir bahawa hakikat 
yang berlaku di alam kenyataan itu bertentangan 
dengan hakikat yang diterangkan Allah Yang Maha 
Mengetahui dan Maha Mendalam ilmu pengetahuan- 
Nya itu. Ini berlaku di masa-masa tertentu, di mana 
kebatilan kelihatan berjaya menonjolkan diri dengan 
sombong, sedangkan kebenaran kelihatan 
menyorokkan diri seolah-olah tewas. Ini hanya berlaku 
dalam satu tempoh yang tertentu sahaja, dan tempoh 
ini dilanjutkan Allah mengikut kehendak iradat-Nya 
untuk menguji manusia, kemudian berlakulah 
undang-undang Allah yang azali dan abadi yang 
menjadi tapak tegak penciptaan langit dan bumi, juga 
menjadi tapak asas ‘aqidah dan da’wah. 

Orang-orang yang beriman tidak pernah diharui 
keraguan terhadap kebenaran janji Allah dan 
terhadap keaslian kebenaran di dalam pembinaan 
alam al-wujud dan peraturannya, juga terhadap 
kemenangan kebenaran yang dijadikan peluru untuk 
menembak dan menghapuskan kebatilan. Apabila 
Allah menguji mereka dengan kemenangan kebatilan 
di dalam satu masa yang tertentu, maka mereka terus 
mengetahui bahawa kemenangan itu adalah suatu 
ujian dari Allah. Mereka sedar bahawa Allah sedang 
mendidik mereka untuk mengatasi kelemahan atau 
kekurangan yang terdapat di dalam jiwa mereka, 
kerana Allah mahu melengkapkan mereka dengan 
persediaan untuk membolehkan mereka menyambut 
kebenaran yang menang. Mereka seterusnya sedar 
bahawa Allah menjadikan mereka sebagai tabir 
qudrat Ilahi dan membiarkan mereka melintasi sendiri 
masa ujian itu untuk menyempurnakan kekurangan 
dan mengubati kelemahan mereka. Apabila mereka 
bertindak segera mengubati diri mereka, maka Allah 
akan memendekkan masa ujian itu kepada mereka 
dan melaksanakan apa sahaja yang dikehendaki-Nya 
melalui tangan mereka. " Malah Kami lontarkan 
kebenaran itu di atas kebatilan lalu ia 
menghancurkannya dan ia terus terhapus.." , dan 
Allah berkuasa melakukan apa sahaja yang 
dikehendaki-Nya. 


(Pentafsiran ayat-ayat 18 - 20 ) 

Demikianlah Al-Qur'anul-Karim menjelaskan hakikat 
yang agung itu kepada kaum Musyrikin yang selalu 
mencemuhkan Al-Qur'an dan Rasulullah s.a.w. 
Mereka menyifatkan Al-Qur'an sebagai sihir, syair dan 
rekaan Muhammad, sedangkan Al-Qur'an sebuah 
kitab yang benar, yang tetap menang, tetap 
mengalah dan menghapuskan kebatilan. Selepas 
penjelasan itu diiringi pula dengan amaran yang keras 
terhadap akibat cemuhan-cemuhan mereka itu: 

" Dan kamu akan memperoiehi kecelakaan kerana perbuatan 
kamu menyifatkan Allah dengan sifat-sifat yang tidak 
wajar." (18) 




Kemudian Al-Qur'an mengemukakan kepada 
mereka satu contoh dari contoh-contoh keta'atan dan 
ibadat sebagai bandingan dengan penderhakaan dan 
ketidak pedulian mereka, iaitu contoh keta'atan 
makhluk-makhluk yang lebih hampir dari mereka 
kepada Allah, tetapi walaupun mereka hampir kepada 
Allah, namun mereka begitu tekun menunjukkan 
keta'atan dan mengerjakan ibadat, tanpa pernah 
lemah dan cuai: 




" Dan Dia memiliki sekalian penghuni langit dan bumi. Dan 
makhluk (malaikat) yang berada di sisi-Nya tidak pernah 
merasa sombong untuk beribadat kepada-Nya dan tidak 
pernah merasa lemah (19). Mereka beribadat malam dan 
siang tanpa berhenti-henti. "(20) 


Tiada siapa yang mengetahui penghuni langit dan 
bumi melainkan Allah. Tiada siapa yang mengetahui 
bilangan mereka melainkan Allah, ilmu manusia tidak 
yakin kecuali kepada kewujudan manusia sahaja, 
tetapi orang-orang yang beriman yakin kepada 
kewujudan malaikat dan jin kerana kedua-duanya 
disebut di dalam Al-Qur'an, tetapi kita tidak dapat 
mengetahui hakikat mereka melainkan sekadar apa 
yang diceritakan Allah Pencipta mereka. Mungkin di 
sana ada makhluk-makhluk yang lain dari mereka 
yang berakal, yang mendiami planet-planet yang lain 
dari bumi ini. Mereka mempunyai tabi'at dan rupa 
bentuk yang sesuai dengan tabi'at planet-planet itu. 
Hanya Allah sahaja yang mengetahui hal ini. 


Apabila kita membaca ayat: 



"Dan Dia memiliki sekalian penghuni langit dan bumi"(19) 

maka kita hanya mengetahui mana-mana makhluk 
(malaikat) yang kita ketahui sahaja, dan kita serahkan 
makhluk-makhluk (malaikat) yang kita tidak 

mengetahui kepada ilmu Allah Pencipta langit, bumi 
dan para penghuninya. 

Q*J 

" Dan makhluk (malaikat) yang berada di sisi-Nya"(1 9) 

pengertian yang dekat dari ayat ini ialah para 
malaikat, tetapi Kami tidak mahu menentu dan 
mengikatkan pengertiannya kerana ayat ini umum 
meliputi malaikat dan makhluk-makhluk yang lain. 
Kata-kata " di sisi " yang dihubungkan kepada Allah 
tidak bererti tempat dan tidak pula menentukan 
sesuatu sifat. 



"Dan makhluk (malaikat) yang berada di sisi~Nya tidak 
pernah merasa sombong untuk beribadat kepada-Nya dan 
tidak pernah merasa lemah. "(19) 


Mereka tidak sombong seperti orang-orang 
Musyrikin dan tidak pula merasa lemah mengerjakan 
ibadat. Seluruh hidup mereka dipenuhi ibadat dan 
tasbih siang dan malam tanpa putus-putus dan tanpa 
lemah. 

Makhluk manusia juga boleh menjadikan seluruh 
hidup mereka penuh ibadat tanpa menumpukan 
kegiatan mereka kepada tasbih dan ibadat seperti 
para malaikat, kerana Islam mengira setiap harakat 
dan setiap nafas itu ibadat apabila seseorang itu 
bertawajjuh kepada Allah dengan harakat dan nafas 
itu walaupun harakat itu dalam bentuk kegiatan 
meni'mati ni'mat-ni'mat hidup. 


(Pentafsiran ayat-ayat 21 - 25) 

Konsep Wahdaniyah Allah 

Dalam suasana tasbih yang tidak pernah lemah dan 
putus kepada Allah yang memiliki langit, bumi dan 
seluruh penghuninya, Ai-Qur'an mengecam kaum 
Musyrikin dan mengecam perbuatan mereka 
menyembah tuhan-tuhan yang lain. Di samping itu ia 
mengemukakan dalil wahdaniyah yang dapat 
disaksikan di dalam peraturan dan undang-undang 
alam buana yang sama, yang menunjukkan kepada 
Pentadbirnya yang sama, juga dalil-dalil Wahdaniyah 
yang diambil dari kitab-kitab suci yang silam, yang 
wujud di kalangan Ahlil-Kitab: 




"Apakah mereka memilih tuhan-tuhan dari bumi yang dapat 
menghidupkan orang-orang yang mati?(21) Andainya di 
langit dan di bumi itu ada tuhan-tuhan selain Allah nescaya 
kedua-duanya akan musnah binasa , maka Maha Sucilah 
Allah yang mempunyai Arasy dari sifat-sifat yang tidak wajar 
yang disifatkan mereka (22) Dia tidak ditanya segala apa 
yang dilakukan-Nya tetapi mereka akan ditanya (segala apa 
yang dilakukan mereka) (23) Apakah mereka memilih tuhan- 
tuhan selain Allah? Katakanlah: Bawakanlah dalil-dalil kamu. 
Kitab Al-Qur'an ini menyebut cerita orang-orang yang 
semasa denganku di samping menyebut cerita para rasul 
sebelumku ; malah kebanyakan mereka tidak mengetahui 
‘ aqidah yang benar ; maka kerana itu mereka berpaling dari- 
Nya (24) Dan tiada seorang rasul pun yang Kami utuskan 
sebeiummu melainkan Kami wahyukan kepadanya bahawa 
sesungguhnya tiada Tuhan selain Aku sahaja. Oleh itu 
abdikanlah diri kamu kepada-Ku. "(25) 

Pertanyaan terhadap perbuatan mereka 
menyembah tuhan-tuhan yang lain adalah satu 
pertanyaan untuk mengecam mereka. Cara AI-Qur'an 
menyifatkan tuhan-tuhan itu sebagai tuhan yang 
berkuasa menghidupkan orang-orang yang mati itu 
merupakan suatu ejekan terhadap tuhan-tuhan yang 
disembahkan mereka, kerana di antara sifat-sifat 
utama Tuhan yang sebenar ialah Dia berkuasa 
membangkitkan orang-orang yang mati dari dalam 
bumi, maka apakah tuhan-tuhan yang disembahkan 
mereka itu juga berkuasa berbuat demikian? Tentulah 
tidak, dan mereka juga tidak berani mendakwa 
bahawa tuhan-tuhan itu berkuasa menciptakan hayat 
atau mengulangi hayat. Jadi jelaslah bahawa tuhan- 
tuhan itu tidak mempunyai sifat utama dari sifat-sifat 
Allah yang sebenar. 

itulah logik alam kenyataan yang dilihat di bumi, 
dan di sana terdapat pula satu dalil kebuanaan yang 
diambil dari realiti alam al-wujud: 



"Andainya di langit dan di bumi itu ada tuhan-tuhan selain 
Allah nescaya kedua-duanya akan musnah binasa. "(22) 

Alam buana ditegakkan di atas satu undang- 
undang yang mengikatkan seluruh bahagiannya dan 
menyelaraskan di antara semua bahagiannya di 
samping menyelaraskan di antara harakat bahagian- 
bahagian ini dengan harakat majmu' yang teratur. 
Undang-undang yang tunggal ini adalah dari ciptaan 
iradat yang tunggal bagi Tuhan Yang Tunggal. 

Andainya tuhan-tuhan itu berbilang-bilang tentulah 
iradat juga berbilang-bilang dan akibatnya undang- 
undang juga turut beraneka ragam kerana iradat itu 
merupakan gejala dari zat yang mempunyai iradat 
dan undang-undang itu merupakan gejala dari iradat 
yang lulus, dan tentulah tidak wujud kesatuan yang 
mengatur seluruh jentera alam ini tidak wujud yang 
menyatukan perjalanannya, hala tujuannya dan gerak 
lakunya, dan tentulah kekacauan dan kerosakan akan 
berlaku akibat tidak wujudnya keselarasan gerak laku 
alam buana yang dapat dilihat dengan jelas dan tidak 
pernah diingkar oleh manusia yang paling kuat tidak 
percayakan kewujudan Tuhan, kerana keselarasan ini 
terpampang di alam realiti dan dapat dirasakan oleh 
pancaindera. 

Fitrah yang sihat yang menyambut dan menerima 
kesan undang-undang yang tunggal bagi seluruh 
alam buana ini tetap membuat pengakuan semulajadi 
terhadap keesaan undang-undang ini, terhadap 
keesaan iradat yang menciptakan undang-undang ini 
dan terhadap keesaan Pencipta dan Pentadbir alam 
yang teratur rapi ini, di mana struktur kejadiannya 
tidak pernah rosak dan perjalanannya tidak pernah 
kacau: 



"Maha Sucilah Allah yang mempunyai 'Arasy dari sifat-sifat 
yang tidak wajar yang disifatkan mereka. "(22) 

Mereka menyifatkan Allah mempunyai sekutu- 
sekutu. Maha Sucilah Allah Yang Maha Tinggi dan 
Maha Berkuasa itu dari segala sekutu. Dia adalah 
Tuhan yang "mempunyai 'Aras/ 1 dan 'Arasy itu 
adalah lambang dari kekuasaan dan penguasaan 
penuh. Maha Sucilah Allah dari segala sifat-sifat yang 
disifatkan mereka. Seluruh alam buana yang teratur 
rapi dan bersih dari segala kekacauan dan kerosakan 
itu menyaksikan segala apa yang dikatakan mereka 
adalah dusta belaka. 



"Dia tidak ditanya segala apa yang dilakukan-Nya tetapi 
mereka akan ditanyai (segala apa yang dilakukan 
mereka). "(23) 

Bilakah Tuhan yang berkuasa penuh di atas seluruh 
alam buana ini dipersoalkan? Dan siapakah yang akan 
menyoalnya? Sedangkan Dia berkuasa di atas seluruh 
hamba-Nya dan iradat-Nya bebas dan berkuatkuasa 
yang tidak pernah dibatas oleh kehendak iradat yang 
lain walaupun dari kehendak undang-undang yang 
dipilihnya sendiri sebagai pengendali yang mengatur 
perjalanan alam buana. Soal dan hisab hanya berlaku 
berdasarkan garis-garis batas dan ukuran-ukuran yang 
ditentukan, sedangkan iradat Allah yang bebas itulah 
yang meletakkan seluruh garis-garis batasan dan 
ukuran-ukuran itu, dan ia tidak terikat dengan garis- 
garis batasan dan ukuran yang ditetapkan untuk alam 
buana ini melainkan pastilah mengikut bagaimana 
kehendak-Nya, dan seluruh manusia adalah 
dipertanggungjawabkan terhadap garis-garis batasan 


yang telah ditentukan Allah dan merekalah yang akan 
ditanyakan kelak. 

Kadang-kadang manusia yang dikongkong oleh 
perasaan takbur itu mengemukakan pertanyaan yang 
sombong dan hairan, mengapakah Allah buat begini? 
Apakah tujuan Dia berbuat begitu? Seolah-olah 
mereka mahu berkata bahawa mereka tidak nampak 
apa-apa hikmat dan tujuan dari ciptaan Allah itu. 

Pertanyaan ini membawa erti bahawa mereka telah 
melampaui batas adab susila yang wajib terhadap 
Tuhan yang disembah. Begitu juga mereka telah 
melampaui batas-batas kefahaman manusia yang 
lemah, yang tidak mengetahui segala faktor, segala 
sebab dan segala tujuan, kerana daya kefahaman 
mereka terbatas dalam ruang lingkupnya yang terhad 
sahaja. 

Hanya Allah yang mengetahui segala sesuatu, yang 
mentadbir segala sesuatu dan menguasai segala 
sesuatu itulah jua yang berkuasa mengatur, 
mentadbir dan memutus. 



"Dia tidak ditanya segala apa yang dilakukan-Nya tetapi 
mereka akan • ditanyai (segala apa yang dilakukan 
mereka). "(23) 


Di samping mengemukakan dalih kebuanaan yang 
diambil dari tabi'at dan realiti alam al-wujud, Al- 
Qur'an menyoal mereka tentang dalil naqli yang 
menjadi landasan mereka di dalam kepercayaan syirik 
yang tidak berasa itu: 



& 


. 'i 




u i/ 


"Apakah mereka memilih tuhan-tuhan selain Allah? 
Katakanlah : Bawakaniah dalil-dalil kamu. Kitab Al-Qur'an ini 
menyebut cerita orang-orang yang semasa denganku di 
samping menyebut cerita para rasul sebelumku. "(24) 


Kitab AI-Qur'an ini mengandungi cerita orang-orang 
yang sezaman dengan Rasulullah s.a.w. juga cerita 
para Rasul yang terdahulu dari beliau. Tidak ada di 
dalam ajaran-ajaran yang dibawa oleh mereka cerita 
sekutu-sekutu Allah, kerana seluruh agama samawi 
adalah ditegakkan di atas lunas 'aqidah tauhid belaka, 
maka dari manakah kaum Musyrikin itu mengambil 
kepercayaan syirik yang ditolak oleh tabi'at alam 
buana ini dan tidak mempunyai sebarang dalil dari 
kitab-kitab yang telah silam? 







"Malah kebanyakan mereka tidak mengetahui 'aqidah yang 
benar, ; maka kerana itu mereka berpaling dari-Nya.(24) Dan 
tiada seorang rasul pun yang Kami utuskan sebelummu 

melainkan Kami wahyukan kepadanya bahawa 
sesungguhnya tiada Tuhan selain Aku sahaja . Oleh itu 
abdikanlah diri kamu kepada-Ku."(25) 

Kepercayaan tauhid merupakan asas 'aqidah sejak 
Allah mengutuskan para rasu!-Nya kepada manusia, 
dan 'aqidah ini tidak pernah berubah dan dipinda, 
iaitu mentauhidkan Tuhan Pencipta di samping 
mentauhidkan Tuhan yang disembah. Tiada 
perpisahan di antara Uluhiyah dan Rububiyah dan 
tiada ruang syirik dalam Uluhiyah dan Ubudiyah. 
Kepercayaan tauhid merupakan asas yang teguh, iaitu 
seteguh undang-undang alam buana dan ia 
berhubung rapat dengan undang-undang alam buana 
dan merupakan salah satu dari undang-undang itu. 

****** 

(Pentafsiran ayat-ayat 2 6 - 29) 

Kemudian AI-Qur'an membentangkan dakwaan 
kaum Musyrikin Arab yang mengatakan bahawa Allah 
mempunyai anak. Inilah salah satu kepercayaan 
jahiliyah yang karut: 



"Dan mereka berkata : Allah Maha Penyayang itu mempunyai 
anak. Maha Sucilah Allah , malah mereka (malaikat-malaikat 
yang dikatakan anak - anak Allah itu) adalah para hamba-Nya 
yang dimuliakan (26) Mereka tidak mendahului-Nya dengan 
mengemukakan cadangan dan mereka menjunjung segala 
perintah-Nya (27) Allah mengetahui segala apa yang ada di 
hadapan mereka dan segala apa yang ada di belakang 
mereka dan mereka tidak memberi syafa'at melainkan 
kepada orang yang diredhai-Nya dan mereka sentiasa 
berwaspada kerana takut kepada-Nya (28) Dan barang siapa 
di antara mereka yang berkata: Akulah tuhan selain Allah , 
maka Kami akan balaskannya dengan Neraka Jahannam. 
Demikianlah Kami membalas golongan yang zalim. "(29) 

Kepercayaan Tuhan Mempunyai Anak 

Dakwaan yang mengatakan bahawa Allah S.W.T. 
mempunyai anak itu telah mengambil beberapa 
bentuk kepercayaan di dalam berbagai-bagai 
masyarakat jahiliyah. Di sisi kaum Musyrikin Arab ia 
terkenal dalam bentuk kepercayaan malaikat itu 
puteri Allah, dan di sisi kaum Musyrikin Yahudi pula ia 
terkenal dalam bentuk kepercayaan 'Uzayr itu anak 


Allah dan di sisi kaum Musyrikin Kristian ia terkenal 
dalam bentuk kepercayaan 'Isa itu anak Allah. 
Semuanya merupakan kepercayaan-kepercayaan sesat 
jahiliyah di dalam berbagai-bagai bentuk rupa dan 
zaman. 

Tetapi yang difahamkan bahawa dakwaan yang 
dimaksudkan oleh penjelasan ayat di sini ialah 
dakwaan kaum Musyrikin Arab yang mengatakan 
malaikat itu puteri Allah. AI~Qur'an menolak 
kepercayaan itu dengan menerangkan tabi'at kejadian 
malaikat. Mereka bukannya puteri-puteri Allah 
sebagaimana yang didakwa mereka, malah mereka 
hanya ((&>*>* <&&)) "para hamba-Nya yang 

dimuliakan" di sisi Allah. Mereka tidak pernah 
mencadang atau mengusulkan sesuatu kepada Allah 
kerana mereka memelihara adab sopan dan menjaga 
sifat mereka yang sentiasa patuh dan memuliakan 
Allah. Mereka hanya bertindak melaksanakan 
perintah Allah dan tidak pernah membantahinya. 
Seluruh mereka berada dalam ruang lingkup ilmu 
Allah. Mereka tidak memohon syafa'at melainkan 
untuk orang-orang yang diredhai Allah, iaitu orang- 
orang yang Allah bersetuju menerima syafa'at untuk 
mereka. Mereka dengan tabi'at semulajadi mereka 
sentiasa takut kepada Allah dan bimbangkan 
kemurkaan-Nya walaupun kedudukan mereka amat 
hampir kepada Allah dan walaupun mereka suci dan 
sentiasa ta'at, iaitu keta'atan yang tidak berbelah 
bahagi dan tidak pernah menyeleweng. Mereka tidak 
pernah mendakwa mempunyai sifat-sifat ketuhanan, 
dan andainya mereka pernah mendakwakannya 
tentulah mereka telah menerima balasan orang-orang 
yang berani mendakwa ketuhanan walaupun siapa 
sahaja, iaitu balasan Neraka Jahannam. Itulah balasan 
orang-orang yang zalim yang membuat dakwaan 
yang zalim ini terhadap setiap yang benar, setiap 
manusia dan setiap sesuatu di alam buana ini. 

Demikianlah dakwaan kaum Musyrikin dalam 
bentuk kepercayaan ini kelihatan amat lemah, keji, 
mustahil dan tidak pernah didakwa oleh seseorang 
pun. Dan andainya ada orang yang mendakwakannya 
tentulah dia akan mendapat balasannya yang amat 
pedih. 

Demikianlah Al-Qur'an menyentuh hati manusia 
dengan pemandangan malaikat yang patuh setia dan 
takut kepada Allah, sedangkan kaum Musyrikin masih 
terus bercakap lancang dan membuat dakwaan- 
dakwaan yang bukan-bukan. 

****** 

(Pentafsiran ayat-ayat 30 - 33) 

Setelah selesai membentangkan dalil-dalil 
kebuanaan Siftl) yang membuktikan keesaan 

Allah dan dalil-dalil naqli iiaVi) yang menolak 
konsep berbilang tuhan dan dalil-dalil wahdaniyah 
yang menyentuh hati manusia, ia membawa pula hati 
manusia menjelajah alam buana yang amat luas, di 
mana qudrat Allah mentadbirkannya dengan penuh 

kebijaksanaan, sedangkan mereka tidak 
menghiraukan bukti-bukti kekuasaan Allah yang 
tersergam di hadapan mata dan hati itu: 



" 'Apakah orang-orang kafir itu tidak mengetahui bahawa 
langit dan bumi itu pada asalnya merupakan satu benda 
yang padu lalu Kami pisahkan di antara keduanya , dan Kami 
jadikan dari air segala makhluk yang hidup. Mengapakah 
mereka tidak beriman ? (30) Dan Kami telah cipta kan di bumi 
gunung-ganang yang teguh supaya ia tidak 
menggoncangkan mereka dan Kami jadikan padanya lorong- 
lorong sebagai jalan-jalan laluan supaya mereka dapat 
berjalan dengan betul (31) Dan Kami telah ciptakan langit 
sebagai bumbung yang terpelihara , sedangkan mereka 
berpaling dari bukti-bukti (kekuasaan kami) (32) Dan Dialah 
yang telah menciptakan malam dan siang , matahari dan 
bulan dan semuanya terapung-apung di tempat peredaran 
masing-masing. "(33) 

Asal-usul Kejadian Langit Dan Bumi Di Antara 
Al-Qur'an Dan Teori Ilmiyah 

Itulah penjelajahan di alam buana yang terpampang 
di hadapan mata, sedangkan hati manusia lalai dari 
meneliti dalil-dalil alam buana yang besar walaupun di 
sana terdapat bukti-bukti yang mengkagumkan 
apabila direnungi dengan mata hati nurani yang 
terbuka dan dengan perasaan yang penuh sedar. 

Penjelasan Al-Qur'an yang menyatakan bahawa 
langit dan bumi itu pada asalnya merupakan satu 
benda yang padu lalu Allah pisahkan di antara 
keduanya, merupakan satu persoalan yang wajar 
mendapat perhatian yang teliti setiap kali teori-teori 
ilmu astronomi maju ke depan dalam usaha 
mentafsirkan gejala-gejala alam buana dan 
menyentuh sekitar persoalan ini yang telah disebut 
oleh Al-Qur'anul-Karim sejak lebih dari seribu tiga 
ratus tahun. 

Teori yang wujud hari ini mengatakan bahawa 
kumpulan-kumpulan bintang seperti kumpulan 
keluarga matahari (sistem solar) yang terdiri dari 
matahari dan planet-planetnya seperti bumi dan bulan 


adalah pada asalnya berupa sekumpulan sadim (WH 
atau nebula, kemudian berpisah dan mengambil 
bentuknya yang bulat, juga mengatakan bahawa 
bumi pada asalnya adalah sepotongan dari matahari 
kemudian berpisah darinya dan membeku. 

Tetapi ini hanya suatu teori ilmu astronomi sahaja 
yang mantap pada hari ini, dan mungkin besok teori 
ini disangkal teori yang lain dan satu teori baru akan 
muncul mentafsirkan gejala-gejala alam dengan satu 
andaian yang lain pula, yang kemudian akan berubah 
menjadi suatu teori. 

Kita para penganut agama Islam tidak akan 
mentafsirkan ayat dari Al-Qur'an yang diyakinkan 
kebenarannya ini mengikut teori-teori yang tidak 
diyakini kebenarannya. Walaupun ia diterima hari ini 
tetapi besok ia mungkin ditolak pula. Oleh sebab itu 
di dalam Tafsir Fi Zilal ini kami tidak cuba 
menyesuaikan di antara nas-nas Al-Qur'an dengan 
teori-teori yang dikatakan bersifat ilmiyah, kerana 
teori-teori ini merupakan suatu perkara yang 
berlainan dari hakikat-hakikat ilmiyah yang kukuh dan 
boleh diuji seperti hakikat pengembangan logam- 
logam dengan sebab panas, hakikat perubahan air 
menjadi wap dan hakikat pembekuan air dengan 
sebab sejuk dan sebagainya dari hakikat-hakikat 
ilmiyah yang lain. Hakikat-hakikat ilmiyah ini 
merupakan suatu perkara yang berlainan dari teori- 
teori ilmiyah sebagaimana kami telah nyatakan 
sebelum ini di dalam Tafsir Fi Zilal ini. 


AI-Qur'an bukannya sebuah kitab teori-teori ilmiyah 
dan ia juga tidak diturunkan supaya menjadi buku 
sains ujian, malah Al-Qur'an ialah sebuah sistem 
untuk seluruh bidang kehidupan, sebuah sistem untuk 
membetulkan akal fikiran manusia supaya ia bertindak 
dan bergiat dalam batas-batasnya yang wajar, juga 
untuk membetulkan masyarakat supaya 
membenarkan akal bertindak dengan bebasnya tanpa 
mencampuri dalam butir-butir dan perincian-perincian 
yang bersifat ilmiyah semata-mata kerana persoalan 
ini adalah ditinggalkan kepada tugas akal setelah ia 
dibetul dan dibebaskan. 


Al-Qur'an kadang-kadang memberi isyarat kepada 
hakikat-hakikat alam buana seperti hakikat yang 
dijelaskan di dalam ayat ini: 

U a \j c/yL 

"Bahawa langit dan bumi itu pada asalnya merupakan satu 
benda yang padu lalu Kami pisahkan di antara 
keduanya"(30) 


kita percaya dengan penuh keyakinan kepada hakikat 
ini semata-mata kerana ia dijelaskan didalam AI- 
Qur'an. Walaupun kita tidak mengetahui bagaimana 
langit dan bumi itu dipisahkan atau bagaimana langit 
itu dipisahkan dari bumi dan kita bersedia menerima 
teori-teori falak yang tidak bertentangan dengan 
hakikat yang dijelaskan secara umum di dalam AI- 
Qur'an, tetapi kita tidak akan membawa nas-nas Al- 
Qur'an itu berkejar-kejar di belakang setiap teori 
astronomi dan kita tidak mencari pengesahan 

terhadap hakikat -hakikat yang diterangkan Al-Qur'an 
di dalam teori-teori manusia, kerana hakikat yang 
diterangkan AI-Qur'an itu adalah hakikat yang 
diyakini kebenarannya. Pendeknya apa yang dapat 
dikatakan di sini ialah teori-teori astronomi yang 
wujud pada hari ini tidak bertentangan dengan 
konsep umum yang dikemukakan oleh nas Al-Qur'an 
yang telah mendahului teori itu berabad-abad 
lamanya. 

Separuh yang kedua dari ayat ini: 



"Dan Kami jadikan dari air segala makhluk yang hidup."(30) 

juga menjelaskan satu hakikat yang amat penting. 
Ahli-ahli sains mengirakan penemuan hakikat ini 
sebagai satu penemuan yang amat besar dan mereka 
memberi sanjungan yang tinggi kepada Darwin 
kerana berjaya menemui hakikat ini dan menjelaskan 
bahawa air itulah buaian hayat yang pertama. 

Hakikat ini sebenarnya amat menarik perhatian 
walaupun penerangannya di dalam AI-Qur'anul-Karim 
tidak melahirkan rasa ketakjuban di dalam jiwa kita 
dan tidak menambahkan lagi keyakinan kita terhadap 
kebenaran Al-Qur'an, kerana keyakinan penuh kita 
terhadap kebenaran mutlak Al-Qur'an dalam segala 
hakikat yang diterangkannya adalah diambil dari 
kepercayaan kita bahawa Al-Qur'an itu adalah 
diturunkan dari sisi Allah, bukannya kerana ia 
bersesuaian dengan teori-teori atau penemuan- 
penemuan sains. Apa yang dapat kita katakan di sini 
ialah teori evolusi Darwin dan kuncu-kuncunya 
mengenai perkara ini khususnya . adalah tidak 
bertentangan dengan konsep yang diterangkan Al- 
Qur'an. 

Sejak lebih dari tiga belas abad Al-Qur'anul-Karim 
menarik perhatian orang-orang kafir supaya meneliti 
keajaiban-keajaiban ciptaan Allah di alam buana ini, 
dan membidas sikap mereka yang tidak mahu 
beriman kepada-Nya, sedangkan mereka melihat 
bukti-buktinya yang jelas bertaburan di merata 
pelosok alam al-wujud: 



"Mengapakah mereka tidak beriman? "(30) 

Sedangkan bukti-bukti di sekeliling mereka di alam 
buana boleh membawa mereka kepada keimanan 
terhadap Allah Tuhan Yang Maha Pencipta, Maha 
Pentadbir dan Maha Bijaksana. 

Kemudian Al-Qur'an terus membentangkan 
pemandangan-pemandangan alam yang amat 
mengkagumkan: 



"Dan Kami telah cipta kan di bumi gunung-ganang yang 
teguh supaya ia tidak mengoncangkan mereka."(31) 


Fungsi Gunung-ganang 


Di sini Al-Qur'an menjelaskan bahawa gunung- 
ganang yang teguh ini adalah berfungsi untuk 
memelihara imbangan bumi supaya tidak bergoncang 
dan terumbang-ambing. Pemeliharaan imbangan itu 
terlaksana di dalam berbagai-bagai bentuk, la 
mungkin memelihara imbangan di antara tekanan 
luaran permukaan bumi dengan tekanan dalaman 
perut bumi yang berlainan dari satu kawasan ke satu 
kawasan, iaitu kemunculan gunung-ganang di suatu 
kawasan mungkin mengimbangkan kerendahan bumi 
di kawasan yang lain. Walau bagaimanapun ayat ini 
menjelaskan bahawa gunung-ganang itu mempunyai 
hubungan dengan imbangan bumi dan 
kemantapannya. Marilah kita tinggalkan sahaja 
persoalan ini kepada kajian-kajian ilmiyah untuk 
menyingkapkan bagaimana cara imbangan itu berlaku 
kerana inilah bidang semulajadinya, dan cukuplah 
untuk kita mendapat dari nas Al-Qur'an ini sentuhan 
kesedaran dan rangsangan untuk berfikir dan meneliti 
ciptaan qudrat Ilahi Yang Maha Kreatif yang 
mentadbirkan alam buana yang amat besar ini. 




A di jC 


"Dan Kami jadikan padanya lorong-lorong sebagai jalan-jalan 
laluan supaya mereka dapat berjalan dengan betul. "(31) 


Al-Qur'an menyebut lorong-lorong gunung-ganang, 
iaitu lorong-lorong di antara banjaran-banjarannya 
yang tinggi yang boleh dijadikan jalan-jalan laluan. Di 
samping lorong-lorong yang disebut dalam ayat ini 
menggambarkan keadaan yang sebenar di alam 
kenyataan, maka ia juga secara halus menunjukkan 
kepada lorong-lorong di alam 'aqidah semoga mereka 
menemui lorong-lorong dan jalan-jalan yang 
membawa mereka kepada keimanan sebagaimana 
mereka menemui lorong-lorong dan jalan-jalan di 
gunung-ganang. 



"Dan Kami telah ciptakan langit sebagai bumbung yang 
terpelihara. "(32) 


Istilah langit ialah segala sesuatu yang berada di 
atas kita dan kita dapat melihat di atas kita sesuatu 
yang seakan-akan bumbung. AI-Qur'an menjelaskan 
bahawa langit itu adalah bumbung yang terpelihara, 
yakni terpelihara dari segala kerosakan dengan sebab 
wujudnya undang-undang alam buana yang amat 
halus, dan terpelihara dari segala kecemaran sebagai 
lambang tempat yang tinggi, di mana turunnya ayat- 
ayat pengajaran dari Allah: 

A Y, Z V'+(\s 

"Sedangkan' mereka berpaling dari bukti-bukti (kekuasaan 
Kami). "(32) 




^ s ^ ^ 

"Dan Dialah yang telah menciptakan malam dan siang , 
matahari dan bulan , dan semuanya terapung-apung dl 
tempat peredaran masing-masing. "(33) 

Malam dan siang merupakan dua gejala alam. 
Matahari dan bulan merupakan dua jirim yang besar, 
yang mempunyai hubungan yang rapat dengan 
kehidupan manusia di bumi dan seluruh makhluk 
yang hidup. Penelitian di sekitar pertukaran malam 
dan siang dan di sekitar peredaran matahari dan 
bulan dengan peraturan yang amat halus dan tidak 
pernah mungkir walau sekalipun serta berterusan 
tanpa berhenti walau sesa'at pun, adalah wajar 
menyedarkan hati manusia kepada keesaan undang- 
undang alam, keesaan iradat dan keesaan Tuhan 
Pencipta, Pentadbir Yang Maha Berkuasa. 

****** 

[Pentafsiran ayat-ayat 34-35) 

Pada akhir pusingan ini, Al-Qur'an menghubungkan 
di antara undang-undang buana dari ' segi 
penciptaannya, struktur kejadiannya dan 
pengendaliannya dengan undang-undang hidup 
manusia dari segi tabi'atnya, kesudahannya dan 
tempat kembalinya: 



"Dan Kami tidak pernah jadikan seorang manusia pun 
sebelummu yang hidup kekal (di dunia), maka apakah jika 
engkau mati (wahai Muhammad) mereka akan hidup kekal? 
(34) Setiap yang bernyawa akan merasai mati, dan Kami 
akan menduga kamu dengan keburukan dan kebaikan 
sebagai suatu ujian , dan kepada Kami seluruh kamu akan 
dikembalikan. "(35) 

Setiap Yang Hidup Berakhir Dengan Maut 

Kami tidak pernah menciptakan seorafig manusia 
yang hidup kekal abadi sebelummu, kerana setiap 
makhluk yang baru akan mati dan musnah belaka dan 
setiap sesuatu yang mempunyai titik permulaan akan 
berakhir dengan titik penghabisan. Dan jika Rasulullah 
s.a.w. itu mati, maka apakah mereka akan hidup 
kekal abadi? Dan jika mereka tidak akan hidup kekal, 
maka mengapakah mereka tidak beramal dengan 
amalan orang-orang yang akan mati? Mengapakah 
mereka tidak berfikir dan mengambil pengajaran? 

"Setiap yang bernyawa akan merasai mati" (3 5) 

Inilah undang-undang alam yang menguasai hayat 
Undang-undang ini tidak memberi sebarang 
pengecualian. Alangkah wajar bagi setiap manusia 


yang hidup membuat perhitungan mati yang akan 
dirasainya. 

Itulah mati yang menjadi titik penghabisan kepada 
setiap yang hidup dan merupakan perhentian akhir 
bagi perjalanan hidup yang pendek di dunia ini. Dan 
seluruh mereka akan pulang kepada Allah. Kebaikan 
dan keburukan yang menimpa manusia di dalam 
masa perjalanan merupakan ujian dan dugaan Allah 
kepada mereka: 



"Dan Kami akan menduga kamu dengan keburukan dan 
kebaikan sebagai suatu ujian. "(35) 

Allah Menguji Manusia Dengan Kesusahan 
Dan Kesenangan 

Ujian dengan keburukan atau kesusahan itu dapat 
dimengertikan dengan mudah, kerana tujuan ujian itu 
untuk mengetahui sejauh mana kesabaran dan 
ketahanan orang yang diuji, tetapi ujian dengan 
kebaikan atau kesenangan itu memerlukan kepada 
suatu penjelasan. 

Sebenarnya ujian dengan kebaikan dan kesenangan 
itu lebih berat kesannya walaupun manusia 
melihatnya lebih mudah dari ujian dengan keburukan 
dan kesusahan. 

Ramai orang yang tahan menghadapi ujian dengan 
keburukan dan kesusahan, tetapi amat sedikit orang 
yang tahan menghadapi ujian dengan kebaikan dan 
kesenangan. 

Ramai orang-orang yang tabah menghadapi ujian 
kesakitan dan kelemahan, tetapi sangat sedikit orang 
yang tahan menghadapi ujian kesihatan dan 
kekuasaan dan berupaya menahan kekuatan nafsunya 
yang berkecamuk dalam diri dan sendi tulang 
anggota-anggota mereka. 

Ramai orang yang mampu bersabar menghadapi 
kesusahan kerana kemiskinan dan penafian, di mana 
hati mereka terus gagah dan tidak tumbang dan 
melutut hina, tetapi sangat sedikit mereka yang tahan 
menghadapi gugatan kekayaan dan keberadaan dan 
godaan-godaan kesenangan, keni'matan, nafsu 
keinginan dan kemahuan-kemahuan yang tamak 
yang dirangsangkan kekayaan dan keberadaan itu. 

Ramai orang-orang yang tahan menerima 
penderaan dan penindasan. Mereka tidak takut 
menghadapinya, mereka dapat bersabar menerima 
ancaman, ugutan dan tidak gentar berdepan 
dengannya, tetapi sangat sedikit orang yang tahan 
menghadapi godaan keinginan nafsu, pangkat 
kebesaran, kesenangan dan kekayaan. 

Ramai orang-orang yang tahan berjuang dan 
mendapat kecederaan, tetapi sangat sedikit yang 
tahan menghadapi kemewahan dan keseronokan, 
kemudian tidak pula ditimpa penyakit tamak yang 
membinasakan seseorang dan penyakit senang yang 


JUZir KE-17 


BO SURAH AL-ANBIA' 0& 


415 


mematahkan segala hemah yang tinggi dan 

merendahkan jiwa. 

Ujian dengan kesusahan kadang-kadang 
menimbulkan perasaan megah dan merangsangkan 

semangat melawan atau daya juang dan 

mengemblengkan kekuatan urat saraf hingga seluruh 
kekuatannya dikerah untuk menentang dan 

mengatasi kesusahan itu, tetapi kesenangan hidup 
akan membuat seseorang itu mempunyai urat saraf 
yang kendur dan lemah dan menyebabkannya hilang 
daya waspada dan daya melawan. 



fi 'i' 'i' 3® Uzji 

Justeru itulah ramai orang-orang yang berjaya 
melintasi peringkat kesusahan, tetapi apabila mereka 
hidup senang lenang, maka mereka akan gugur 
dalam ujian itu. Itulah keadaan manusia kecuali 
mereka yang dipeliharakan Allah. Mereka merupakan 
golongan yang disifatkan Rasulullah s.a.w. dalam 
sabdanya yang berikut: 

J <- jS- AS e ja\ L>tP 

^ p 

c A I j lio A t £r°jpJJ V} 

^ f, 

A 1 jS- j lio A jP &Lp\ 

" Keadaan orang yang beriman itu amatlah menarik , kerana 
seluruh keadaannya baik belaka. Keadaan itu tidak 
diperoiehi sesiapa pun melainkan oleh orang yang beriman 
sahaja , iaitu jika dia mendapat kesenangan i, dia bersyukur ; 
maka kesyukuran itu memberi kebajikan kepadanya , dan jika 
dia ditimpa kesusahan , dia bersabar, maka kesabaran itu 
memberi kebajikan kepadanya " 2 

golongan ini sangat sedikit!. 

Oleh itu kesedaran jiwa semasa, diuji dengan 
kesenangan itu adalah lebih baik dari kesedarannya 
semasa diuji dengan kesusahan. Dan hubungan yang 
tidak putus dengan Allah semasa kesusahan dan 
kesenangan itu merupakan satu-satunya jaminan 
kebaikan. 



2 

Diriwayatkan oleh Muslim dengan sanadnya di dalam bab 




"Dan apabila orang-orang kafir melihatmu, mereka tidak 
melayanimu melainkan dengan ejekan (mereka berkata): 
Inikah dia orangnya yang mencelakan tuhan-tuhan kamu , 
sedangkan mereka menunjukkan kekufuran apabila disebut 
Allah Yang Maha Penyayang (36). Manusia itu dijadikan 
dengan tabi'at gopoh. Aku akan memperlihatkan kepada 

kamu bukti-bukti kekuasaan-Ku, maka janganlah kamu 
menggesakanku supaya Allah segerakan ' azab (ke atas 
kamu) (37). Dan mereka berkata: Bilakah janji 'azab ini jika 
kamu betul bercakap benar? (38). Andainya orang-orang 
kafir itu mengetahui ketika mereka tidak berdaya 
menahankan api Neraka dari menyeiar muka dan belakang 
mereka dan mereka tidak akan diberi pertolongan (tentulah 
mereka tidak menggesakan kedatangan 'azab itu) (39). 
Malah 'azab itu akan menimpa mereka secara mendadak 
menyebabkan mereka menjadi bingung dan tidak mampu 
menolakkannya dan tidak pula mereka diberi tempoh (40). 
Sesungguhnya para rasul sebelummu juga telah diejek- 
ejekkan lalu orang-orang yang mengejek dari golongan 
mereka itu ditimpakan 'azab kerana ejekan yang dilakukan 
mereka (41). Katakanlah: Siapakah yang memelihara kamu 
malam dan siang selain dari Allah Yang Maha Penyayang , 
malah mereka berpaling dari mengingati Tuhan mereka ? 
(42) Apakah mereka mempunyai tuhan-tuhan yang berkuasa 
mempertahankan mereka dari 'azab Kami, sebenarnya 
mereka (tuhan-tuhan palsu) itu tidak terdaya menolong diri 
mereka sendiri dan mereka tidak pula disertakan kekuatan 
dari Kami? (43) Malah Kami telah mengurniakan ni'mat 
kesenangan kepada mereka dan datuk nenek mereka hingga 
umur mereka berlanjutan. Apakah tidak mereka melihat 
bagaimana Kami menyerang negeri mereka dan 
mengurangkan daerah-daerah sempadan (ta'luk 
jajahannya)? Apakah mereka yang mendapat kemenangan? 
(44) Katakanlah: Sesungguhnya aku hanya memberi amaran 
kepada kamu dengan wahyu (dari Allah) dan si pekak 
sememangnya tidak dapat mendengar seruan apabila 
mereka diberi amaran (45). Dan sesungguhnya jika mereka 
disentuh hembusan 'azab Tuhanmu nescaya mereka 
merintih: Amboi celakalah nasib kamil Sesungguhnya kami 
adalah orang-orang yang zalim (46). Dan Kami akan 
menegakkan neraca keadilan pada hari Qiamat Oleh itu 
setiap orang tidak akan dianiayai sedikitpun, dan jika amalan 
itu seberat biji sawi sekalipun nescaya Kami akan 
membawanya juga (untuk ditimbang) dan cukuplah Kami 
sendiri menjadi jurukira ". (47) 

Setelah selesai melakukan penjelajahan yang jauh di 
merata pelosok alam buana, melihat undang-undang 
alam al-wujud, perjalanan da'wah-da'wah para rasul 
yang silam, meninjau kesudahan hidup manusia dan 
kebinasaan-kebinasaan umat-umat yang terdahulu, 
Ai-Qur'an kembali pula kepada pembicaraan yang 
dimulakan pada permulaan surah, iaitu pembicaraan 
mengenai sambutan dan penerimaan kaum Musyrikin 
terhadap Rasulullah s.a.w. dan Al-Qur'an yang 
diwahyukan kepadanya, juga mengenai ejekan-ejekan 
mereka terhadap beliau serta kedegilan mereka 
berpegang dengan kepercayaan syirik. 

Kemudian ia memperkatakan tentang tabi'at 
manusia yang gopoh dan tentang permintaan kaum 
Musyrikin yang menggesa agar disegerakan ' azab ke 
atas mereka, lalu Allah mengingatkan mereka 
terhadap kedahsyatan 'azab yang digesakan mereka 
itu serta memberi amaran terhadap keburukan akibat 
dari perbuatan mereka mempermain-main dan 
mengejek Rasulullah s.a.w. Kemudian ia 
menayangkan kepada mereka satu pemandangan, di 
mana naungan kekuasaan orang-orang yang menang 
dan memerintah dunia ini mengerut dan mengecil, di 
samping menayangkan pemandangan yang 
menunjukkan para pendusta di'azabkan pada hari 
Akhirat. 


Pusingan ini ditamatkan dengan pembicaraan 
tentang kehalusan hisab dan balasan pada hari 
Qiamat la menghubungkan hisab dan balasan itu 
dengan undang-undang alam buana, fitrah manusia 
dan dengan Sunnatullah dalam kehidupan manusia 
dan dalam da'wah-da'wah. 

****** 


(Pentafsiran ayat-ayat 36 - 44) 



"Dan apabila orang-orang kafir melihatmu, mereka tidak 
melayanimu melainkan dengan ejekan (mereka berkata): 
Inikah dia orangnya yang mencelakan tuhan-tuhan kamu, 
sedangkan mereka menunjukkan kekufuran apabila disebut 
Allah Yang Maha Penyayang? "(3 6) 


Orang-orang kafir itu tidak percaya kepada Allah 
Yang Maha Penyayang yang mencipta dan 
mentadbirkan alam buana ini kerana membantah 
perbuatan Rasulullah s.a.w. yang telah menyebut 
tuhan-tuhan/berhala-berhala yang disembah mereka 
dengan sebutan yang buruk, sedangkan mereka 
menunjukkan kekufuran terhadap Allah Yang Maha 
Penyayang itu tanpa segan-segan dan malu aib. Ini 
adalah perbuatan yang amat ganjil. 


Mereka mengejek Rasulullah s.a.w. dan, 
memandang beliau bertindak terlalu jauh apabila 
beliau memburuk-burukkan berhala-berhala mereka: 



“Inikah dia orangnya yang mencelakan tuhan-tuhan 
kamu? "(36) 


tetapi mereka tidak merasa bahawa mereka telah 
bertindak keterlaluan apabila mereka menunjukkan 
kekufuran mereka terhadap Allah dan berpaling dari 
Al-Qur'an yang diturunkan Allah kepada mereka, 
sedangkan mereka para hamba Allah yang kerdil. Ini 
adalah satu percanggahan yang pelik, yang 
menunjukkan sejauh mana kerosakan yang telah 
menimpa fitrah mereka dan menimpa daya nilai 
mereka dalam mempertimbangkan sesuatu. 

Manusia Bertab'iat Gopoh 

Kemudian mereka menggesa agar 'azab yang 
diancam oleh Rasulullah s.a.w. itu ditimpa ke atas 
mereka dengan segera, lalu Al-Qur'an mengingatkan 
mereka terhadap akibatnya yang buruk dan 

sememangnya manusia bertabi'at gopoh: 

" Manusia itu dijadikannya dengan tabi'at gopoh . Aku akan 
memperlihatkan kepada kamu bukti-bukti kekuasaan-Ku, 
maka janganlah kamu menggesakanku supaya Allah 
segerakan 'azab (ke atas kamu) (37). Dan mereka berkata: 
Bilakah janji 'azab ini jika kamu betul bercakap benar? "(3 8) 


" Manusia itu dijadikan dengan tabi'at gopoh 1 ’ , sifat 
gopoh dan terburu-buru itu berada di dalam tabi'at 
dan struktur kejadiannya. Dia selalu memandang ke 
belakang detik masa kini kerana dia mahu 
memegangnya dengan tangannya dan mahu 
mendapatkan apa sahaja yang terlintas dalam hatinya. 
Dia mahu meminta supaya dibawa segala apa yang 
dijanjikan kepadanya walaupun ia membahaya dan 
menyakitkan mereka. Inilah yang pasti terjadi 
kepadanya kecuali dia mempunyai hubungan yang 
rapat dengan Allah dan di sini barulah dia merasa 
tenang dan tenteram dan menyerahkan segala urusan 
mereka kepada Allah tanpa bersikap gopoh-gapah 
dan terburu-buru hendak menyelesaikannya. 
Keimanan ialah keyakinan, kesabaran dan 
ketenangan. 


Kaum Musyrikin menggesa agar 'azab itu 
ditimpakan ke atas mereka dengan segera dan 
mereka tertanya-tanya bilakah masa tibanya janji 
'azab itu, iaitu 'azab di Akhirat dan 'azab di dunia. 
Kini Al-Qur'an .melukiskan gambaran 'azab Akhirat 
kepada mereka dan mengingatkan mereka tentang 
'azab dunia yang telah menimpa para pengejek 
sebelum mereka: 










"Andainya orang-orang kafir itu mengetahui ketika mereka 
tidak berdaya menahankan api Neraka dari menyelar muka 
dan belakang mereka dan mereka tidak akan diberi 
pertolongan (tentulah mereka tidak menggesakan 
kedatangan 'azab itu) (39) Malah 'azab itu akan menimpa 
mereka secara mendadak menyebabkan mereka menjadi 
bingung dan tidak mampu menolakkannya dan tidak pula 
mereka diberi tempoh (40). Sesungguhnya para rasul 
sebelummu juga telah diejek-ejekkan lalu orang-orang yang 


mengejek dari golongan mereka itu ditimpakan 'azab kerana 
ejekan yang dilakukan mereka. "(41) 

Andainya mereka tahu apa yang akan berlaku 
tentulah mereka berubah sikap dan tentulah mereka 
berhenti dari mengejek dan mengesa-gesa meminta 
'azab. Sekarang lihatlah apa yang akan berlaku 
kepada mereka. 

Mereka diseiar api dari setiap penjuru, kerana itu 
mereka berhempas pulas bertindak seperti orang gila 
- digambarkan oleh ungkapan tersirat - untuk 
menahankan api Neraka dari menyelar muka mereka, 
tetapi malangnya mereka tidak berupaya. Mereka 
seolah-olah diserang api dari segenap sudut, mereka 
tidak berdaya menolaknya dan tidak pula berdaya 
menangguhkan 'azab itu kepada suatu masa yang 
dekat. 


Serangan api Neraka yang mendadak itu adalah 
sebagai balasan terhadap ejekan mereka yang 
meminta agar 'azab itu segera menimpa mereka: 




ol \XSa (jf 6 sSDjydj 


"Dan mereka berkata: Bilakah janji 'azab ini jika kamu betul 
bercakap benar? "(3 8) 


Jawapan kepada pertanyaan ini ialah serangan yang 
mendadak yang membuat mereka kehilangan akal 
dan kelumpuhan iradat. Serangan itu telah 
melemahkan mereka dari berfikir dan bertindak dan 
menafikan mereka mendapat tangguhan dan 
tundaan. 


Itulah gambaran 'azab di Akhirat. Adapun 'azab 
dunia, maka ia telah pun menimpa ke atas para 
pengejek dari umat-umat sebelum mereka walaupun 
mereka tidak ditimpa 'azab penghapusan, tetapi 'azab 
dalam bentuk dibunuh, ditawan dan ditewaskan tidak 
terhalang dari berlaku ke atas mereka. Oleh sebab itu 
mereka seharusnya berwaspada dari bertindak 
mengejek Rasul mereka. Jika tidak, maka nasib yang 
akan menimpa orang-orang yang mengejek para rasul 
itu memang telah diketahui umum. Itulah Sunnatullah 
yang tidak pernah mungkir, dan kebenarannya telah 
disaksikan oleh peristiwa-peristiwa kebinasaan yang 
berlaku ke atas para pengejek. 

Apakah mereka mempunyai tuhan lain yang 
menjaga mereka malam dan siang selain dari Allah 
Yang Maha Penyayang, yang berkuasa 
mempertahankan mereka dari 'azab dunia dan 
Akhirat? 

"Katakanlah: Siapakah yang 


memelihara kamu malam dan 


siang selain dari Allah Yang Maha Penyayang r, malah mereka 
berpaling dari mengingati Tuhan mereka (42). Apakah 
mereka mempunyai tuhan-tuhan yang berkuasa 


mempertahankan mereka dari ' azab Kami, sebenarnya 
mereka (tuhan-tuhan palsu) itu tidak terdaya menolong diri 
mereka sendiri dan mereka tidak pula disertakan kekuatan 
dari Kami?"(43) 


Sesungguhnya Aliahlah yang menjaga setiap jiwa 
malam dan siang. Dia bersifat Maha Penyayang dan 
tiada Tuhan yang lain dari-Nya yang menjadi 
Pengawal dan Pelindung. Tanyalah kepada mereka: 
Adakah mereka mempunyai pengawal yang lain dari 
Allah? 


Setelah selesai mengemukakan dialog mengejek 
dan mengecam sikap mereka, iaitu dialog yang 
mendedahkan kekarutan kepercayaan kaum 
Musyrikin yang kosong dari logik dan dalil itu, maka 
AI~Qur'an beralih dari dialog itu kepada penjelasan 
mendedahkan sebab kedegilan mereka, kemudian ia 
menyentuh kesedaran mereka dengan satu sentuhan 
yang menggoncangkan hati mereka apabila ia 
menarik perhatian mereka supaya merenungi qudrat 
kekuasan Aliah yang mengecilkan kawasan sempadan 
negeri yang dikuasai oleh pemerintah-pemerintah 
yang gagah dan menang, di mana sempadan- 
sempadan negeri itu dikecilkan dan menyebabkan 
mereka hidup tersorok di suatu kawasan yang 
terpencil dan kecil selepas mereka hidup dalam 
kawasan yang luas, penuh kekuatan dan kekuasaan: 


Pertanyaan itu merupakan satu pertanyaan 

mengecamkan sikap mereka yang lalai dari 

mengingati Allah, sedangkan Aliahlah yang mengawal 
mereka malam dan siang dan tiada pengawal- yang 
lain dari Allah: 



"Malah mereka berpaling dari mengingati Tuhan 
mereka."(42) 


Kemudian AI-Qur'an mengulangi pertanyaan itu 
dalam satu bentuk yang lain: 



"Apakah mereka mempunyai tuhan-tuhan yang berkuasa 
mempertahankan mereka dari 'azab Kami"(43) 

dan tuhan-tuhan inilah yang selama ini menjaga dan 
memelihara mereka? Tidak sekali-kali tidak, kerana: 

» C j t c rsj 

j* 

“Sebenarnya mereka (tuhan-tuhan palsu itu) tidak terdaya 
menolong diri mereka sendiri"(43) 

dan sudah tentu pula mereka tidak terdaya menolong 
orang lain. 



"Dan mereka tidak pula disertakan kekuatan dari Kami“(43) 

hingga mereka dapat mengambil kekuatan dari 
penyertaan qudrat Ilahi bersama mereka sebagaimana 
kekuatan yang diambil oleh Harun dan Musa ketika 
Ailah berfirman kepada mereka. 



"Sesungguhnya Aku bersama kamu berdua; Aku sentiasa 
mendengar dan melihat. " 

(Surah Taha: 46) 

Sebenarnya tuhan-tuhan palsu itu tidak mempunyai 
sebarang kekuatan dan tidak mendapat pertolongan 
dari Allah yang membolehkan mereka mengambil 
kekuatan darinya. Mereka adalah amat lemah. 



"Malah Kami telah mengurniakan ni'mat kesenangan 
kepada mereka dan datuk nenek mereka hingga umur 
mereka berlanjutan. Apakah tidak mereka melihat 
bagaimana Kami menyerang negeri mereka dan 
mengurangkan daerah-daerah sempadan (ta'luk 
jajahannya)? Apakah mereka yang mendapat 
kemenangan?"(44) 

Kesenangan dan keni'matan yang berpanjangan 
yang diwarisi turun-temurun itulah yang telah 
merosakkan fitrah manusia yang bersih. Kesenangan 
dan keni'matan merupakan kemewahan dan 
kemewahan merosakkan hati dan melemahkan 
perasaan, dan akhirnya ia membawa kepada 
kelemahan kepekaan perasaan seseorang terhadap 
Allah dan membutakan matahatinya dari meneliti 
bukti-bukti kekuasaan Allah. Inilah ujian dengan 
ni'mat kesenangan apabila manusia tidak mengawasi 
dirinya dan menghubungkan dirinya dengan Allah 
tanpa melupainya. 

Justeru itu ayat ini menyentuh hati mereka dengan 
menayangkan satu pemandangan yang berlaku setiap 
hari di mana-mana sudut bumi ini, di mana kawasan 
negeri-negeri yang diperintah oleh kerajaan-kerajaan 
yang kuat dan menang bertukar menjadi negeri- 
negeri yang kecil, sedangkan dahulunya negeri-negeri 
itu merupakan sebuah empayar-empayar yang luas. 
Kini tiba-tiba ia menjadi negeri yang kalah setelah 
sekian lama menjadi negeri yang menang dan tiba- 
tiba ia menjadi negeri yang kecil bilangan 
penduduknya sedangkan dahulu penduduknya amat 
ramai, dan seterusnya ia menjadi negeri yang sedikit 
kebajikannya sedangkan dahulunya ia merupakan 
negeri yang melimpah-ruah dengan berbagai-bagai 
kebajikan. 

Ungkapan ayat ini menggambarkan kuasa qudrat 
Allah sedang melipat, mengecil dan memotongkan 
kawasan-kawasan sempadan negeri itu hingga tiba- 

tiba ia menjadi satu pemandangan yang menarik, di 
mana terdapat gerak perasaan yang halus dan rasa 
ketakutan yang mencemaskan: 



"Apakah mereka yang mendapat kemenangan? "(44) 

Apakah tidak berlaku ke atas mereka akibat yang 
sama, yang telah menimpa orang-orang yang lain? 

****** 


(Pentafsiran ayat-ayat 45 - 46) 


Di bawah bayangan pemandangan yang membuat 
hati menggigil ini, Rasulullah s.a.w. diperintah supaya 
menyampaikan amaran: 




1 jjjSdip jJ! 


"Katakanlah: Sesungguhnya aku hanya memberi amaran 
kepada kamu dengan wahyu (dari Allah) dan si pekak 
sememangnya tidak dapat mendengar seruan apabila 
mereka diberi amaran."(45) 


Oleh itu hendaklah mereka berwaspada agar jangan 
sampai mereka juga menjadi kaum yang pekak, yang 
tidak mendengar pengajaran-pengajaran yang baik 
dan akibatnya sempadan-sempadan negeri mereka 
yang di bawah kekuasaan mereka itu akan dilipat dan 
dikerat oleh kuasa qudrat Aliah dan segala keni'matan 
dan kesenangan hidup mereka turut dipotong dan 
dikurangkan. 

Kemudian Al-Qur'an menyambung penerangannya 
dengan nadanya yang berkesan di dalam hati, di 
mana ia menggambarkan keadaan jiwa mereka ketika 
disentuh oleh 'azab Allah: 


"Dan sesungguhnya jika mereka disentuh hembusan 'azab 
Tuhanmu nescaya mereka merintih: Amboi celakalah nasib 
kami. Sesungguhnya kami adalah orang-orang yang 
zalim. "(46) 



^ j 

o; \ 




Kata-kata ,, ^ n (hembusan) biasanya digunakan 
kepada angin rahmat, tetapi di sini ia digunakan 
kepada angin 'azab seksa seolah-olah ayat ini berkata: 
" Dengan sentuhan ' azab yang paling halus akan 
membuat mereka melaung-laung mengakui 
kesalahan mereka , tetapi sayang pengakuan itu tidak 
lagi berguna." Sebelum ini surah ini telah 
menayangkan pemandangan negeri-negeri yang 
ditimpa 'azab Allah menyebabkan penduduknya 
berseru: 




"Jawab mereka: Celakalah kami! Sesungguhnya kami adalah 
orang-orang yang melakukan kezaliman (14). Demikianlah 
mereka terus mengeluh sehingga Kami binasakan mereka 
laksana tanaman yang dituai yang mati sunyi sepi."(1 5) 

Itulah akibat pengakuan setelah terluput waktu. 
Oleh itu adalah lebih baik mereka mendengar amaran 
dari wahyu Allah ketika kesempatan masih ada dan 
sebelum mereka disentuh hembusan 'azab Allah. 

****** 

[Pentafsiran ayat 47) 


Pusingan ini diakhiri dengan salah satu 
pemandangan hari hisab: 



"Dan Kami akan menegakkan neraca keadilan pada hari 
Qiamat. Oleh itu setiap orang tidak akan dianiayai barang 
sedikit pun , dan jika amalan itu seberat biji sawi sekalipun 
nescaya Kami akan membawanya juga (untuk ditimbang ), 
dan cukuplah Kami sendiri menjadi jurukira. "(47) 

Kata-kata (biji sawi) itu menggambarkan 

sekecil benda yang dapat dilihat mata dan seringan- 
seringan benda yang diletakkan di atas daun neraca, 
namun demikian ia tidak juga ditinggal dan diabaikan 
pada hari hisab. Neraca timbangan yang amat halus 
pada hari itu akan merakamkan beratnya. 

Oleh itu setiap orang hendaklah memeriksa apakah 
persediaan yang telah dibuat mereka untuk 
menghadapi hari esok, setiap hati hendaklah 
mendengar amaran Rasul, dan setiap mereka yang 
lalai, tidak peduli dan mengejek da'wah Rasul itu 
hendaklah bertindak segera sebelum mereka ditimpa 
'azab di dunia atau di Akhirat, kerana andainya 
mereka terselamat dari 'azab dunia, mereka akan 
menghadapi pula 'azab Akhirat, di mana segala 
neraca timbangan amalan sedang disediakan, iaitu 
neraca timbangan yang tidak akan menganiayai 
seseorang barang sedikit pun dan tidak akan 
mengabaikan amalan mereka walau seberat biji sawi 
sekalipun. 

Demikianlah neraca timbangan amalan di Akhirat 
yang amat halus itu berhubung rapat dengan 
undang-undang alam buana yang amat halus, juga 
berhubung rapat dengan peraturan-peraturan 
da’wah, tabi'at-tabi'at hidup dan manusia, dan 
seluruhnya bertemu selaras dan padu di tangan iradat 
Ilahi yang tunggal, yang menjadi sebahagian dari 
bukti-bukti yang menyaksikan kebenaran persoalan 

‘aqidah tauhid yang menjadi paksi pembicaraan surah 
ini. 


(Kumpulan ayat-ayat 48 - 92) 




"Dan sesungguhnya Kami telah mengurniakan kepada Musa 
dan Harun kitab Taurat yang membezakan di antara yang 
hak dan yang batil i, juga sebagai cahaya penyuluh dan 
pengajaran kepada orang-orang yang bertaqwa (48). laitu 
orang-orang yang takut kepada Tuhan mereka tanpa 
meiihat-Nya dan mereka sentiasa menaruh kebimbangan 
kepada hari Qiamat (49). Dan Al-Qur'an ini adalah sebuah 
kitab pengajaran yang berkat yang Kami telah turunkannya, 
maka mengapakah kamu mengingkarinya? (50) Dan 
sesungguhnya Kami telah mengurniakan kepada Ibrahim 
hidayatnya sebelum ini dan Kami memang mengetahui 
keadaannya (51). (Kenangilah) ketika Ibrahim berkata 
kepada bapa dan kaumnya: Patung-patung apakah ini yang 
kamu bertungkus lu mus beribadat kepadanya? (52) Jawab 
mereka: Kami dapati datuk nenek kami menyembahkannya 
(53). Kata Ibrahim : Kamu dan datuk nenek kamu adalah 
berada di dalam kesesatan yang amat nyata (54). Jawab 
mereka: Apakah engkau datang membawa ajaran yang 
benar kepada kami atau engkau dari golongan orang-orang 
yang bermain-main sahaja? (55) Ibrahim berkata: 
Sebenarnya Tuhan kamu itu ialah Tuhan langit dan bumi 
yang telah diciptakan-Nya dan aku adalah dari golongan 
orang-orang yang menyaksi kebenaran (56). Demi Allah aku 
akan melakukan rancangan yang tidak baik terhadap 
berhala-berhala kamu selepas kamu berundur 
meninggalkannya (57). Lalu dia (Ibrahim) menjadikan semua 
berhala-berhala itu hampir hancur berkecai kecuali satu 
berhala yang terbesar agar kelak mereka dapat bertanya 
kepadanya (58). Mereka bertanya: Siapakah yang melakukan 
perbuatan ini terhadap tuhan tuhan kami? Sesungguhnya 
orang ini adalah dari golongan orang-orang yang zalim (59). 
Jawab mereka: Kami dengar ada seorang pemuda yang 
mencelakan berhala-berhala ini yang dipanggil Ibrahim (60). 
Kata mereka: Bawalah dia kemari di hadapan mata khalayak 

yang ramai supaya mereka dapat menyaksikan (61). Mereka 
bertanya: Apakah engkau yang telah melakukan perbuatan 
ini terhadap tuhan-tuhan kami, wahai Ibrahim? (62) Jawab 
Ibrahim: Sebenarnya yang melakukan perbuatan itu ialah 
berhala yang terbesar inilah. Tanyalah sendiri berhala-berhala 
itu jika mereka , dapat bercakap (63). Mereka kembali berfikir 
di dalam hati mereka lalu berkata: Sesungguhnya kamulah 
yang sebenarnya orang-orang yang zalim (64). Kemudian 
fikiran mereka terbalik songsang (lalu mereka berkata): 
(Wahai Ibrahim!) Sesungguhnya engkau tentulah telah 
mengetahui bahawa berhala-berhala itu tidak dapat 
bercakap (65). Jawab Ibrahim: Mengapakah kamu 

menyembah selain dari Aliah sesuatu yang tidak dapat 
memberi manfa'at kepada kamu sedikit pun dan tidak pula 
dapat memberi mudharat kepada kamu ? (66) Celakalah 
kepada kamu dan kepada berhala-berhala yang kamu 
sembah selain dari Allah, mengapakah kamu tidak berfikir? 
(67) Mereka pun berkata: Bakarkan dia ! Dan 

bantulah, tuhan-tuhan kamu, jika kamu benar-benar hendak 
bertindak (68). Kami berfirman: Wahai api! Jadilah engkau 
sejuk dan selamat kepada Ibrahim ! (69) Dan mereka telah 
merancangkan tindakan yang jahat terhadap Ibrahim lalu 
Kami jadikan mereka orang-orang yang paling rugi. " (70). 




"Dan Kami selamatkan Ibrahim dan Lut ke sebuah negeri 
yang Kami telah berkatikannya untuk sekalian manusia (71). 
Dan Kami telah mengurniakan kepadanya (Ibrahim), lshaq 
(anak) dan juga Ya'kub (cucu) sebagai tambahan , dan setiap 
orang dari keduanya Kami jadikannya orang yang soleh 
belaka (72). Dan Kami jadikan mereka para pemimpin yang 
membimbing manusia dengan perintah Kami dan Kami 
wahyukan kepada mereka supaya mengerjakan amalan- 
amalan kebajikan, mendirikan solat dan menunaikan zakat 
dan mereka sekalian sentiasa beribadat kepada Kami (73). 
Dan kepada Lut Kami kurniakan kepadanya hikmat dan ilmu 
dan Kami telah menyelamatkannya dari negeri yang 
penduduknya melakukan berbagai-bagai perbuatan yang 
keji, sesungguhnya mereka adalah satu kaum yang jahat lagi 
fasiq (74). Dan Kami masukkannya ke dalam rahmat Kami. 
Sesungguhnya dia adalah dari golongan orang-orang yang 
soleh (75). Dan (kenangilah) Nuh ketika dia berdo'a sebelum 
ini lalu Kami memperkenankan do'anya dan kami 
selamatkannya bersama keluarganya dari malapetaka yang 
amat besar (76). Dan Kami telah menoiongkannya dari 
(kejahatan) kaum yang telah mendustakan ayat-ayat Kami. 
Sesungguhnya mereka adalah satu kaum yang jahat lalu 
Kami tenggelamkan seluruh mereka (77). Dan (kenangilah 
kisah) Daud dan Sulaiman ketika kedua-duanya menjatuhkan 
hukuman mengenai tanaman ketika ia dirosakkan oleh 
kambing-kambing kaumnya yang berkeliaran di dalamnya di 
waktu malam dan sesungguhnya Kamilah yang telah 
menyaksikan hukuman itu (78). Kami telah memberi 
kefahaman (yang lebih adil) kepada Sulaiman mengenai 
hukuman itu, dan kepada mereka berdua Kami kurniakan 
hikmat dan ilmu, dan Kami telah menundukkan gunung- 
ganang dan burung-burung bertasbih bersama Daud, dan 
Kami adalah berkuasa berbuat demikian (79). Dan Kami 
telah mengajar kepada Daud kepandaian membuat baju- 
baju besi untuk kamu supaya ia dapat memelihara kamu dari 
bahaya-bahaya (tikaman) di dalam peperangan kamu. 
Apakah kamu bersyukur? (80) Dan (Kami telah 
menundukkan) kepada Sulaiman angin yang amat kencang 
yang bertiup dengan perintahnya ke negeri yang Kami telah 
memberkatinya dan Kamilah Yang Maha Mengetahui segala 

sesuatu (81). Dan di dalam golongan para syaitan (Kami 
tundukkan kepada Sulaiman) pasukan yang menyelam 
untuknya dan melakukan pekerjaan-pekerjaan yang lain dari 
itu , dan Kamilah yang menjaga mereka (82). 















penyakit dan Engkau adalah Tuhan Yang Maha Pengasih di 
antara semua pengasih (83). Lalu Kami memperkenankan 
do'anya dan Kami hapuskan penyakitnya , dan Kami 
kumiakan kembali keluarganya dengan bilangan sekali 
ganda bersama mereka sebagai rahmat dari sisi Kami dan 
sebagai kenang-kenangan kepada para 'Abidin (84). Dan 
(kenangilah kisah) Ismail ' Idris dan Zulkifli. Semua mereka 
adalah dari golongan orang-orang yang sabar (85). Dan 
Kami telah memasukkan mereka ke dalam rahmat Kami. 
Sesungguhnya mereka dari golongan para Solehin (86). Dan 
(kenangilah) Zun-Nun (Yunus) ketika ia pergi (meninggalkan 
kaumnya) dengan keadaan marah dan dia menyangka 
bahawa Kami tidak akan menyusahkannya lalu dia berdo'a 
di dalam gelap-gelita: Tiada Tuhan melainkan hanya Engkau. 
Maha Sucilah Engkau. Sesungguhnya aku telah termasuk di 
dalam orang-orang yang zalim (87). Lalu Kami 
memperkenankan do'anya dan Kami telah 
menyelamatkannya dari kedukaan i, dan demikianlah Kami 
bertindak menyelamatkan para Mu'minin (88). Dan 
(kenangilah kisah) Zakaria ketika dia berdo'a kepada 
Tuhannya: Wahai Tuhanku! Janganlah Engkau tinggalkanku 
hidup seorang diri dan Engkau jualah sebaik-baik Pewaris 
(89). Lalu Kami memperkenankan do'anya dan Kami telah 
mengurniakan Yahya kepadanya dan Kami telah 

membetulkan isterinya (yang mandul) untuk mengandung 
anaknya. Sesungguhnya mereka adalah orang-orang yang 
selalu bersegera mengerjakan kebajikan-kebajikan dan 
mereka sentiasa berdo'a kepada Kami dengan penuh 
harapan dan kebimbangan i, dan mereka adalah orang-orang 
yang sentiasa khusyu' kepada Kami (90). Dan (kenangilah 
kisah) Maryam yang memelihara kehormatannya lalu Kami 
tiupkan ke dalam tubuhnya roh dari ciptaan Kami dan Kami 
jadikan dia dan puteranya sebagai satu bukti yang besar 
kepada semesta alam (91). Sesungguhnya umat (para 
Anbia') ini adalah umat kamu , iaitu umat yang satu dan Aku 
adalah Tuhan kamu. Oleh itu abdikanlah diri kamu 
kepada Ku". (92). 



" Dan (kenangilah kisah) Ayyub ketika dia berdo'a kepada 
Tuhannya: (Ya Tuhanku) sesungguhnya aku . telah ditimpa 


Pusingan yang ketiga ini membentangkan kisah 
umat para rasul tetapi tidak meliputi keseluruhan 
mereka, malah ia menyebut sebahagian dari mereka 
secara sepintas lalu sahaja dan setengah-setengahnya 
diceritakan secara terperinci, panjang lebar, dan 
setengah-setengahnya pula secara ringkas sahaja. 

Dalam penceritaan-penceritaan sepintas lalu, 
dengan babak-babak kisah yang pendek ini, dapatlah 
dilihat bagaimana Allah mengurniakan rahmat dan 
pemeliharaan-Nya terhadap para rasul-Nya dan 
bagaimana akibat-akibat yang telah menimpa umat- 
umat yang mendustakan para rasul setelah 
disampaikan kepada mereka penerangan-penerangan 
yang jelas, begitu juga dapat dilihat beberapa ujian 
Allah terhadap para rasul sama ada dalam bentuk 
kesenangan atau kesusahan dan bagaimana mereka 
telah menempuh ujian itu. 

Begitu juga di sana dapat dilihat Sunnatullah yang 
mengutuskan para rasul dari jenis manusia, juga 
kesatuan ‘aqidah dan kesatuan jalan menuju Allah 
yang dibawa oleh para rasul di sepanjang zaman 
seolah-olah mereka merupakan satu umat walaupun 
zaman dan tempat mereka berjauh-jauhan. 

Itulah salah satu dalil keesaan ketuhanan Yang 
Maha Pencipta, keesaan iradat yang mentadbirkan 
alam buana dan keesaan undang-undang yang 

mengikatkan peraturan-peraturan Allah di alam 
buana, iaitu undang-undang yang mencantum, 
menyelaras dan mengarahkannya ke arah yang satu 
menuju Allah Yang Maha Esa. 



"Dan Aku adalah Tuhan kamu. Oleh itu abdikanlah diri kamu 
kepada-Ku. "(92) 

•k -k ir 'k * * 


(Pentafsiran ayat-ayat 48 - 50] 



"Dan sesungguhnya Kami telah mengurniakan kepada Musa 
dan Harun kitab Taurat yang membezakan di antara yang 
hak dan yang batil juga sebagai cahaya penyuluh dan 
pengajaran kepada orang-orang yang bertaqwa (48). Iaitu 
orang-orang yang takut kepada Tuhan mereka tanpa 
melihatnya dan mereka sentiasa menaruh kebimbangan 
kepada hari Qiamat (49). Dan Al-Qur'an ini adalah sebuah 
kitab pengajaran yang berkat ; yang Kami telah turunkannya, 
maka mengapakah kamu mengingkarinya?. "(50) 

Di dalam surah ini telah pun diterangkan bahawa 
kaum Musyrikin mempersenda-sendakan Rasulullah 
s.a.w. kerana beliau seorang manusia dan kerana 
mereka tidak mempercayai AI-Qur'an sebagai wahyu 
dari Allah, malah mereka menuduh Al-Qur'an itu 
sebagai sihir atau syair atau rekaan dusta dari beliau. 

Di Antara Taurat Dan Al-Qur'an 

Di dalam ayat-ayat ini Al-Qur'an menjelaskan 
kepada mereka bahawa penghantaran para rasul dari 
bangsa manusia itu memanglah suatu Sunnatullah 
yang berlangsung selama-lamanya dan itulah contoh- 
contoh rasul di zaman-zaman sebelum ini, dan 
bahawa kitab-kitab suci yang diturunkan kepada para 
rasul itu bukanlah suatu perkara baru yang aneh. 
Lihatlah kedua-dua orang rasul - Musa dan Harun 
telah dikurniakan Allah kitab Taurat kepada mereka. 

Allah menamakan kitab Taurat itu sebagai al- 
Furqan, yang juga menjadi sifat AI-Qur'an. Jadi dalam 
persoalan kitab suci ini juga terdapat persamaan 
hingga kepada nama. Ini ialah kerana semua kitab- 
kitab suci yang diturunkan Allah itu bersifat Furqan 
belaka yakni kitab yang membezakan di antara yang 
hak dan yang batil, di antara hidayat dan kesesatan, 
di antara sistem hidup ciptaan manusia dan sistem 
hidup (ciptaan Ilahi) dan di antara tujuan hidup yang 
benar dan tujuan hidup yang tidak benar. Jadi seluruh 


kitab-kitab suci itu adalah membezakan di antara 
yang hak dan yang batil dan pada sifat inilah 
bertemunya kitab Taurat dengan kitab Al-Qur'an. 

Begitu juga Allah jadikan kitab Taurat itu " sebagai 
cahaya penyuluh " yang menerangi kegelapan- 
kegelapan hati dan ‘aqidah, kegelapan kesesatan dan 
kebatilan, iaitu kegelapan yang menyesatkan akai dan 
hati nurani, kerana hati manusia akan terus berada di 
dalam kegelapan sehingga diterangi oleh obor 
keimanan yang menyuluh setiap penjurunya, 
menunjukkan sistem hidup yang betul kepadanya dan 
membetulkan arah dan tujuan hidupnya agar nilai- 
nilai, konsep-konsep dan pertimbangan- 
pertimbangannya tidak bercampuraduk dan 
mengelirukannya. 

Allah telah menjadikan kitab Taurat itu sama seperti 
Al-Qur'an iaitu menjadi " pengajaran kepada orang- 
orang yang bertaqwa“ yang mengingatkan mereka 
kepada Allah, dan kitab Taurat terus menjadi 
pengajaran kepada Bani Israel. Bagaimana keadaan 
Bani Israel sebelum diturunkan at-Taurat? Mereka 
hidup hina dina di bawah sebatan cemeti Fir'aun yang 
menyembelih anak-anak lelaki mereka dan hanya 
membenarkan anak-anak perempuan mereka sahaja 
yang hidup. Di samping itu mereka ditindas sebagai 
buruh-buruh paksa dan dianiayai. 

Allah mengkhususkan orang-orang yang bertaqwa 
itu dengan sifat: 

A i - 

"Iaitu orang-orang yang takut kepada Tuhan mereka tanpa 
melihat-Nya dan mereka sentiasa menaruh kebimbangan 
kepada hari Qiamat. "(49) 

Kerana orang-orang yang mempunyai hati yang 
takut kepada Allah walaupun tanpa melihat-Nya, juga 
takut kepada hari Qiamat lalu berusaha untuk 
bersedia menghadapinya, merekalah sahaja orang- 
orang yang boleh mendapat faedah dari penyuluh 
kitab suci dengan hidup yang berpandukannya. 
Dengan demikian kitab suci yang diturunkan Allah 
benar-benar menjadi pengajaran yang mengingatkan 
mereka kepada Allah dan mengangkatkan nama 
mereka yang gah di kalangan umat manusia. 

Itulah keadaan Musa dan Harun... 



"Dan Al-Qur f an ini adalah sebuab kitab pengajaran yang 
berkat yang Kami telah turunkannya"(50) 

ia bukannya suatu perkara yang baru dan aneh, 
malah sebelumnya terdapat kitab-kitab suci lain yang 
diturunkan Allah. Jadi, penurunan kitab-kitab suci 
merupakan Sunnatullah yang terkenal. 



j ^ ^ ^ * \ \ 

" Maka mengapakah kamu mengingkarinya?"(50) 

Mengapakah kamu mengingkari Al-Qur'an, 
sedangkan rasul-rasul yang telah lalu telah menerima 
kitab-kitab suci yang sama? 

****** 


[Pentafsiran ayat-ayat 51 - 73) 

Setelah menyebut kisah Musa dan Harun serta kitab 
suci keduanya secara sepintas lalu, Al-Qur'an kembali 
menayangkan satu babak penuh dari kisah Ibrahim 
a.s., iaitu moyang agung bangsa Arab dan pembina 
rumah Ka'bah, yang kini diisi oleh kaum Musyrikin 
dengan bermacam-macam berhala yang disembahkan 
mereka dengan patuh, sedangkan dulunya Ibrahimlah 
yang telah bertindak memecahkan berhala-berhala 
itu. Al-Qur'an menyebut kisah Ibrahim di sini ketika 
beliau mengecam kepercayaan syirik dan 
memecahkan berhala-berhala kaumnya. 

Babak kisah Ibrahim yang terkenal disini ialah babak 
kerasulan beliau, la dibahagikan kepada beberapa 
adegan yang berturut-turut dan diselangi oleh ruang- 
ruang kosong yang kecil, la dimulakan dengan 
penerangan bahawa Ibrahim a.s. telah dikurniakan 
hidayat iaitu hidayat kepada 'aqidah tauhid, iaitu satu 
hidayat yang paling besar yang dibayangkan kata-kata 
(hidayat) dalam ayat ini: 



"Dan sesungguhnya Kami telah mengurniakan kepada 
Ibrahim hidayatnya sebelum ini dan Kami memang 
mengetahui keadaannya. "(51) 


Kisah Ibrahim Dengan Berhala-berhala Kaumnya 

Kami mengurniakan hidayat kepada beliau dan 
Kami mengetahui keadaannya dan bakat-bakat 
kebolehannya untuk memikul amanah kerasulan yang 
dipikul oleh para rasul. 



"(Kenangilah) ketika Ibrahim berkata kepada bapa dan 
kaumnya : Patung-patung apakah ini yang kamu bertungkus 
iumus beribadat kepadanya? "(52) 


Perkataan beliau ini menunjukkan bahawa beliau 
telah menerima hidayat dari Allah. Beliau menamakan 
batu-batu dan kayu-kayu berhala itu dengan namanya 
yang sebenar iaitu "patung-patung apakah ini?" 
Beliau tidak mengatakan "tuhan-tuhan", dan 
mengecam perbuatan mereka menyembah patung- 
patung itu dengan bertungkus Iumus, tekun dan 
patuh. Kata-kata memberi pengertian 

bertungkus Iumus, tekun dan amalan ibadat yang 
berterusan. Walaupun mereka tidak menghabiskan 
seluruh waktu mereka dalam penyembahan berhala- 
berhala - namun mereka begitu kasih kepada berhala- 


berhala itu. Itulah ketekunan abstrak bukannya 
ketekunan menghabiskan waktu. Nabi Ibrahim a.s. 
mengejek perbuatan kasih yang ditunjukkan mereka 
kepada berhala-berhala itu dan menggambarkannya 
dengan gambaran yang buruk, iaitu mereka 
bertungkus Iumus dan tekun menyembah berhala- 
berhala itu. 


Jawapan dan hujjah yang diberikan mereka ialah: 



"Jawab mereka : Kami dapati datuk nenek kami 

menyembahkannya. "(53) 


Jawapan ini menunjukkan bentuk akal dan jiwa 
manusia yang membatu di dalam acuan taqlid yang 
buta, iaitu tandingan dari sifat-sifat kebebasan 
keimanan, iaitu bebas berfikir, meneliti dan membuat 
penilaian terhadap benda-benda dan peraturan- 
peraturan mengikut nilai-nilainya yang haqiqi 
bukannya mengikut nilai-nilai secara taqlid. Oleh 
sebab itu keimanan kepada Allah bererti kebebasan 
dari kepercayaan-kepercayaan yang karut, yang 
didokong oleh taqlid dan warisan-warisan yang 
membatu, yang tidak ditegakkan di atas sesuatu dalil: 



"Kata Ibrahim: Kamu dan datuk nenek kamu adalah berada 
di dalam kesesatan yang amat nyata. "(54) 


Ibadat yang dilakukan oleh nenek moyang mereka 
tidak dapat memberi apa-apa nilai yang tidak dipunyai 
oleh berhala-berhala itu. la tidak dapat memberikan 
kepadanya sifat kesucian yang tidak wajar dengannya, 
kerana nilai-nilai itu bukannya terbit dari taqlid datuk 
nenek dan taqdis mereka, malah nilai-nilai itu adalah 
lahir dari penilaian yang bebas dan tidak terikat 


Apabila Ibrahim a.s. mencabar mereka dengan 
kebebasan membuat penilaian dan dengan 
kesimpulan yang berterus terang itu, mereka terus 
bertanya: 

"Jawab mereka : Apakah engkau datang membawa ajaran 
yang benar kepada kami atau engkau dari golongan orang- 
orang yang bermain-main sahaja. "(55) 




Itulah pertanyaan orang yang goyang 'aqidahnya 
dan tidak yakin kepada apa yang dipegang olehnya, 
kerana dia tidak pernah memikirkannya dengan halus 
dan teliti, malah fikiran dan jiwanya juga kosong 
kerana dipengaruhi kepercayaan yang karut dan 
taqlid yang buta. Oleh kerana itu dia tidak tahu 
manakah perkataan-perkataan yang benar, 
sedangkan ibadat pastilah ditegakkan di atas 
keyakinan bukannya di atas kepercayaan-kepercayaan 
yang karut, bergoyang dan tidak bersandar kepada 
sesuatu dalil. Inilah padang gurun, di mana sesatnya 
dan meraba-rabanya golongan manusia yang tidak 
berpegang dengan 'aqidah tauhid yang bersih, jelas 
dan lurus di dalam pemikiran akal dan perasaan hati 
nurani. 

Tetapi Ibrahim a.s. berpegang dengan kepercayaan 
yang yakin dan kukuh. Beliau benar-benar mengenal 
Tuhannya dan menjunjung 'aqidah itu di dalam hati 
dan akal fikirannya serta Menyatakan kepercayaan itu 
dengan perkataan orang yang beriman dengan kukuh 
dan yakin: 



"Ibrahim berkata: Sebenarnya Tuhan kamu itu ialah Tuhan 
langit dan bumi yang telah diciptakan~Nya dan aku adalah 
dari golongan orang-orang yang menyaksi kebenaran 
hakikat itu. "(56) 

Tuhan yang sebenar itu ialah Tuhan Yang Maha Esa, 
iaitu Tuhan manusia dan Tuhan langit dan bumi. Sifat 
Rububiyah-Nya diambil dari sifat-Nya sebagai 
Pencipta. Kedua-duanya merupakan dua sifat yang 
tidak terpisah. " Sebenarnya Tuhan kamu itu ialah 
Tuhan langit dan bumi yang telah ciptakan-Nya" . 
Inilah 'aqidah yang lurus dan bersih, bukannya seperti 
kepercayaan kaum Musyrikin yang percaya kepada 
berbagai-bagai tuhan, sedangkan dalam waktu yang 
sama mereka percaya bahawa tuhan-tuhan yang 
mereka sembahkan itu tidak mempunyai kuasa 
mencipta, malah yang berkuasa mencipta ialah Allah, 
namun demikian mereka masih menyembah tuhan- 
tuhan yang mereka sendiri mengetahui tidak berkuasa 
menciptakan sesuatu apa. 

Ibrahim percaya dengan kepercayaan orang yang 
telah melihat sesuatu di alam kenyataan tanpa 
sebarang keraguan: 



" Dan aku adalah dari golongan orang-orang yang menyaksi 
kebenaran hakikat itu. "(56) 


Walaupun Ibrahim tidak menyaksi penciptaan langit 
dan bumi, juga tidak menyaksi penciptaan dirinya dan 
kaumnya, namun hakikat ini terlalu jelas dan kukuh 
hingga ke tahap dipercayai dan disaksikan oleh orang- 
orang yang beriman dengan penuh keyakinan, iaitu 
mereka menyaksi bahawa segala makhluk yang wujud 
di alam buana ini membuktikan keesaan Allah Yang 
Maha Pencipta dan Maha Pentadbir dan segala apa 
yang ada pada diri manusia mengakui Wahdaniyah 
Allah Yang Maha Pencipta dan Maha Pentadbir, juga 
mengakui keesaan undang-undang yang mentadbir 
dan mengendalikan alam buana ini. 


Kemudian Ibrahim a.s. mengumumkan kepada 
kumpulan kaumnya yang bersoal jawab dengan 
beliau bahawa beliau telah berazam hendak 
melakukan sesuatu terhadap tuhan-tuhan mereka dan 
tidak akan berundur dari keazaman itu: 

\\i . Vf -f— 





"Demi Allah aku akan melakukan rancangan yang tidak baik 
terhadap berhala-berhala kamu selepas kamu berundur 
meninggalkannya. "(57) 


Beliau tidak menyatakan rancangan yang tidak baik 
yang diazamkan beliau itu dengan terus terang, dan 
AI-Qur'an juga tidak menyebut bagaimana kaumnya 
itu menjawab perkataan beliau yang mengancam itu. 
Ini mungkin kerana mereka yakin dan percaya 
bahawa Ibrahim tidak akan dapat melakukan sesuatu 
yang tidak baik terhadap tuhan-tuhan mereka. Oleh 
kerana itu mereka terus meninggalkan beliau begitu 
sahaja. 





"Lalu dia (Ibrahim) menjadikan semua berhala-berhala itu 
hampir hancur berkecai kecuali satu berhala yang terbesar 
agar kelak mereka dapat bertanya kepadanya."(58) 


Yakni berhala-berhala yang disembah mereka telah 
berubah menjadi ketulan-ketulan dan kepingan- 
kepingan batu dan kayu yang pecah berkecai kecuali 
berhala yang terbesar sahaja yang tidak diusik oleh 
Ibrahim dengan tujuan agar kelak mereka dapat 
bertanya kepadanya, iaitu bagaimana peristiwa ini 
boleh berlaku, sedangkan dia ada tercegat di situ dan 
mengapa dia tidak mempertahankan keselamatan 
berhala-berhala yang kecil itu, dan agar mereka dapat 
menyemak dan memikirkan kembali seluruh persoalan 
menyembah berhala itu semoga mereka dapat 
kembali semula ke jalan yang benar dan dapat 
memahami betapa karut dan sesatnya perbuatan 
mereka menyembah berhala-berhala itu. 


Apabila kaum Ibrahim kembali berkunjung ke kuil 
itu, mereka dapati berhala-berhala telah hancur 
berkeping-kepingan kecuali berhala yang terbesar 
sahaja yang terselamat, tetapi mereka tidak bertanya 
kepada berhala itu dan tidak pula menanyakan diri 
mereka sendiri. Jika benar berhala-berhala ini tuhan- 
tuhan mengapa peristiwa pemusnahan boleh berlaku, 
mengapa berhala-berhala ini tidak bertindak 
melakukan sesuatu untuk mempertahankan 
keselamatan dirinya. Mengapa si berhala yang paling 
besar ini tidak pula bertindak melindungkan berhala- 
berhala yang kecil itu? Mereka tidak mengemukakan 
pertanyaan ini kepada diri mereka kerana 
kepercayaan khurafat itu telah melumpuhkan akal 
mereka dari berfikir, dan sikap taqlid telah 
membelenggukan pemikiran mereka dari membuat 
renungan dan penelitian yang lebih mendalam. 
Mereka tinggalkan pertanyaan yang wajar ini dan 
terus menyatakan kemarahan mereka terhadap orang 
yang memecahkan berhala-berhala ini dan sanggup 
melakukan perbuatan yang tidak baik terhadapnya: 



426 


SURAH AL-ANBIA' C& 


JUZU' KE- 17 


"Mereka bertanya: Siapakah yang melakukan perbuatan ini 
terhadap tuhan-tuhan kami? Sesungguhnya orang ini adalah 
dari golongan orang-orang yang zalim. "(59) 


Pada masa inilah mereka teringat kepada Ibrahim 
kerana mereka pernah mendengar Ibrahim mencela 
bapanya dan orang-orang yang ada bersama 
dengannya kerana menyembah berhala-berhala ini, 
serta mengancam untuk melakukan sesuatu yang 
tidak baik terhadap tuhan-tuhan mereka selepas 
mereka berundur dari kuil berhala-berhala itu. 


A >>. 





"Jawab mereka: Kami dengar ada seorang pemuda yang 
mencelakan berhala-berhala ini yang dipanggil Ibrahim. "(60) 


Dari ayat ini nampak jelas bahawa Ibrahim a.s. 
masih dalam usia muda belia ketika beliau 
dikurniakan hidayat oleh Allah. Beliau telah 

mengecam perbuatan menyembah berhala dan 

bertindak menghancurkan berhala-berhala itu, tetapi 
apakah Allah telah mewahyukan risalah kepada beliau 
pada masa itu? Atau apa yang dilakukan beliau itu 
hanya merupakan suatu ilham yang telah 

menunjukkannya ke jalan yang benar sebelum beliau 
dibangkitkan menjadi Rasul, kerana itulah beliau 

menyeru bapanya ke jalan yang benar dan mencela 
kaumnya yang menyembah berhala-berhala? 


Inilah pendapat yang lebih rajih. 


Tetapi di sana ada lagi satu kemungkinan bahawa 
maksud dari kata-kata mereka " kami dengar ada 
seorang pemuda " ialah untuk mengecil-ngecilkan 
taraf Ibrahim. Ini dibuktikan perbuatan mereka yang 
berpura-pura tidak tahu tentang diri beliau ketika 
mereka berkata: " Yang dipanggil Ibrahim " dengan 
tujuan untuk memperkecil-kecilkan Ibrahim dan 
menunjukkan bahawa beliau adalah seorang yang 
tidak terkenal dan tidak penting. Mungkin juga tujuan 
mereka begitu, tetapi kami tarjihkan bahawa Ibrahim 
a.s. pada masa itu masih dalam usia yang sangat 
muda: 


v s 









"Kata mereka: Bawalah dia ke mari di hadapan mata 
khalayak yang ramai supaya mereka dapat 
menyaksikan. "(61) 


Tindakan ini bertujuan untuk memburukkan nama 
Ibrahim dan mengumumkan perbuatan beliau di 
hadapan khalayak yang ramai I 





"Mereka bertanya: Apakah engkau yang telah melakukan 
perbuatan ini terhadap tuhan-tuhan kami , ’ wahai 

lbrahim?"(62) 


Mereka masih berkeras mendakwa berhala-berhala 
itu sebagai tuhan-tuhan walaupun dalam keadaan 
hancur lebur, tetapi Ibrahim telah berjaya 
mempersendakan mereka dan meletakkan mereka 


dalam keadaan yang sinis walaupun dia sebatang kara 
dan bilangan mereka begitu ramai. Ini kerana Ibrahim 
berfikir dengan akalnya yang terbuka dan dengan 
hatinya yang berhubung dengan Allah. Pemikiran 
beliau yang sedemikian tidak dapat menahan dirinya 
selain dari mempersenda-sendakan mereka dan 
menjawab pertanyaan mereka dengan jawapan yang 
sesuai dengan taraf pemikiran mereka yang rendah: 



"Jawab Ibrahim: Sebenarnya yang melakukan perbuatan itu 
ialah berhala yang terbesar inilah. Tanyalah sendiri berhala- 
berhala itu Jika mereka dapat bercakap."(63) 


Jawapan ini mengandungi sendaan yang amat jelas, 
tidak ada sebab bagi kita untuk menamakan jawapan 
ini sebagai satu pembohongan dari Nabi Ibrahim a.s. 
dan cuba mencari berbagai-bagai alasannya 
sebagaimana yang dipertikaikan oleh para Mufassirin. 
Perkara ini jauh lebih mudah dari itu lagi. Beliau 
bertujuan mengatakan kepada mereka: Bahawa 
berhala-berhala itu tidak mengetahui siapakah yang 
telah menghancurkannya sama ada saya yang 
melakukannya atau berhala yang besar ini yang 
melakukannya. Berhala ini juga tidak mempunyai daya 
gerak seperti berhala-berhala yang dihancurkan itu. Ia 
adalah pepejal yang tidak mempunyai daya berfikir 
dan kamu juga sama dengan berhala-berhala itu. 
Kamu telah dirampas daya berfikir hingga tidak dapat 
membeza di antara yang harus dan yang mustahil dan 
hingga kamu sendiri tidak tahu sama ada saya yang 
menghancurkannya atau berhala besar ini yang 
menghancurkannya " tanyalah sendiri berhala-berhala 
itu jika mereka dapat berca kap” . 


Jelaslah bahawa sendaan dan ejekan Ibrahim itu 
telah menggoncangkan hati mereka dan membuat 
mereka kembali berfikir dengan insaf: 




jj====6\ 



"Mereka kembali berfikir di dalam hati mereka lalu berkata: 
Sesungguhnya kamulah yang sebenarnya orang-orang yang 
zalim. "(64) 


Memanglah satu alamat yang baik apabila mereka 
menyedari pendirian mereka yang karut dan 
perbuatan mereka yang zalim menyembah patung- 
patung itu. Memanglah satu petanda yang baik 
apabila mata hati mereka terbuka bagi pertama 
kalinya memikirkan kepercayaan yang karut, yang 
wajar bagi mereka mempersalah diri mereka dan 
perbuatan mereka yang zalim, yang dilakukan mereka 
dengan penuh kelalaian itu, tetapi sayang kesedaran 
itu hanya merupakan sekelip cahaya yang terang 
sahaja kemudian terus kembali gelap, la hanya 
merupakan satu denyut harakat kesedaran sahaja 
kemudian hati mereka terus kembali jumud. 

" Kemudian fikiran mereka terbalik songsang (lalu mereka 
berkata): (Wahai Ibrahim i) Sesungguhnya engkau tentulah 
telah mengetahui bahawa berhala-berhala itu tidak dapat 
bercakap."(65) 

Memang benar kali yang pertama mereka sedar, 
tetapi kali yang kedua fikiran mereka terbalik 
songsang pula sebagaimana digambarkan oleh Al- 
Qur'an dengan ungkapannya yang amat menarik. Kali 
pertama merupakan kesedaran mereka untuk berfikir 
dan kali yang kedua merupakan fikiran mereka yang 
terbalik songsang, yang tidak lagi menggunakan akal. 
(Inilah keadaan mereka yang sebenar) Jika tidak, maka 
kata-kata mereka yang akhir ini merupakan satu 
hujjah yang mengalahkan mereka sendiri, kerana 
tidak ada alasan yang lebih kuat bagi Ibrahim dari 
alasan bahawa berhala-berhala itu sama sekali tidak 
dapat bercakap. Dan oleh sebab itulah beliau berkata 
kepada mereka dengan kasar dan dengan perasaan 
yang marah di luar kebiasaannya kerana beliau 
selalunya bersifat sabar dan penyantun. Beliau 
berbuat demikian kerana kekarutan pemikiran mereka 
telah melampaui batas kesabaran seseorang yang 
penyantun. 



"Jawab Ibrahim : Mengapakah kamu menyembah selain dari 
Allah sesuatu yang tidak dapat memberi manfa 'at kepada 
kamu sedikit pun dan tidak pula dapat memberi mudharat 
kepada kamu (66). Celakalah kepada kamu dan kepada 
berhala-berhala yang kamu sembah selain dari Allah , 
mengapakah kamu tidak berfikir? "(67) 

Perkataan-perkataan ini membayangkan kemarahan 
yang terpendam di dalam dada dan membayangkan 
perasaan takjub terhadap kekarutan fikiran yang 
melampaui batas biasa. 

Sampai di sini mereka dikongkong oleh perasaan 
berbangga dengan dosa sebagaimana yang selalu 
berlaku kepada pemerintah-pemerintah yang zalim 
apabila mereka kehilangan hujjah dan alasan lalu 
mereka bertindak menggunakan kekuatan yang zalim 
dan penindasan yang kejam: 



"Mereka pun berkata: Bakarkan dia! Dan bantulah tuhan- 
tuhan kamu , jika kamu benar-benar hendak bertindak."(68) 


Alangkah baiknya nasib tuhan-tuhan yang ditolong 
para penyembahnya, sedangkan mereka sendiri tidak 
berkuasa memberi manfa’at atau mudharat kepada 
diri mereka sendiri apatah lagi untuk menolong para 
penyembah mereka. 

"Mereka pun berkata: Bakarkan dia", tetapi 
sebelum itu perintah Ilahi telah pun dikeluarkan, lalu 
perintah ini membatalkan segala perintah yang lain 
dan menggagalkan segala rancangan yang jahat. 
Itulah perintah tertinggi yang tidak dapat 
dihalangkan: 



"Kami berfirman: Wahai api! Jadilah engkau sejuk dan 
selamat kepada Ibrahim! "(69) 


Lalu api itu pun menjadi sejuk dan selamat kepada 
mereka. 

Bagaimana? 

Mengapa kita harus bertanya peristiwa ini sahaja, 
sedangkan kata-kata "kun" itu telah menciptakan 
berbagai-bagai makhluk dan alam, berbagai-bagai 
undang-undang dan peraturan. 



"Sesungguhnya urusan ciptaan Allah apabila Dia hendak 
menciptakan sesuatu Dia hanya memerintah kepadanya: 
Jadilah, maka iapun terus jadi." 


(Surah Yaasin: 82) 

Kita tidak harus bertanya: Mengapa api tidak 
membakar Ibrahim, sedangkan biasanya api itu 
membakar segala jisim yang hidup? Kerana Tuhan 
yang memerintah api: “Wahai api! Janganlah engkau 
membakari" Tuhan itulah juga yang memerintah 
“Wahai api! Jadilah engkau sejuk dan selamat", la 
hanya merupakan sepatah perintah yang dapat 
mewujudkan apa sahaja yang dikehendaki-Nya sama 
ada sesuatu yang dikehendaki-Nya merupakan 
perkara yang biasa kepada manusia atau luar biasa. 

Hanya orang-orang yang mengukur kerja-kerja 
Allah S.W.T. dengan kerja-kerja manusia sahaja yang 
tergamak bertanya: Bagaimana hal ini boleh berlaku? 
Bagaimana ia mungkin berlaku? Tetapi bagi orang- 
orang yang memahami perbezaan di antara dua sifat 
dan dua alat itu, mereka sama sekali tidak akan 
bertanya suatu apa. Mereka tidak cuba merekakan 
alasan-alasan sama ada bersifat ilmiyah atau tidak 
bersifat ilmiyah, kerana permasalahan tidak wujud 
sama sekali di bidang ini. Permasalahan tidak wujud di 
bidang mengemukakan dalil-dalil dan analisa-analisa 
mengikut neraca pertimbangan dan ukuran-ukuran 
manusia. Segala cara pemikiran yang diguna untuk 
memahami mu'jizat-mu'jizat yang seperti ini selain 
dari cara pemikiran menyerahkan kepada qudrat Allah 
yang mutlag adalah cara pemikiran yang tidak betul 

dari asasnya lagi, kerana kerja-kerja Allah tidak 
tunduk dan terta'luk kepada neraca-neraca ukuran- 
ukuran manusia dan ilmu pengetahuan mereka yang 
sedikit dan terbatas. 

Kita hanya wajib percaya bahawa peristiwa ini 
benar-benar telah berlaku, kerana Allah Penciptanya 
berkuasa berbuat begitu, tentang bagaimana Allah 
boleh membuat api itu menjadi sejuk dan selamat? 
Bagaimana Dia lakukan terhadap Ibrahim hingga 
beliau tidak dapat dihanguskan api? Maka 
pertanyaan-pertanyaan seperti ini tidak dijelaskan oleh 
Al-Qur'an memandangkan perkara-perkara yang 
seperti ini-tidak dapat difahami oleh akal fikiran 
manusia yang terbatas dan kita tidak harus berpegang 
dengan dalil-dalil yang lain dari Al-Qur'an. 

Kejadian perubahan api menjadi sejuk dan selamat 
kepada Ibrahim merupakan satu contoh sahaja dari 
contoh-contoh seumpamanya yang berlaku di dalam 
berbagai-bagai bentuk rupa, tetapi kejadian-kejadian 
ini tidak menggoncang dan menakjubkan perasaan 
manusia sebagaimana yang ditimbulkan oleh 
peristiwa api yang tidak membakar Ibrahim, yang 
berlaku secara terbuka dan jelas itu. Berapa banyak 
kesusahan dan malapetaka yang telah menimpa 
individu-individu dan kelompok. Malapetaka- 
malapetaka itu sepatutnya memberi pukulan maut 
kepada mereka, tetapi kerana sesuatu perkara yang 
kecil sahaja malapetaka-malapetaka itu terhindar dari 
mereka dan menyebabkan mereka hidup tidak mati, 
dan menyebabkan malapetaka itu menyegar tidak 
melumpuh dan membawa banyak kebaikan, 
sedangkan akibat biasanya membawa berbagai-bagai 
keburukan. 

Ungkapan atau perintah " Wahai api i Jadilah 
engkau sejuk dan selamat kepada ibrahim" 
merupakan perintah Ilahi yang sentiasa berulang- 
ulang dalam kehidupan individu-individu, kumpulan- 
kumpulan dan bangsa-bangsa, juga berulang-ulang di 
dalam kehidupan pemikiran-pemikiran, 'aqidah- 
'aqidah dan da'wah-da'wah. Ia merupakan lambang 
dari perintah Ilahi yang membatalkan segala perintah 
yang lain dan menggagalkan segala tindakan jahat, 
kerana ia merupakan perintah tertinggi yang tidak 
dapat ditolak: 



"Dan mereka telah merancangkan tindakan yang jahat 
terhadap Ibrahim lalu Kami jadikan mereka orang-orang 
yang paling rugi "(70) 

Menurut riwayat-riwayat, nama raja yang semasa 
dengan Nabi Ibrahim a.s. ialah Namrud, iaitu raja 
orang-orang Arami di Iraq. Baginda dan para 
pembesar kaumnya telah dibinasakan dengan ‘azab 
Allah. Berbagai-bagai riwayat yang tidak sama telah 
menceritakan butir-butir kisah Raja Namrud ini dan 
kita tidak mempunyai apa-apa dalil. Yang penting 
kepada kita di sini ialah Allah telah menyelamatkan 
Nabi Ibrahim dari rancangan jahat yang diatur oleh 
Namrud. Baginda dan para pembesarnya yang 


merancangkan tindakan jahat itu telah menderita 
kerugian dan kegagalan: 



"Lalu Kami jadikan mereka orang-orang yang paling 
rugi. "(70) 


Demikianlah Al~Qur'an menceritakan kisah itu 
secara umum tanpa memberi suatu gambaran yang 
tertentu. 



"Dan Kami selamatkan Ibrahim dan Lut ke sebuah negeri 
yang Kami telah berkatikannya untuk sekalian manusia."(71) 


Negeri Syam Merupakan Tempat Kebangkitan 
Para Rasul Dari Zuriat Ismail 

Negeri yang dimaksudkan di sini ialah negeri Syam, 
tempat beliau dan anak saudaranya Lut berpindah. 
Negeri Syam merupakan negeri tempat turunnya 
wahyu Allah selama satu zaman yang amat panjang, 
la merupakan tempat kebangkitan para rasul dari 
keturunan Ibrahim. Di sinilah terdapat tanah suci dan 
tanah haram yang kedua dan di sinilah terdapat 
keberkatan tanah yang subur dan rezeki yang mewah 
di samping keberkatan wahyu dan nubuwwah 
generasi demi generasi. 



"Dan Kami telah mengurniakan kepadanya (Ibrahim), lshaq 
(anak) dan juga Ya'kub (cucu) sebagai tambahan dan setiap 
orang dari : keduanya Kami jadikannya - orang yang soleh 
belaka (72). Dan Kami jadikan mereka para pemimpin yang 
membimbing manusia dengan perintah Kami dan Kami 
wahyukan kepada mereka supaya mengerjakan amalan- 
amalan kebajikan , mendirikan solat dan menunaikan zakat 
dan mereka sekalian sentiasa beribadat kepada Kami "(73) 

Ibrahim a.s. telah meninggalkan tanahairnya, 
keluarganya dan kaumnya lalu Allah gantikannya 
dengan negeri Syam yang penuh keberkatan, satu 
negeri yang lebih baik dari negeri asalnya dan 
menggantikannya dengan anaknya lshaq dan cucunya 
Ya'kub selaku keluarga baru yang lebih baik dari 
keluarga asalnya, dan menggantikannya dengan 
zuriat keturunan yang membentuk satu umat yang 
ramai bilangannya dan menjadi satu kaum yang lebih 
baik dari kaum asalnya. Dari keturunan beliaulah Allah 
jadikan pemimpin-pemimpin yang menunjuk manusia 
kepada agama Allah, menyuruh mereka mengerjakan 

segala amalan yang baik, mendirikan solat dan 
mengeluarkan zakat dan mereka sentiasa ta’at dan 
patuh kepada Aliah. Itulah sebaik-baik gantian, 
sebaik-baik balasan dan sebaik-baik kesudahan hidup 
yang dikurniakan Allah kepada Ibrahim a.s. Beliau 
telah diuji dengan kesusahan lalu beliau hadapinya 
dengan penuh kesabaran dan akhirnya mendapat 
kesudahan hidup yang mulia, yang layak dengan 
darjat kesabarannya yang amat cemerlang. 

****** 


(Pentafsiran ayat-ayat 74 - 75) 



" Dan kepada Lut Kami kurniakan kepadanya hikmat dan 
ilmu dan Kami teiah menyelamatkannya dari negeri yang 
penduduknya melakukan berbagai-bagai perbuatan yang 
keji sesungguhnya mereka adalah satu kaum yang jahat lagi 
fasiq (74). Dan Kami masukkannya ke dalam rahmat Kami. 
Sesungguhnya dia adalah dari golongan orang-orang yang 
soleh. "(75) 


(Pentafsiran ayat-ayat 76 - 77) 


Kisah Nuh juga disebut secara sepintas lalu: 



"Dan (kenangilah) Nuh ketika dia berdo'a sebelum ini lalu 
Kami memperkenankan do'anya dan kami selamatkannya 
bersama keluarganya dari malapetaka yang amat besar (76). 
Dan Kami telah menolongkannya dari (kejahatan) kaum yang 
telah mendustakan ayat-ayat Kami. Sesungguhnya mereka 
adalah satu kaum yang jahat lalu Kami tenggelamkan 
seluruh mereka. "(77) 

Inilah kisah sepintas lalu yang tidak diperincikan 
sedikit pun untuk menjelaskan bahawa Allah telah 
memperkenankan do’a Nuh a.s. ketika beliau berdo'a 
"sebelum ini" iaitu sebelum Ibrahim dan Lut. Allah 
juga telah menyelamatkan Nub dan keluarganya 
kecuali isterinya dan membinasakan kaumnya dengan 
banjir yang amat besar. Itulah " malapetaka yang amat 
besar " yang diceritakan dengan terperinci di dalam 
Surah Hud. 


Perpindahan Nabi Lut Dan Ibrahim Dari 
Negeri Iraq Ke Negeri Syam 

Kisah Nabi Lut a.s. telah pun diceritakan dengan 
terperinci, la disebut di sini secara sepintas lalu sahaja. 
Beliau telah berpindah bersama-sama bapa 
saudaranya Ibrahim a.s. dari negeri Iraq ke negeri 
Syam. Beliau tinggal di Kampung Sadum, iaitu sebuah 
kampung yang suka mengamalkan kejahatan seks 
yang ganjil, iaitu mencari kepuasan seks sesama lelaki 
secara terang-terangan, tanpa malu-malu dan segan. 
Lalu Allah binasakan kampung itu serta penduduknya: 



"Sesungguhnya mereka adalah satu kaum yang jahat lagi 
fasig. "(74) 


Allah telah menyelamatkan Lut dan keluarganya 
kecuali isterinva: 



"Dan Kami masukkannya ke dalam rahmat Kami. 
Sesungguhnya dia adalah dari golongan orang-orang yang 
soleh. "(75) 


Ungkapan ini* menggambarkan rahmat itu seolah- 
olah suatu tempat perlindungan, di mana Allah 
memasukkan ke dalamnya siapa sahaja yang 
dikehendaki-Nya dan di sana mereka mendapat 
keamanan, kesenangan dan rahmat 


****** 


(Pentafsiran ayat-ayat 78 - 82) 
Kelebihan-kelebihan Nabi Daud Dan Nabi Sulaiman 


Kemudian Al-Qur'an menceritakan agak terperinci 
sedikit satu babak dari kisah Daud dan Sulaiman: 



****** 

" Dan (kemangilah kisah) Daud dan Sulaiman ketika kedua- 
duanya menjatuhkan hukuman mengenai tanaman ketika ia 
dirosakkan oleh kambing-kambing kaumnya yang 
berkeliaran di dalamnya di waktu malam dan sesungguhnya 
Kamilah yang telah menyaksikan hukuman itu (78). Kami 
telah memberi kefahaman (yang lebih adil) kepada Sulaiman 
mengenai hukuman itu , dari kepada mereka berdua Kami 
kurniakan hikmat dan ilmu , dan Kami telah menundukkan 
gunung-ganang dan burung-burung bertasbih bersama 
Daud, dan Kami adalah berkuasa berbuat demikian (79). Dan 
Kami telah mengajar kepada Daud kepandaian membuat 
baju-baju besi untuk kamu supaya ia dapat memelihara 
kamu dari bahaya-bahaya (tikaman) di dalam peperangan 
kamu. Apakah kamu bersyukur? (80) Dan (Kami telah 
menundukkan) kepada Sulaiman angin yang amat kencang 
yang bertiup dengan perintahnya ke negeri yang Kami telah 
memberkatinya i, dan Kamilah Yang Maha Mengetahui segala 
sesuatu (81). Dan di dalam golongan para syaitan (Kami 
tundukkan kepada Sulaiman) pasukan yang menyelam 
untuknya dan melakukan pekerjaan-pekerjaan yang lain dari 
itu ; dan Kamilah yang menjaga mereka. "(82) 

Kisah tanaman yang telah diadili oleh Daud dan 
Sulaiman itu telah diceritakan oleh para rawi seperti 
berikut: Ada dua orang lelaki datang berguam di 
hadapan Nabi Daud a.s., seorang darinya tuanpunya 
tanaman atau ladang dan menurut satu riwayat yang 
lain ladang kurma, dan seorang lagi ialah penternak 
kambing. Tuanpunya tanaman telah mendakwa 
bahawa kambing-kambing itu telah memasuki ladang 
tanamannya di waktu malam dan merosakkannya 
hingga semua tanaman musnah, lalu Daud a.s. pun 
menjatuhkan hukuman, iaitu tuanpunya ladang boleh 
mengambil kambing-kambing penternaknya sebagai 
ganti tanamannya yang rosak itu. Kemudian 
penternak kambing itu datang mendapatkan 
Sulaiman a.s. dan menceritakan keputusan hukuman 
yang dijatuhkan oleh Daud, lalu Sulaiman a.s. pun 
mengadap ayahandanya, Daud sambil bersabda: 
"Wahai Nabiyullah, hukuman yang lebih adil 
bukannya seperti hukuman yang telah dijatuhkan oleh 
ayahanda". Daud a.s. terus bertanya: "Bagaimana 
hukumannya?" Jawab Sulaiman: "Serahkan kambing- 
kambing itu kepada tuanpunya ladang supaya dia 
dapat mengambil manfa’at dari ternakan itu dan 
serahkan ladang itu kepada penternak kambing itu 
supaya dia membetulkan kerosakan yang telah 
berlaku kepada ladang itu sehingga pulih seperti 
sediakala, dan selepas itu pulangkan semula kepada 
tuanpunya masing-masing hak kepunyaannya, iaitu 
tuanpunya ladang mengambil balik bendangnya dan 
penternak kambing mengambil balik kambing- 
kambing ternakannya". Lalu Daud a.s. pun bersabda!: 
"Hukuman yang diputuskan oleh anakanda ini adalah 
lebih adil". Lalu Daud pun meminda keputusannya 
dan mengenakan hukuman yang telah diputuskan 
oleh Sulaiman. 

Keputusan hukuman yang dibuat oleh Daud dan 
Sulaiman dalam kes ini merupakan keputusan yang 


dibuat menurut ijtihad mereka masing-masing dan 
kedua-dua hukuman itu telah disaksikan oleh Allah, 
kemudian Allah mengilhamkan kepada Sulaiman 
hukuman yang lebih adil dan bijaksana dan 
memahamkan beliau hukuman itu dan itulah 
hukuman yang lebih tepat. 

Hukuman Daud a.s. semata-mata bertujuan 
memberi gantirugi kepada tuanpunya ladang 
tanaman dan tujuan ini sudah pun cukup adil, tetapi 
hukuman Sulaiman a.s. di samping mendokong dasar 
keadilan, ia juga merupakan hukuman yang membina 
dan membangun, yakni keadilan hukuman ini 
mendorong ke arah pembinaan dan pembangunan. 
Inilah keadilan yang dinamik dan positif dalam 
bentuknya yang membina dan mendorong ke arah 
pembangunan. Itulah hukuman dari pembukaan dan 
ilham dari Allah yang dikurniakan kepada siapa sahaja 
yang dikehendaki-Nya. 

Kedua-dua Daud dan Sulaiman a.s. itu telah 
dikurniakan hikmat dan ilmu pengetahuan: 

"Dan kepada mereka berdua Kami kurniakan hikmat ilmu 
pengetahuan. "(79) 

Tidak ada apa-apa kesalahan di dalam keputusan 
hukuman yang dijatuhkan Daud a.s./ tetapi keputusan 
hukuman yang diberikan Sulaiman a.s. adalah lebih 
tepat, kerana keputusan itu adalah dari ilham Ilahi. 


Kemudian Al-Qur'an menerangkan pemberian- 
pemberian istimewa masing-masing yang dikurniakan 
Allah kepada mereka berdua: 



"Dan Kami telah menundukkan gunung-ganang dan 
burung-burung bertasbih bersama Daud ' dan Kami adalah 
berkuasa berbuat demikian (79). Dan Kami telah mengajar 
kepada Daud kepandaian membuat baju-baju besi untuk 
kamu supaya ia dapat memelihara kamu dari bahaya-bahaya 
(tikaman) di dalam peperangan kamu. Apakah kamu 
bersyukur? "(80) 

Daud a.s. telah dikenali dengan mazmur- 
mazmurnya, iaitu pengucapan nasyid-nasyid tasbih 
kepada Allah yang dikumandangkan beliau dengan 
suaranya yang merdu, yang mencetuskan gema di 
sekelilingnya dan disahuti gunung-ganang dan 
burung-burung. 

Apabila hati seseorang hamba telah bersambung 
dengan Allah, maka dia akan merasa bersambung 
dengan seluruh alam buana, dan seluruh jantung 
alam buana akan berdegup bersama dengan degup 
jantungnya, dan hilanglah segala tembok halangan 


JUZU' KE- 17 


20 SURAH AL-ANBIA' G& 


431 


dan pemisahan yang terjadi akibat perasaan yang 
merasakan wujudnya perbezaan di antara berbagai- 
bagai jenis makhluk itu dan menimbulkan batas-batas 
dan tembok-tembok pemisahan di antara mereka. Di 
waktu inilah seluruh hati dan hakikat-hakikatnya akan 
bertemu dengan hati alam buana dan hakikatnya. 

Dalam sa'at-sa'at sorotan cahaya gemilang ini 
rohnya akan merasa bercantum dan berpadu dengan 
seluruh roh alam buana. Di waktu ini dia tidak merasa 
adanya sesuatu yang terkeluar dari zatnya atau 
merasa dirinya berbeza dengan makhluk-makhluk 
yang wujud di sekelilingnya, malah seluruh makhluk 
di sekelilingnya adalah bercantum dengan zatnya. 


Dari ayat ini kita dapat menggambarkan Nabi Daud 
a.s. ketika beliau melagukan mazmur-mazmurnya 
bahawa beliau lupakan dirinya yang terpisah dan 
berbeza dari yang lain, dan rohnya mengembara di 
bawah naungan Allah di merata pelosok alam buana, 
dan menjelajah seluruh makhluk sama ada yang tidak 
bernyawa atau yang bernyawa. Gema tasbih 
makhluk-makhluk itu dirasakannya bersahut-sahutan 
dan bersambut-sambutan dengan gema tasbihnya, 
dan seluruh alam buana ketika itu seolah-olah 
merupakan satu orkestra yang mengumandangkan 
sebuah lagu tasbih yang mengagung-agungkan 
kebesaran Aliah dan memuji-Nya. 



'h)' 


" Tiada suatu makhluk melainkan ia bertasbih memuji Aliah, 
tetapi kamu tidak memahami tasbih mereka " 


(Surah al-lsra': 44) 


orang-orang yang memahami tasbih makhluk- 
makhluk itu ialah orang-orang yang bebas dari batas- 
batas dan tembok-tembok pemisahan dan terbang 
bebas bersama-sama roh sekalian makhluk menuju 
kepada Allah. 

" Dan Kami telah menundukkan gunung-ganang dan 
burung-burung bertasbih bersama Daud, dan Kami adalah 
berkuasa berbuat demikian. "(79) 


"Dan Kami telah mengajar kepada Daud kepandaian 
membuat baju-baju besi untuk kamu supaya ia dapat 
memelihara kamu dari bahaya-bahaya (tikaman) di dalam 
peperangan kamu. Apakah kamu bersyukur? "(80) 

Itulah kepandaian membuat baju besi dari cincin- 
cincin besi yang berkaitan atau saling menjalin satu 
sama lain, sedangkan sebelum ini ia dibuat dalam 
bentuk kepingan-kepingan besi yang keras kerana 
baju besi yang diperbuat dari kaitan dan jalinan 
cincin-cincin besi itu lebih mudah digunakan dan lebih 
lembut. Kini jelaslah bahawa Nabi Daud a.s. 
merupakan orang yang pertama merekakan baju besi 
jenis ini dengan ajaran Allah. Allah sentiasa 
mengurniakan ni'mat kepada manusia dan telah 
mengajar Daud a.s, kepandaian membuat baju besi 
untuk melindungi mereka dari tikaman-tikaman 
musuh di dalam peperangan: 



"Supaya ia dapat memelihara kamu dari bahaya (tikaman) di 
dalam peperangan kamu. "(80) 

Kemudian Al-Qur'an mengemukakan pertanyaan 
yang bertujuan memberi bimbingan dan galakan 
kepada mereka: 



"Apakah kamu bersyukur? "(80) 

Tamadun manusia berjalan perlahan-lahan 
selangkah demi selangkah di belakang penemuan- 
penemuan yang baru, la tidak datang secara 
melompat kerana urusan khilafah atau pemerintahan 
bumi ini diserahkan kepada manusia dan daya-daya 
pemikirannya yang dikurniakan kepadanya untuk 
membolehkan mereka mengaturkan langkah pada 
setiap hari dan menyusun kembali kehidupannya 
mengikut langkah yang baru itu. Usaha menyusun 
semula kehidupan mengikut peraturan yang baru itu 
bukanlah suatu perkara yang mudah kepada jiwa 
manusia. Ia menggoncangkan ketenteramannya dan 
mengubahkan kebiasaan-kebiasaannya. Ia 
memerlukan satu jangka waktu untuk memulihkan 
ketenteraman dan kestabilan yang diperlukannya 
demi melakukan kegiatan bekerja dan menghasilkan 
pengeluaran. Oleh sebab itulah hikmat kebijaksanaan 
Allah menetapkan adanya satu jangka masa 
ketenteraman atau kestabilan selepas setiap 
penyusunan yang baru. 


Yakni di sana tiada suatu makhluk pun yang tidak 
tunduk kepada qudrat Allah atau enggan menerima 
kehendak iradat Allah, sama ada makhluk itu 
merupakan makhluk biasa kepada manusia atau luar 
biasa. 



Kegelisahan yang menekan saraf dunia hari ini 
adalah berpunca dari kecepatan berlakunya 
goncangan-goncangan akibat penemuan-penemuan 
ilmiyah dan perubahan-perubahan sosial yang tidak 
dapat memberi masa ketenteraman dan kestabilan 
yang cukup kepada manusia, iaitu ia tidak dapat 
memberi peluang yang cukup kepada jiwa manusia 
untuk membolehkan mereka menyesuaikan diri 
dengan perubahan atau kedudukan yang baru itu. 

Itulah keistimewaan Nabi Daud a.s. dan 
keistimewaan nabi Sulaiman pula adalah lebih besar 
lagi: 








" Dan (Kami telah menundukkan) kepada Sulaiman angin 
yang amat kencang yang bertiup dengan perintahnya ke 
negeri yang Kami telah memberkatinya , dan Kamilah Yang 
Maha Mengetahui segala sesuatu (81). Dan di dalam 
golongan para syaitan (Kami tundukkan kepada Sulaiman) 
pasukan yang menyelam untuknya dan melakukan 
pekerjaan-pekerjaan yang lain dari itu , dan Kamilah yang 
menjaga mereka. "(82) 


Di sana terdapat berbagai-bagai riwayat, berbagai- 
bagai kefahaman dan pendapat yang berlegar di 
sekitar keistimewaan-keistimewaan mu'jizat Nabi 
Sulaiman a.s. Kebanyakannya diambil dari dongeng- 
dongeng Israeliyat dan gambaran-gambaran khayal 
yang karut-marut. Tetapi kami tidak mahu 
mengembara di padang yang sesat ini. Kami hanya 
berhenti setakat batas-batas nas keterangan Al- 
Qur'an sahaja kerana di sebalik batas-batas itu tidak 
terdapat keterangan-keterangan yang meyakinkan 
mengenai kisah Sulaiman a.s. itu sendiri. 


Nas Al-Qur'an di sini menjelaskan bahawa Allah 
telah menundukkan angin yang kencang kepada Nabi 
Sulaiman a.s. Angin itu bertiup mengikut perintah- 
Nya menuju ke negeri yang telah diberkati Allah. 
Negeri itu menurut ghalibnya ialah negeri Syam, 
kerana ia pernah disebut sebelum ini dengan sifat 
yang sama di dalam kisah Ibrahim a.s. Bagaimanakah 
angin yang kencang itu ditundukkan kepada Ibrahim? 


Di sana ada kisah permaidani terbang yang 
mengatakan bahawa Sulaiman a.s. dan para 
pengiringnya duduk di atas permaidani itu kemudian 
terbang ke Syam dalam waktu yang sebentar sahaja, 
sedangkan jarak jauhnya memakan masa selama 
sebulan dengan perjalanan unta dan begitu juga masa 
pulangnya. Riwayat ini berpegang dengan keterangan 
yang disebut di dalam Surah Saba' mulai dari firman- 
Nya: 



"Dan (Kami tundukkan) angin kepada Sulaiman , perjalanan , 
perginya sebulan dan perjalanan baliknya sebulan . " 

(Surah Saba 7 : 12) 


Tetapi Al-Qur'an tidak menyebut sedikit pun 
tentang permaidani terbang itu dan. ia tidak pula 
pernah disebut di dalam mana-mana athar yang 
diyakini kebenarannya. Oleh itu kita tidak mempunyai 


apa-apa dalil yang dapat kita pegang untuk 
menjelaskan masalah permaidani terbang itu. 

Oleh itu adalah lebih selamat kita mentafsirkan 
bahawa maksud angin itu ditundukkan kepada 
Sulaiman ialah angin itu diarahkan bertiup dengan 
perintah Allah menuju ke negeri yang diberkati Allah 
dalam perjalanan yang mengambil masa sebulan pergi 
dan sebulan pulang. Bagaimana? Kami telah tegaskan 
sebelum ini bahawa qudrat Allah yang bebas itu tidak 
wajar ditanya bagaimana? Kerana penciptaan 
undang-undang dan urusan mengendalikan undang- 
undang itu adalah dari urusan qudrat Ilahi yang bebas 
itu. Undang-undang alam al-wujud yang diketahui 
manusia masih amat sedikit dan tidak mustahil 
bahawa di sana terdapat beberapa undang-undang 
yang lain, yang tersembunyi dari pengetahuan 
manusia iaitu undang-undang yang berfungsi dan 
melahirkan kesan-kesannya apabila kelahiran kesan- 
kesan itu diizinkan Allah: 



"Dan Kamilah Yang Maha Mengetahui segala sesuatu. "(81) 

Iaitu ilmu Allah yang mutlaq dan sempurna 
bukannya seperti ilmu manusia yang amat terbatas. 

Demikianlah juga penundukan makhluk jin di 
bawah perintah Sulaiman a.s. yang bekerja menyelam 
di dasar-dasar lautan atau di dasar-dasar daratan 
untuk mengeluarkan perbendaharaan- 

perbendaharaan yang tersembunyi kepada Sulaiman 
atau melaksanakan kerja-kerja yang lain. Istilah jin 
ialah setiap makhluk yang tersembunyi. Banyak nas- 
nas Al-Qur'an menyebut bahawa di sana ada makhluk 
yang dinamakan jin yang tersembunyi kepada kita 
dan dari golongan makhluk inilah yang ditundukkan 
kepada perintah Nabi Sulaiman a.s., iaitu untuk 
menyelami lautan dan melakukan kerja-kerja yang lain 
darinya. Aliahlah yang mengawal mereka dan kerana 
itu mereka tidak dapat melarikan diri, tidak dapat 
melakukan kerosakan-kerosakan dan tidak dapat 
menderhaka kepada perintah hamba-Nya Sulaiman 
dan Allah itulah yang berkuasa di atas para makhluk- 
Nya. Dialah yang mencipta dan mengarah mereka 
pada bila-bila masa dan mengikut apa sahaja yang 
dikehendaki-Nya. 

Setakat batas yang selamat inilah sahaja kami 
berhenti mengenai pentafsiran nas-nas Al-Qur'an di 
dalam persoalan ini dan kami tidak mahu berenang 
dalam dongeng-dongeng israeliyat. 


(Pentafsiran ayat-ayat 83 - 84) 

Allah telah menguji Daud dan Sulaiman a.s. dengan 
ni'mat-ni'mat kesenangan. Allah menguji Daud dalam 
pengadilan dan menguji Sulaiman dengan kuda-kuda 
yang tenang dan tangkas sebagaimana akan 
diterangkan di dalam Surah Sad. Oleh itu kami tidak 
payah menghuraikan kisah ujian itu di sini dengan 
terperinci sehingga ia disebutkan pada tempatnya 

yang sebenar, malah kami terus mengemukakan hasil- 
hasil dari ujian itu iaitu Daud dan Sulaiman a.s. telah 
menghadapi ujian dengan ni'mat kesenangan itu 
dengan penuh sabar setelah beristighfar dari ujian itu, 
dan kedua-duanya telah berjaya pada akhirnya 
melintasi ujian itu dengan selamat dan mereka berdua 
telah mensyukuri ni'mat yang telah dikurniakan Allah 
itu. 


Kesabaran NabiAyyub a.s. 


Kini tibalah kita kepada ujian dengan kesusahan di 
dalam kisah Nabi Ayyub a.s.: 



"Dan (kenangilah kisah) Ayyub ketika dia berdo'a kepada 
Tuhannya: (Ya Tuhanku) sesungguhnya aku telah ditimpa 
penyakit dan Engkau adalah Tuhan Yang Maha Pengasih di 
antara semua pengasih (83). Lalu Kami memperkenankan 
do'anya dan Kami hapuskan penyakitnya , dan Kami 
kurniakan kembali keluarganya dengan bilangan sekali 
ganda bersama mereka sebagai rahmat dari sisi Kami dan 
sebagai kenang-kenangan ke ada para Abidin. "(84) 

Kisah Ayyub a.s. diuji dengan kesusahan itu 
merupakan satu kisah ujian yang paling indah. Nas- 
nas Al-Qur'an hanya menyebut intipati kisah itu 
sahaja tanpa menghuraikannya dengan panjang lebar. 
Di tempat ini kisah itu menyebut tentang do'a Ayyub 
a.s. dan bagaimana do'a itu telah diperkenankan 
Allah, kerana tujuan penerangan ayat-ayat ini ialah 
untuk menunjukkan limpah rahmat Allah dan 
pemeliharaan-Nya terhadap para Anbia'-Nya di dalam 
ujian-ujian yang dihadapi mereka, sama ada ujian 
dalam bentuk mereka yang didusta dan ditindas oleh 
kaum mereka atau dalam bentuk ni'mat seperti dalam 
kisah Daud dan Sulaiman atau dalam bentuk ditimpa 
kesakitan seperti di dalam kisah Ayyub a.s. 


Ayyub a.s. di dalam do'anya di sini tidak lebih dari 
menyebut keadaan pengidapannya: 


l \ x 


"Sesungguhnya aku telah ditimpa penyakit"(83) 


dan menyifatkan Allah dengan sifat berikut: 




"Dan Engkau adalah Tuhan Yang Maha Pengasih di antara 
semua pengasih. "(83) 


Di samping itu beliau tidak memohon kepada Allah 
agar mengubahkan keadaannya kerana sabar 


menghadapi ujian itu. Beliau tidak mengemukakan 
apa-apa rayuan dan permintaan kepada Allah kerana 
menjaga adab sopan santunnya terhadap Allah. Oleh 
itu beliau merupakan contoh dari seorang hamba 
yang sabar dan tabah menghadapi ujian, tidak gelisah 
dan cemas menanggung kesakitan. Itulah sifat-sifat 
yang dijadikan contoh di setiap zaman 3 , malah beliau 
merasa begitu segan untuk memohon kepada Allah 
supaya mengangkatkan bala kesakitan yang 
dihidapinya itu. Beliau menyerah bulat urusan itu 
kepada Aliah kerana yakin bahawa Allah amat 
mengetahui keadaan penderitaannya dan tidak perlu 
dikemukakan permintaan dan permohonan. 


Ketika Ayyub a.s. berdo'a kepada Allah dengan 
keyakinan dan adab sopan yang setinggi itu, maka 
do'anya terus diperkenankan Allah dan beliau 
dicucurkan dengan rahmat-Nya dan ujian itu pun 
terus ditamatkan: 

02 loioSCj Ik l 


"Lalu Kami memperkenankan do'anya dan Kami hapuskan 
penyakitnya dan Kami kurniakan kembali keluarganya 
dengan bilangan sekali ganda bersama mereka. "(84) 


Allah telah mengangkatkan pengidapan penyakit itu 
dari tubuh badan beliau dan beliau kembali sihat 
wal'afiat. Begitu juga Allah telah mengangkatkan bala 
pengidapan penyakit dari keluarganya dan 
menggantikan keluarga-keluarganya yang hilang itu 
dengan sekali ganda bilangan. Menurut satu riwayat, 
yang dimaksudkan dengan anggota-anggota keluarga 
beliau yang hilang itu ialah anak-anaknya, lalu Allah 
kurniakan beliau anak-anak yang sekali ganda 
ramainya, atau Allah mengurniakan kepada beliau 
anak-anak dan cucu-cucu yang ramai: 

"Sebagai rahmat dari sisi Kami" (84) 


kerana setiap ni'mat ini merupakan rahmat dan 
limpah kurnia dari Allah: 



"Dan sebagai kenang-kenangan kepada para / Abidin"(84) 

yang dapat mengingatkan mereka kepada Allah dan 
ujian-Nya, juga kepada limpah rahmat Allah ketika 


3 Banyak pendapat dan riwayat yang menggambarkan 
pengidapan penyakit yang menimpa Ayyub a. s. secara 
keterlaluan dan berlebih-lebihan hingga mengatakan bahawa 
beliau telah mengidap satu penyakit yang menjijikkan dan 
kerana itu beliau tidak didekati orang dan dibuang keluar 
kota. Pendapat ini tidak berasas kerana kerasulan itu 
bertentangan dengan pengidapan penyakit yang menjijikkan. 
Yang nampak jelas dari nas-nas Al-Qur’an ialah beliau telah 
ditimpa bala kesakitan pada dirinya dan keluarganya. Ini pun 
sudah cukup menjadi suatu ujian kepada beliau. 

berada dalam sesuatu bala dan selepasnya. Bala 
kesakitan yang dialami Ayyub a.s. merupakan suatu 
teladan kepada seluruh manusia dan kesabaran beliau 
menghadapinya merupakan suatu pengajaran kepada 
mereka. Itulah kemuncak kesabaran, adab sopan dan 
kesudahan yang baik yang dicita-citakan oleh semua 
orang. 

Sebutan "para 'Abidin" di dalam cerita bala ini 
mempunyai tujuannya yang tertentu, kerana 
golongan para Abidin itulah yang sentiasa terdedah 
kepada ujian dan bala. Itulah tanggungan- 
tanggungan ibadat, tanggungan-tanggungan ‘aqidah 
dan tanggungan-tanggungan iman. Itulah petanda 
bahawa urusan agama itu adalah urusan yang 
sungguh-sungguh dan bukannya main-main, dan 
'aqidah itu merupakan suatu amanah yang tidak 
diserah melainkan kepada orang-orang yang jujur dan 
berupaya memikulnya, iaitu orang-orang yang 
bersedia dan sanggup menanggung segala tugas- 
tugas dan akibatnya. 'aqidah itu bukannya sebuah 
kata yang diucapkan di bibir mulut dan bukannya 
suatu dakwaan yang boleh didakwa oleh sesiapa 
sahaja, malah di sana pastilah ada daya kesabaran 
dan ketabahan supaya para 'Abidin itu dapat 
melintasi ujian dan dugaan. 

****** 


[Pentafsiran ayat-ayat 85 - 86) 


Para Anbia' Yang Terkenal Sabar 


Kemudian Al-Qur'an menyebut secara sepintas lalu 
tentang Ismail, Idris dan Zulkifli a.s.: 




'y 

JJJ 




“ Dan (kenangilah kisah) Ismail Idris dan Zulkifli . Semua 
mereka adalah dari golongan orang-orang yang sabar (85). 
Dan Kami telah memasukkan mereka ke dalam rahmat 
Kami. Sesungguhnya mereka dari golongan para 
Solehin. "(86) 


Ayat-ayat ini menyebut sifat sabar dan tabah dalam 
kisah para rasul tersebut. 


Adapun Idris a.s., maka sebelum ini telah pun 
diterangkan bahawa zaman dan tempat hidup beliau 
adalah tidak diketahui. Di sana hanya ada satu riwayat 
yang mengatakan bahawa beliau itu ialah Ozoris yang 
telah disembah oleh orang-orang Mesir selepas 
matinya. Mereka telah menggubah berbaga-bagai 
cerita dongeng mengenai beliau selaku guru perdana 
pertama manusia yang mengajar kepandaian 
pertanian dan pertukangan, tetapi kita tidak 
mempunyai sesuatu dalil yang membenarkan riwayat 
ini. Apa yang harus kita ketahui mengenai Idris a.s. 
ialah beliau adalah dari golongan tokoh-tokoh yang 
amat sabar, dan kesabarannya adalah dari jenis-jenis 
kesabaran yang wajar dirakamkan didalam kitab Allah 
yang kekal abadi. 

Siapakah Nabi Zulkifli? 

Zulkifli a.s. juga tidak begitu dikenali. Kita tidak 
dapat menentukan zamannya dan tempatnya. 
Pendapat yang lebih rajih mengatakan beliau dari 
golongan Anbia' Bani Israel dan ada pula yang 
mengatakan beliau dari golongan tokoh-tokoh orang- 
orang yang soleh dari Bani Israel dan beliau telah 
membuat kesanggupan kepada salah seorang dari 
nabi-nabi mereka sebelum wafatnya nabi itu bahawa 
beliau akan menggantikannya dalam masyarakat Bani 
Israel dengan syarat beliau sanggup melakukan tiga 
perkara, iaitu melakukan ibadat di waktu malam, 
berpuasa pada hari siang dan tidak marah semasa 
menjalankan tugas kehakiman. Beliau telah 
menyempurnakan semua kesanggupannya itu dan 
kerana itulah beliau dinamakan Zulkifli (orang yang 
menunaikan kesanggupan). Tetapi semua cerita ini 
merupakan cerita-cerita yang tidak bersandarkan 
kepada apa-apa dalil. Nas AI~Qur'an yang tersebut di 
tempat ini adalah cukup untuk merakamkan sifat 
Zulkifli a.s.: 



"Dan Kami telah memasukkan mereka ke dalam rahmat 
Kami. Sesungguhnya mereka dari golongan para 
Solehin. "(86) 


Untuk merakamkan sifat sabar itulah yang menjadi 
tujuan disebutkan nabi-nabi tersebut di dalam ayat 
ini. 


****** 


Ismail a.s. telah menunjukkan kesabarannya apabila 
beliau diuji dengan penyembelihan dan beliau telah 
berserah bulat kepada Allah seraya berkata: 


iySS o ^ JSf zfkss 

"Wahai ayahandaku! Kerjakanlah apa sahaja yang 
diperintahkan Allah kepada ayahanda , dan insya Allah 
ayahanda akan mendapati anakanda dari golongan orang- 
orang yang sabar." 


(Pentafsiran ayat-ayat 87 - 88) 

Kemudian datang pula kisah Yunus a.s. iaitu Zun- 
Nun. 


<S 3 'f 




j?* 


(Surah as-Saffat: 1 02) 

"Dan (kenangilah) Zun-Nun (Yunus) ketika ia pergi 
(meninggaikan kaumnya) dengan keadaan marah dan dia 
menyangka bahawa Kami tidak akan menyusahkannya lalu 
dia berdo'a di dalam gelap-gelita: Tiada Tuhan melainkan 
hanya Engkau. Maha Sucilah Engkau. Sesungguhnya aku 
telah termasuk di dalam orang-orang yang zalim (87). Lalu 
Kami memperkenankan do'anya dan Kami telah 
menyelamatkannya dari kedukaan , dan demikianlah Kami 
bertindak menyelamatkan para Mu'minin."(88) 

Di Sebalik Kisah Nabi Yunus a.s. 


Kisah Yunus disebutkan disini secara sepintas ialu 
sahaja kerana menjaga imbangan penerangan. Ia 
diceritakan dengan terperinci di dalam Surah as- 
Saffat, tetapi kita terpaksa menceritakan kisah beliau 
agak terperinci di sini supaya dapat difahami. 


Beliau telah digelarkan dengan Zun-Nun (tuanpunya 
ikan besar) kerana beliau telah ditelan seekor ikan 
besar kemudian ia meluahkannya kembali. Ceritanya 
begini: Beliau telah diutuskan ke sebuah negeri, lalu 
beliau menyeru para penduduknya kepada Allah, 
tetapi mereka menentang beliau dan menyebabkan 
beliau merasa bosan dan susah hati, lalu beliau 
meninggalkan mereka dengan perasaan yang marah. 
Beliau tidak sabar meneruskan da'wah kepada 
mereka. Beliau menyangka bahawa Allah tidak akan 
menyempitkan bumi kepadanya. Bumi Allah amat 
luas, negeri-negeri dan kampung-kampung lain masih 
banyak, kaum-kaum yang lain juga masih banyak. Jika 
kaumnya tidak- mahu menerima da'wahnya, maka 
tentulah Allah boleh mengutuskan beliau kepada satu 
kaum yang lain pula, inilah maksud: . 




"Dan dia menyangka bahawa Kami 
menyusahkannya. "(87) 


tidak akan 


Kemarahan beliau yang berkobar-kobar dan 
perasaan bosannya yang melemaskan itu telah 
membawa beliau ke tepi pantai dan di sana beliau 
mendapati sebuah bahtera yang sarat dengan 
penumpang Ialu beliau menaikinya. Apabila bahtera 
itu berada di tengah gelombang ia menjadi begitu 
sarat dan berat, lalu berkatalah malimnya: Salah 
seorang penumpang pasti dibuang ke dalam laut 
demi menyelamatkan semua penumpang-penumpang 
yang lain dari malapetaka tenggelam. Mereka pun 
mengundi dan undi itu jatuh kepada Yunus a.s., lalu 
mereka membuang beliau ke dalam laut atau beliau 
sendiri mencampakkan dirinya ke dalam laut lalu 
ditelan oleh seekor ikan yang besar yang 
menyebabkan beliau berada dalam keadaan yang 
sangat susah dan lemas. Ketika berada di dalam 
suasana-suasana yang amat gelap itu, iaitu suasana 
gelap di dalam perut ikan, suasana gelap di dalam 
lautan dan suasana gelap hari malam, beliau berdo'a 
kepada Allah: 



"Tiada Tuhan melainkan hanya Engkau. Maha Sucilah 
Engkau. Sesungguhnya aku telah termasuk di dalam orang- 
orang yang zalim "(87) 


Kemudian Allah ' memperkenankan do'anya dan 
menyelamatkan beliau dari kedukacitaan dan 
kesusahan itu, lalu ikan itu meluahkan beliau kembali 
di tepi pantai. Kemudian cerita selanjutnya 
diterangkan dengan terperinci di dalam Surah as- 
Saffat. Cukuplah sekadar ini untuk kita dalam 
penerangan ayat ini. 

Babak, kisah Yunus a.s. ini mengandungi beberapa 
perkara yang menarik dan menyentuh hati yang wajar 
bagi kita berhenti merenunginya sebentar iaitu: 

Yunus tidak sabar memikul tugas-tugas da'wah. 
Beliau cepat bosan dengan gelagat-gelagat kaumnya 
dan terus meletakkan tugas da'wahnya, kemudian 
meninggalkan kaumnya dengan perasaan yang 
marah, bosan dan susah hati, Ialu Allah campakkan 
beliau ke dalam kesusahan yang lebih berat dari 
kesusahan-kesusahan menghadapi tindak-tanduk 
kaumnya yang mendustakan da'wahnya. Andainya 
beliau tidak bertaubat kepada Allah dan mengakui 
kesalahannya yang telah bertindak zalim terhadap 
dirinya sendiri, terhadap da'wah dan tugasnya 
tentulah Allah tidak menyelamatkan beliau dari 
kesusahan ini, tetapi mujurlah qudrat Ilahi telah 
memelihara dan menyelamatkan beliau dari 
kesusahan dan kedukacitaan yang dialaminya itu. 

Para pendawah pastilah sanggup menanggung 
beban-beban tugas da'wah, pastilah sanggup 
bersabar menghadapi pendustaan dan penindasan 
orang-orang yang tidak menerima da'wahnya. 
Memang benar bahawa pendustaan terhadap orang 
yang benar itu amat pahit dirasakan di dalam hati, 
tetapi ia merupakan sebahagian dari beban-beban 
menyampaikan risalah Ilahi. Oleh sebab itulah mereka 
yang ditugas menyampaikan da'wah pastilah sabar 
dan tabah, pastilah gigih dan berpendirian kukuh, 
pastilah sanggup mengulangi da'wah, sanggup 
memula dan sanggup mengulangi semula. 

Mereka tidak seharusnya berputus asa dari 
mendapat sambutan dari orang-orang yang berhati 
baik biarpun bagaimana hebat mereka menghadapi 
keingkaran, pendustaan, keangkuhan dan 
penentangan. Jika percubaan da'wah pada kali yang 
seratus gagal untuk sampai ke dalam hati manusia, 
mungkin percubaan pada kali yang seratus satu akan 
berjaya sampai ke dalam hati mereka, mungkin pula 
ia akan berjaya pada kali yang seribu satu... andainya 
mereka sanggup bersabar pada kali ini dan terus 
mencuba lagi tanpa putus asa tentulah banyak hati 
akan terbuka kepada da'wahnya. 

Jalan da'wah bukannya jalan yang senang dan 
lembut. Sambutan hati manusia terhadap da'wah 
bukannya dekat dan mudah. Di sana terdapat 
timbunan-timbunan sampah sarap kebatilan, 
kesesatan, tradisi, dan adat-adat lapuk, peraturan- 
peraturan dan undang-undang, bikinan manusia yang 
mempengaruhi hati manusia. Oleh sebab itu sampah- 
sampah sarap ini pastilah dihapuskan, usaha-usaha 
merangsang dan membangkitkan kesedaran hati 
manusia pastilah dilakukan dengan segala cara dan 
sarana. Usaha-usaha menyentuh segala pusat-pusat 
yang peka di dalam jiwa manusia pastilah diteruskan 
dan percubaan-percubaan untuk menemui saraf 
penyambung di dalam hati mereka pastilah dilakukan. 
Di antara sentuhan-sentuhan yang banyak itu akan 
terdapat satu sentuhan yang berjaya apabila 
diteruskan dengan tekun, sabar dan penuh harapan. 
Satu sentuhan yang berjaya boleh membawa satu 
perubahan yang menyeluruh pada hati manusia 
dalam masa sekelip mata sahaja apabila sentuhan itu 
kena kepada pada tempatnya. Seseorang penda'wah 
kadang-kadang menjadi kaget setelah dia mencuba 
ribuan kali tiba-tiba satu sentuhannya yang sepintas 
lalu telah mengena tempatnya yang peka di dalam 
hati manusia dan hati ini terus terangsang dan sedar 
dengan begitu mudah, sedangkan sebelum ini ia telah 
menggagalkan segala percubaan. 

Perbandingan yang paling dekat yang terlintas di 
dalam hati saya mengenai usaha-usaha da'wah ini 
ialah ia tak ubah seperti peti radio mencari stesen 
pemancar. Anda memutarkan jarumnya berkali-kali 
pergi dan pulang tetapi gagal mendapatkan stesen 
itu, kemudian anda mencari lagi dengan hemat dan 
membetulkan semula jarumnya, tiba-tiba dengan satu 
gerak sepintas lalu dari tangan anda telah 
menyambungkan gelombang yang dicari itu lalu 
terpancarlah gema suara dan lagu yang merdu. 

Hati manusia amat serupa dengan peti radio. Oleh 
itu para penda'wah pastilah berusaha memutarkan 
jarum penunjuk supaya dapat bertemu dengan stesen 
hati mereka di sebalik ufuk yang jauh itu. Kadang- 
kadang satu putaran selepas seribu putaran 
menemukan stesen yang dicari itu. 

Memang mudah kepada seseorang penda'wah 
melahirkan perasaan marah kerana orang ramai tidak 
menyambut da'wahnya lalu dia terus meninggalkan 
mereka. Itulah satu tindakan yang senang. 
Kemarahan mungkin reda dan saraf yang tegang 
mungkin tenang, tetapi di mana da'wah itu? Dan 
apakah hasil yang didapati da'wah itu setelah 
dipulaukan para pendusta dan penentangnya? 

Yang menjadi pokok dan dasar ialah da'wah 
bukannya penda'wah. Penda'wah mungkin 
mengalami perasaan bosan, tetapi dia harus 
menahankan perasaan marahnya dan terus berjuang 
lagi. Dia lebih baik bersabar dan jangan merasa bosan 
dan marah terhadap cemuhan-cemuhan mereka. 
Penda'wah hanya alat di tangan qudrat Ilahi dan Allah 
lebih mengetahui untuk memelihara dan menjaga 


da'wahnya. Oleh itu tugas penda'wah ialah 
menunaikan kewajipan da'wahnya di setiap waktu 
dan suasana, kemudian serahkan perkembangan 
selanjutnya kepada Allah kerana hidayat itu ialah 
hidayat Allah. 

Di dalam kisah Zun-Nun terdapat satu pengajaran 
yang besar kepada para penda'wah, iaitu satu 
pengajaran yang segia dimenungi mereka. 

Di dalam kisah taubat Zun-Nun dan pengakuan 
beliau terhadap kesalahannya memberi pengajaran 
yang besar kepada para pendawah, iaitu satu 
pengajaran yang harus difikirkan mereka dengan 
teliti. 

Kisah Zun-Nun yang mendapat rahmat Allah dan 
diperkenankan do'anya yang dipohonkan di dalam 
keadaan yang gelap-gelita adalah memberi berita 
gembira kepada para Mu'minin: 



"Dan demikianlah Kami bertindak menyelamatkan para 
Mu'minin. "(88) 

(Pentafsiran ayat-ayat 89 - 90) 

Kemudian Al-Qur'an menceritakan secara sepintas 
lalu kisah Nabi Zakaria dan Yahya a.s. dan bagaimana 
Allah telah memperkenan do'a Zakaria ketika beliau 
berdo'a kepada-Nya: 



"Dan (kenangilah kisah) Zakaria ketika dia berdo'a kepada 
Tuhannya: Wahai Tuhanku ! Janganiah Engkau tinggalkanku 
hidup seorang diri dan Engkau juaiah sebaik~baik Pewaris 
(89). Lalu Kami memperkenankan do'anya dan Kami teiah 
mengurniakan Yahya kepadanya dan Kami teiah 
membetuikan isterinya (yang mandul) untuk mengandung 
anaknya. Sesungguhnya mereka adalah orang-orang yang 
selalu bersegera mengerjakan kebajikan-kebajikan dan 
mereka sentiasa berdo'a kepada Kami dengan penuh 
harapan dan kebimbangan, dan mereka adalah orang-orang 
yang sentiasa khusyu' kepada Kami. "(90) 

Kisah Nabi Zakaria cls. 

Kisah kelahiran Yahya telah diterangkan dengan 
terperinci di dalam Surah Maryam dan Surah Aali- 
'Imran dan ia disebut di sini selaras dengan 

penerangan ayat la memulakan dengan menyebut 
do'a Zakaria: 






"Wahai Tuhanku! Janganlah Engkau tinggalkanku hidup 
seorang diri. "(89) 


Dengan sifat-sifat yang baik ini yang terdapat pada 
Zakaria, isterinya dan Yahya, maka wajarlah kedua 
orang tua ini dikurniakan anak yang soleh. Mereka 
telah membentuk satu keluarga yang baik, yang 
mendapat rahmat dan keredhaan Allah. 


Yakni tanpa anak pinak yang dapat menjaga rumah 
ibadat. Zakaria a. s. bertugas selaku penjaga rumah 
ibadat Bani Israel sebelum kelahiran 'Isa a.s., dan 
beliau memang tidak lupa kepada hakikat bahawa 
Aliahlah yang menjadi pewaris ‘aqidah dan pewaris 
harta kekayaan: 



" Dan Engkau jualah sebaik-baik Pewaris. "(89) 

(Beliau memang sedar hakikat ini), tetapi beliau 
mahukan zuriat keturunannya sendiri dapat menjadi 
pengganti yang baik selepas beliau untuk mengawasi 
keluarganya, agamanya dan hartanya, kerana 
makhluk itu merupakan tabir qudrat Ilahi di bumi. 

Allah memperkenankan permintaan beliau dengan 
segera dan secara langsung: 

y ^ »< x 

jAJ 

"Lalu Kami memperkenankan do'anya dan Kami telah 
mengurniakan Yahya kepadanya dan Kami telah 
membetulkan isterinya (yang mandul). "(90) 

Sebelum ini isterinya adalah seorang perempuan 
yang mandul, yang tidak dapat melahirkan anak. Di 
sini Al-Qur'an memendekkan cerita yang panjang 
lebar itu dan terus menyebut babak do'a beliau telah 
diperkenankan Allah: 


selalu 

bersegera mengerjakan kebajikan-kebajikan"(90) 

oleh sebab itulah Allah telah menyegerakan 
perkenannya menerima do'a beliau. 

ULJUj Cp; 

"Dan mereka sentiasa berdo'a kepada Kami dengan penuh 
harapan dan kebimbangan"(90) 

iaitu harapan untuk mendapatkan keredhaan Allah 
dan kebimbangan dari ditimpa kemurkaan-Nya. Hati 
mereka sentiasa berhubung dengan Allah dan 
sentiasa meletakkan harapan mereka pada Allah. 


"Dan mereka adalah orang-orang yang sentiasa khusyu' 
kepada Kami. "(90) 

Iaitu mereka tidak sombong dan angkuh. 





"Sesungguhnya mereka adalah orang-orang yang 


WLZcJb 



(Pentafsiran ayat 91 - 92) 

Pada akhirnya Al-Qur'an menyebut tentang Maryam 
sesuai dengan menyebut tentang anaknya ('Isa a.s.): 


Maryam Bonda Tsa Yang Suci 



"Dan (kenangilah kisah) Maryam yang memelihara 
kehormatannya lalu Kami tiupkan ke dalam tubuhnya roh 
dari ciptaan Kami dan Kami jadikan dia dan puteranya 
sebagai satu bukti yang besar kepada semesta alam. "(9 1) 


Nama Maryam tidak disebut di sini, kerana yang 
dimaksudkan di dalam salsilah anbia' ialah anaknya 
'Isa a.s. dan Maryam hanya disebut di dalam ayat ini 
sebagai ikutan kepada anaknya sahaja. Di sini Maryam 
hanya disebut dengan sifatnya sahaja yang ada 
hubungan dengan anaknya: 



"Dan (kenangilah kisah) Maryam yang memelihara 
kehormatannya "(91) 


beliau telah memelihara kehormatannya dari segala 
hubungan kelamin. Istilah (ihson) biasanya 

dihantarkan kepada "perkahwinan" secara ikutan, 
kerana perkahwinan itu dapat memelihara seseorang 
dari terjatuh ke dalam kejahatan seks, tetapi istilah 
"ihson" di sini disebut dengan maknanya yang asal 
iaitu. memelihara kehormatannya dari segala 
hubungan kelamin sama ada yang halal atau yang 
haram untuk membersihkan Maryam dari segala 
tohmah orang-orang Yahudi yang mengatakan 
bahawa beliau telah mengadakan hubungan kelamin 
dengan Yusuf an-Najjar, yang sama-sama berkhidmat 
dengan beliau di rumah ibadat itu. Menurut 
keterangan Injil yang ada sekarang Yusuf an-Najjar 
telah berkahwin dengan beliau, tetapi dia tidak 
pernah mengadakan hubungan kelamin dengannya 
dan tidak pernah mendekatinya. 


Beliau telah memelihara kehormatannya: 


"Lalu Kami tiupkan ke dalam tubuhnya roh dari ciptaan 
Kami. "(91) 


Tiupan di sini adalah umum tidak ditentukan 
tempatnya sama seperti tiupan yang disebut dalam 
Surah at-Tahrim - penjelasan mengenai perkara ini 
telah pun dihuraikan sebelum ini di dalam pentafsiran 
Surah Maryam - juga kerana menjaga dasar hidup di 



438 


«T> SURAH AL-ANBIA' OS 


JUZU' KE-17 


bawah bayangan nas yang ada di hadapan kita 
sahaja, iaitu kita tidak mahu memperincikan tentang 
tiupan itu dengan panjang lebar, malah kita mengikut 
sekadar apa yang diterangkan oleh nas Al-Qur'an 
sehingga akhirnya: 



"Dan Kami jadikan dia dan puteranya sebagai satu bukti 
yang besar kepada semesta alam”(91) 

Iaitu satu bukti yang belum pernah wujud 
sebelumnya dan kemudiannya, la adalah satu bukti 
yang unik dalam sejarah manusia seluruhnya. Oleh itu 
bukti yang tunggal dari jenis ini sudah cukup untuk 
difikirkan oleh umat manusia dalam seluruh 
generasinya agar mereka dapat menanggapkan 
kewujudan kuasa qudrat yang maha bebas yang 
mencipta undang-undang tetapi tidak terkepung dan 
terpenjara, di dalam undang-undang itu sendiri. 

****** 

Pada akhir tanyangan yang merangkumi berbagai- 
bagai contoh dari para rasul, berbagai-bagai contoh 
ujian dan berbagai-bagai contoh rahmat Allah Al- 
Qur'an iringi dengan pernyataan yang menerangkan 
tujuan umum dari tayangan ini: 



" Sesungguhnya umat (para Anbia') ini adalah umat kamu , 
iaitu umat yang satu dan Aku adalah Tuhan kamu. Oleh itu 
abdikanlah diri kamu kepada-Ku."(92) 


Umat Anbia' adalah umat kamu, iaitu satu umat 
yang menganut satu 'aqidah dan menjalani satu jalan 
hidup, iaitu jalan menuju kepada Allah bukan kepada 
yang lain dari-Nya. 

Itulah umat yang satu di muka bumi dan Tuhan 
Yang Maha Esa di langit Tiada Tuhan selain Allah dan 
tiada Tuhan yang disembah melainkan Allah. 

Di sinilah bertemunya tayangan ini dengan paksi 
yang menjadi asas pembicaraan seluruh surah ini, di 
mana ia turut serta menjelaskan 'aqidah tauhid 
dengan bersaksikan undang-undang alam buana dan 
undang-undang kewujudan. 


[Kumpulan ayat-ayat 93 - 112) 




"Dan (namun demikian) mereka berpecah belah di dalam 
urusan agama mereka. Seluruh mereka akan kembali kepada 
Kami (93). Oleh itu barang siapa yang mengerjakan amalan 
yang soleh, sedangkan dia beriman , maka tidak ada 
sebarang pengingkaran terhadap usahanya yang baik itu dan 
sesungguhnya Kami mencatatkan amalan itu untuknya (94). 
Dan tidak mungkin sekali-kali bagi penduduk sebuah negeri 
yang telah Kami binasakannya bahawa mereka tidak akan 
kembali kepada kami (95). Sehingga apabila tembok Yajuj 
dan Majuj dibuka dan mereka menyerbu turun dari seluruh 
tempat yang tinggi (96). Dan apabila masa janji yang benar 
itu hampir , maka tiba-tiba seluruh mata orang-orang yang 
kafir itu terbelalak (mereka berteriak): Amboi celakanya 
kamii Sesungguhnya kami telah berada dalam kelalaian 
terhadap hari ini f malah sebenarnya kami adalah orang- 
orang yang zalim (97). Sesungguhnya kamu dan segaia 
berhala yang kamu sembah selain Aliah adalah menjadi 
bahan bakar Neraka Jahannam, di mana kamu akan 
memasukinya (98). Jika berhala-berhala itu tuhan-tuhan 
tentulah mereka tidak masuk Neraka dan seluruh mereka 

akan kekal di dalamnya (99). Mereka mengeluarkan bunyi 
hembusan dan sedutan pernafasan yang kuat di dalam 
Neraka dan mereka tidak mendengar suatu apa yang lain 
(100). Sesungguhnya orang-orang yang telah memperolehi 
balasan yang baik dari Kami, maka mereka akan dijauhkan 
dari Neraka (101). Mereka tidak akan mendengar bunyi 
julangan api Neraka i, dan mereka akan kekal di dalam 
ni'mat-ni'mat Syurga yang diingini hati mereka (102). 
Mereka tidak akan dirungsingkan huru-hara Qiamat yang 
amat besar dan mereka akan disambut para malaikat (yang 
berkata): Inilah hari (kebahagiaan) kamu yang telah 
dijanjikan kepada kamu." (103). 



"(Ingatlah) hari Kami menggulungkan langit seperti 
menggulungkan lembaran buku-buku. Sebagaimana Kami 
mulakan penciptaan yang pertama , Kami akan ulanginya 
sekali lagi. Itulah janji yang tertanggung di atas Kami. 
Sesungguhnya Kami tetap akan melaksanakannya (104). Dan 
sesungguhnya Kami telah catatkan di dalam kitab-kitab suci 
(yang diturunkan kepada manusia) setelah dicatatkan di 
dalam Luh Mahfuz bahawa bumi ini ; diwarisi hamba-hamba - 
Ku yang soieh (105). Sesungguhnya di dalam Al-Qur r an ini 
terdapat pengumuman yang jelas kepada golongan para 
'Abidin (106). Dan tidaklah Kami utuskan engkau melainkan 


untuk menjadi rahmat kepada sekalian alam (107). 
Katakanlah: Sesungguhnya yang diwahyukan kepadaku ialah 
sesungguhnya Tuhan kamu yang sebenar ialah Tuhan Yang 
Maha Esa, maka apakah kamu bersedia menyerahkan diri 
kepada-Nya? (108) Jika mereka berpaling, maka katakanlah 
(kepada mereka): Aku telah mengisytiharkan (amaran ini) 
kepada kamu dan aku dan kamu sama-sama 
mengetahuinya i, dan aku tidak mengetahui apakah janji 
‘ azab yang diancamkan kepada kamu itu sudah dekat atau 
masih jauh (109). Sesungguhnya Allah mengetahui segala 
percakapan yang lantang dan mengetahui segala 
percakapan yang kamu sembunyikan (110). Dan aku tidak 
mengetahui boleh jadi penangguhan 'azab itu merupakan 
satu ujian kepada kamu dan suatu keni' matan sementara 
hingga ke suatu masa yang tertentu (111). (Muhammad) 
merayu ; Wahai Tuhanku i Jatuhkanlah hukuman yang benar, 
dan Tuhan kami adalah Tuhan Yang Maha Penyayang Tuhan 
yang dipohonkan pertolongan-Nya terhadap segala 
pembohongan yang disifatkan kamu."(1 12) 

Inilah pusingan terakhir dari surah ini setelah 
menayangkan undang-undang Allah di alam buana 
yang menyaksikan keesaan Allah Pencipta dan 
undang-undang Allah yang mengutuskan para rasul 
membawa da'wah yang menyaksikan kesatuan umat 
dan kesatuan 'aqidah. Di dalam pusingan ini Al- 
Qur'an menayangkan pemandangan Qiamat dan 
alamat-alamatnya, di mana dijelaskan nasib 
kesudahan golongan orang-orang yang 
mempersekutui Allah dan nasib kesudahan sekutu- 
sekutu palsu, dan di mana dapat dilihat bahawa 
hanya Allah Yang Maha Mulia sahaja satu-satunya 
yang berkuasa mengendali dan mentadbirkan pada 
hari itu. 

Kemudian Al-Qur'an menjelaskan tentang 
Sunnatullah dalam pewarisan bumi ini dan tentang 
rahmat Allah kepada semesta alam yang dapat dilihat 
pada agama yang dibawa oleh Nabi Muhammad 
s.a.w. 

Dan pada ketika inilah Rasulullah s.a.w. diperintah 
mencucikan tangannya dan meninggalkan orang- 
orang yang kafir itu menghadapi nasib kesudahan 
mereka sendiri dan menyerahkan kepada Allah 
menghukum mereka serta memohon pertolongan- 
Nya untuk menghadapi tindakan kesyirikan, 
pendustaan dan ejekan mereka, juga menghadapi 
sikap mereka yang menumpukan hidup mereka 
kepada permainan dan hiburan sedangkan hari hisab 
amat hampir. 

****** 


(Pentafsiran ayat-ayat 93-95) 

"Dan (namun demikian) mereka berpecah belah di dalam 
urusan agama mereka. Seluruh mereka akan kembali kepada 
Kami (93). Oleh itu barang siapa yang mengerjakan amalan 
yang soleh, sedangkan dia beriman, maka tidak ada 
sebarang pengingkaran terhadap usahanya yang baik itu dan 
sesungguhnya Kami mencatatkan amalan itu untuknya (94). 
Dan tidak mungkin sekali-kali bagi penduduk sebuah negeri 
yang telah Kami binasakannya bahawa mereka tidak akan 
kembali kepada kami. "(95) 

Manusia Berpecah-belah Di Atas Nama 'Aqidah, 
Sedangkan 'Aqidah Samawi Sama Sahaja 

Umat para rasul itu satu sahaja. Umat itu tegak di 
atas ‘aqidah yang sama dan agama yang sama yang 
berlandaskan tauhid yang disaksikan oleh undang- 
undang alam ai-wujud, iaitu kepercayaan tauhid yang 
diperjuangkan oleh para rasul sejak kerasulan yang 
pertama sampai kepada kerasulan yang terakhir tanpa 
sebarang perubahan dan pertukaran pada dasarnya 
yang pokok ini. 

Yang wujud hanya perubahan perincian dan 
tambahan-tambahan di dalam peraturan-peraturan 
hidup yang ditegakkan di atas lunas 'aqidah tauhid 
mengikut kemampuan kesediaan setiap umat dan 
perkembangan setiap generasi, juga mengikut kadar 
kesuburan daya-daya pemikiran manusia dan 
pengalaman-pengalaman serta kadar kesediaan 
mereka untuk memikul bentuk-bentuk taklif dan 
perundangan, juga mengikut kadar keperluan- 
keperluan mereka yang baru yang tumbuh dari 
pengalaman-pengalaman mereka atau yang timbul 
akibat dari perkembangan kehidupan, cara-caranya 
dan perhubungan-perhubungannya dari satu generasi 
ke satu generasi. 

Walaupun wujudnya kesatuan umat para rasul dan 
wujudnya kesatuan asas seluruh risalah, namun para 
pengikutnya telah berpecahbeiah di antara mereka. 
Seolah-olah setiap golongan mengambil secebisan 
dan terus berlalu dengannya dan akibatnya timbullah 
perdebatan-perdebatan dan perselisihan-perselisihan 
di antara mereka, dan bernyalalah api permusuhan 
dan benci membenci terhadap satu sama lain. 
Semuanya ini berlaku di antara para pengikut seorang 
rasul yang sama sehingga hampir-hampir mereka 
berbunuh-bunuhan satu sama lain dengan nama 
'aqidah, sedangkan 'aqidah mereka sama dan umat 
para rasul seluruhnya sama. 

Mereka telah berpecah belah di antara mereka di 
dunia, tetapi seluruh mereka akan kembali kepada 
Allah pada hari Qiamat: 



"Seluruh mereka akan kembali kepada Kami"(93) 

Hanya kepada Allah sahaja tempat kembali mereka, 
hanya Allah sahaja yang akan melakukan hisab 


terhadap mereka dan hanya Allah sahaja yang 
mengetahui kedudukan mereka sama ada mereka 
menurut hidayat atau sesat: 


Di Antara Keimanan Dan Amalan Yang Soleh 



"Oleh itu barang siapa yang mengerjakan amalan yang 
soleh, sedangkan dia beriman, maka tidak ada sebarang 
pengingkaran terhadap usahanya yang baik itu dan 
sesungguhnya Kami mencatatkan amalan itu untuknya."(94) 

Inilah undang-undang amalan dan balasan. Segala 
amalan yang soleh tidak akan diingkar dan ditolak 
apabila amalan itu dilakukan di atas dasar keimanan. 
Semua amalan itu dicatat di sisi Allah belaka, tiada 
sedikit pun yang diabai dan hilang. 

Keimanan pastilah wujud supaya amalan yang soleh 
itu mempunyai nilainya, malah keimanan pasti wujud 
untuk menegakkan kewujudan amalan yang soleh. 
Keimanan pastilah wujud supaya amalan yang soleh 
itu membuahkan hasilnya, malah supaya hasil amalan 
yang soleh itu dapat menegakkan hakikat keimanan. 

Keimanan adalah tapak asas kehidupan, kerana 
keimanan menjadi tali penghubung yang sebenar di 
antara manusia dengan alam al-wujud. la juga 
merupakan tali pengikat yang menambatkan alam al- 
wujud dengan segala isi dan penghuninya kepada 
Allah selaku Penciptanya yang tunggal dan Dialah 
yang mengembalikannya kepada satu undang- 
undang yang diredhai Allah. Tapak asas pasti wujud 
supaya dapat dibinakan bangunan, dan amalan yang 
soleh itulah yang menjadi bangunan dan bangunan 
ini akan runtuh seluruhnya jika tidak ditegakkan di 
atas tapak asas yang kukuh. 

Amalan yang soleh itu merupakan buah dari 
keimanan dan amalan inilah yang membuktikan 
kewujudan keimanan dan keaktifannya di dalam hati 
nurani manusia, islam itu sendiri merupakan 'aqidah 
yang bergerak cergas. Apabila kewujudan 'aqidah ini 
bertapak dengan sempurna di dalam hati nurani, 
maka ia akan berubah kepada tindakan-tindakan 
mengerjakan amalan-amalan yang soleh yang 
merupakan bentuk yang lahir dari keimanan yang 
tersembunyi dan buah yang masak dari pokok Islam 
yang akar umbinya bertunjang kukuh di dalam bumi. 

Oleh sebab itulah Al-Qur'an sentiasa 
menggandingkan di antara iman dan amalan yang 
soleh setiap kali ia menyebut amalan dan balasan, 
kerana itu tidak ada balasan kepada iman yang 
kosong, mati, tidak beramal, dan tidak mengeluarkan 
buah, juga tidak ada balasan kepada amalan yang 
terputus, yang tidak ditegakkan di atas keimanan. 

Amalan yang baik yang tidak lahir dari keimanan itu 
merupakan amalan secara kebetulan dan sambil lewa 
sahaja, kerana amalan itu tidak mempunyai hubungan 
dengan satu sistem hidup yang tersusun rapi dan 

tidak mempunyai pertalian dengan undang-undang 
yang berkuatkuasa. Amalan itu hanya digerakkan oleh 
keinginan nafsu atau oleh dorongan hati yang tidak 
mempunyai hubungan dengan pendorong semulajadi 
amalan yang soleh di alam al-wujud ini, iaitu 
keimanan kepada satu Tuhan yang merestukan 
amalan yang soleh, kerana amalan yang soleh itulah 
wasilah pembangunan di alam buana dan wasilah 
untuk mencapai kesempurnaan yang telah ditetapkan 
Allah kepada kehidupan manusia ini. Ia merupakan 
pergerakan yang mempunyai matlamat yang ada 
kaitan dengan matlamat hidup dan kesudahannya. Ia 
bukannya amalan kebetulan dan sambil lewa, 
bukannya dorongan hati yang mendadak, bukannya 
lontaran tanpa sasaran dan bukannya hala pergerakan 
yang terpisah dari hala yang ditujui alam buana dan 
undang-undangnya yang agung. 

Balasan terhadap amalan-amalan itu akan 
dilangsungkan di Akhirat walaupun sebahagian 
balasan itu telah diberikan di dunia. Penduduk negeri 
yang telah dibinasakan secara habisan dengan 'azab 
Allah pasti akan kembali semula untuk menerima 
balasan mereka yang terakhir dan adalah mustahil 
mereka tidak akan kembali, malah mereka tetap 
kembali dengan segala kepastian. 



" Dan tidak mungkin sekali-kali bagi penduduk sebuah negeri 
yang telah Kami -binasakannya bahawa mereka tidak akan 
kembali kepada kami."(95) 


Al-Qur'an hanya menyebut penduduk kampung ini 
sahaja di dalam ayat ini setelah ia menyebut " seluruh 
mereka akan kembali kepada Kami ", kerana mungkin 
ada orang yang faham bahawa kebinasaan mereka di 
dunia itu merupakan penghabisan urusan mereka, 
penghabisan hisab dan balasan mereka. Oleh itu di 
dalam ayat ini ia menegaskan tentang kepastian 
mereka kembali kepada Allah, la menolak ketidak 
pulangan mereka dengan penolakan yang amat 
tegas, iaitu dalam bentuk ia mustahil akan berlaku. 
Pengungkapan ini mengandungi sedikit keanehan dan 
keanehan inilah yang telah membawa para Mufassirin 
menakwilkan ayat ini dengan mengatakan "V" pada 
ialah "V" lebihan (tidak berfungsi atau 
bererti). Dengan ta'wilan demikian ayat ini bertujuan 
menafikan kepulangan penduduk negeri itu semula 
kepada kehidupan dunia setelah mereka dibinasakan 
Allah atau menafikan kepulangan mereka dari 
kesesatan sehingga hari Qiamat. Kedua-dua ta'wilan 
ini tidak perlu belaka, kerana pentafsiran ayat ini 
mengikut sebagaimana pengungkapannya yang lahir 
adalah lebih baik kerana ia dapat menyampaikan 
kepada pengertian yang telah kami sebutkan itu. 


[Pentafsiran ayat-ayat 96 - 104) 

Kemudian Ai-Qur'an menayangkan satu 
pemandangan dari pemandangan-pemandangan 
Qiamat yang dimulai dengan menjelaskan alamat 
yang menunjukkan kehampiran masa Qiamat itu, iaitu 
pembukaan tembok Ya'juj dan Ma'juj: 


Pecahnya Tembok Ya'juj Dan Ma'juj 



"Sehingga apabila tembok Ya'juj dan Ma'juj dibuka dan 
mereka menyerbu turun dari seluruh tempat yang tinggi 
(96). Dan apabila masa janji yang benar itu hampir, maka 

tiba-tiba seiuruh mata orang-orang yang kafir itu terbelalak 
(mereka berteriak): Amboi celakanya kami! Sesungguhnya 
kami telah berada dalam kelalaian terhadap hari ini malah 
sebenarnya kami adalah orang-orang yang zalim (97). 
Sesungguhnya kamu dan segala berhala yang kamu sembah 
selain Allah adalah menjadi bahan bakar Neraka Jahannam, 
di mana kamu akan memasukinya (98). Jika berhala-berhala 
itu tuhan-tuhan tentulah mereka tidak masuk Neraka dan 
seluruh mereka akan kekal di dalamnya (99). Mereka 
mengeluarkan bunyi hembusan dan sedutan pernafasan 
yang kuat di dalam Neraka dan mereka tidak mendengar 
suatu apa yang lain (1 00). Sesungguhnya orang-orang yang 
telah memperolehi balasan yang baik dari Kami, maka 
mereka akan dijauhkan dari Neraka (101). Mereka tidak akan 
mendengar bunyi julangan api Neraka, dan mereka akan 
kekal di dalam ni'mat-ni'mat Syurga yang diingini hati 
mereka (102). Mereka tidak akan dirungsingkan huru-hara 
Qiamat yang amat besar dan mereka akan disambut para 
malaikat (yang berkata): Inilah hari (kebahagiaan) kamu yang 
telah dijanjikan kepada kamu (103). (Ingatlah) hari Kami 
menggulungkan langit seperti menggulungkan lembaran 
buku-buku. Sebagaimana Kami mulakan penciptaan yang 
pertama Kami akan ulanginya sekali lagi. Itulah janji yang 
tertanggung di atas Kami. Sesungguhnya Kami tetap akan 
melaksanakannya. "( 1 04) 

Sebelum ini kami telah pun menerangkan, ketika 
memperkatakan tentang Ya’juj dan Ma'juj di dalam 
kisah Zul-Qarnayn di dalam Surah al-Kahfi, bahawa 
kehampiran masa Qiamat yang benar yang 
digandingkan oleh ayat ini dengan pembukaan 
tembok Ya’juj dan Ma'juj mungkin telah berlaku 
dengan peristiwa serangan kaum Tatar yang 
menyerbu dan menyerang negeri-negeri di timur dan 
di barat, menghancurkan kerajaan-kerajaan dan 
meleburkan singgahsana-singgahsana kerana Al- 
Qur x an telah menjelaskan sejak masa Rasulullah s.a.w. 
lagi. 

t 

"Qiamat telah hampir . " 


(Surah aI-Qamar: 1) 


Tetapi kehampiran hari Qiamat yang dijanjikan itu 
tidak menetapkan sesuatu masa yang tertentu, kerana 
hisab masa dalam perhitungan Allah berlainan dari 
hisab dalam perhitungan manusia. 





"Dan sesungguhnya sehari di sisi Tuhanmu adalah seperti 
seribu tahun dari masa yang dihitungkan kamu. " 


kefahaman-kefahaman mereka di bumi ini untuk 
memahami pemandangan-pemandangan Qiamat. 

Di dalam pemandangan yang ditayangkan di sini 
diperlihatkan unsur kejutan yang mengkagetkan 
orang-orang yang terperanjat (dengan masa 
kehampiran Qiamat itu). 



"Maka tiba-tiba seluruh mata orang-orang yang kafir itu 
terbelaiak"(97) 

yakni mata mereka tidak berkelip kerana terlalu 
dahsyat melihat pemandangan Qiamat yang berlaku 
secara mendadak itu. Kata-kata (terbelalak) 

sengaja didahulukan sebutannya untuk melukiskan 
pemandangan itu dengan cara yang lebih menonjol. 

Dari penceritaan mengenai keadaan mereka, Al- 
Qur'an beralih pula kepada menayangkan cara 
mereka memerintah agar pemandangan itu lebih 
hidup dan menonjol: 



"Amboi celakanya kami! Sesungguhnya kami telah berasa di 
dalam kelalaian terhadap hari ini, malah sebenarnya kami 
adalah orang-orang yang zalim. "(97) 


Itulah pernyataan rasa sedih orang-orang yang tiba- 
tiba melihat hakikat yang dahsyat hingga 
menyebabkan mereka kaget dan mata mereka 
terbelalak tidak berkelip-kelip. Mereka merintih 
menyebut kecelakaan dan kebinasaan. Mereka 
mengaku dan menyesal, tetapi malangnya masa telah 
terluput. 

Sebaik sahaja keluarnya pengakuan mereka di sa’at- 
sa'at yang mengkagetkan mereka itu, Allah 
mengeluarkan keputusan-Nya yang muktamad, yang 
tidak dapat ditolakkan lagi: 



"Sesungguhnya kamu dan segala berhala , yang kamu 
sembah selain Allah adalah menjadi bahan bakar Neraka 
Jahannam, di mana kamu akan memasukinya." (98) 


Keadaan Mereka Yang Dicampakkan 
Ke Dalam Neraka 


(Surah al-Haj: 47) 

Yang dimaksudkan di sini ialah menjelaskan 
keadaan hari Qiamat itu apabila ia datang kelak. Ia 
didahulukan dengan satu gambaran kecil dari 
pemandangan bumi, iaitu pemandangan penyerbuan 
kaum Ya’juj dan Ma'juj dari segenap sudut dalam 
keadaan mendadak dan huru hara. Gambaran ini 
mengikut cara biasa Ai-Qur'anul-Karim menggunakan 
pemandangan-pemandangan yang biasa dilihat 
manusia dan meningkatkan mereka dengan 


Seolah-olah mereka di waktu ini berada di padang 
pembicaraan, di mana mereka dan tuhan-tuhan 
sembahan yang didakwakan mereka dihalakan ke 
Neraka Jahannam dan seolah-olah mereka 
dicampakkan ke dalam Neraka dengan campakan 
yang amat dahsyat dan tanpa kasihan belas. Mereka 
dicampakkan seperti orang mencampak butir-butir 
buah-buahan. Di waktu inilah dikemukakan kepada 
mereka dalil yang menunjukkan kedustaan dakwaan 
mereka bahawa berhala-berhala itu adalah tuhan- 
tuhan. Dalil yang dikemukakan, kepada mereka 

adalah diambil dari kenyataan yang disaksikan mereka 
sendiri: 

"Jika berhala-berhala itu tuhan-tuhan tentulah mereka tidak 
masuk Neraka. "(99) 

Itulah dalil hati nurani yang diambil dari 
pemandangan yang ditunjukkan kepada mereka di 
dunia dan seolah-olah pemandangan itu sedang 
berlaku di Akhirat. Kemudian Al-Qur'an terus 
menerangkan bahawa mereka seolah-olah betul-betul 
telah memasuki Neraka Jahannam, dan di sana ia 
menyifatkan keadaan mereka yang sedang berada di 
dalam Neraka, laitu keadaan orang yang berada 
dalam suasana yang amat susah dan ngeri setelah 
menginsafi keadaan dirinya: 



"Dan seluruh mereka akan kekal di dalamnya. Mereka 
mengeluarkan bunyi hembusan dan sedutan pernafasan 
yang kuat di dalam Neraka dan mereka tidak mendengar 
suatu apa yang lain. "(99-100) 

Marilah kita tinggalkan mereka untuk melihat 
orang-orang yang beriman. Di sana kita dapati 
mereka terselamat dari keseksaan-keseksaan itu. 
Mereka telah memperolehi balasan yang baik dan 
telah ditetapkan mendapat kejayaan dan 
keselamatan: 



"Sesungguhnya orang-orang yang telah memperolehi 
balasan yang baik dari Kami \ maka mereka akan dijauhkan 
dari Neraka (101). Mereka tidak akan mendengar bunyi 
julangan api Neraka dan mereka akan kekal di dalam ni'mat- 
ni l mat Syurga yang diingini hati mereka . "(102) 

Keadaan Mereka Yang Dimasukkan 
Ke Dalam Syurga 

Kata (bunyi julangan api) adalah dari kata- 

kata yang mempunyai nada yang dapat 
menggambarkan maknanya. la dapat 
menggambarkan bunyi jilatan api yang menjalar dan 
membakar dan melahirkan suara yang mengerikan. 
Bunyi julangan dan jilatan api itu membuat kulit 
menggerunyut Oleh sebab itulah Allah 
menyelamatkan orang-orang yang beriman yang telah 
memperolehi balasan yang baik itu dari mendengar 
bunyi Neraka itu apatah lagi dari mendapat 
selarannya. Mereka terselamat dari ketakutan yang 


amat besar yang membingungkan kaum Musyrikin. 
Mereka hidup aman dan penuh ni'mat sebagaimana 
yang diingini hati mereka. Mereka disambut para 
malaikat yang mengaiu-alukan kedatangan mereka 
dan menemani mereka agar hati mereka merasa 
tenteram dalam suasana yang penuh dengan 
ketakutan itu: 



A ^ 

"Mereka tidak akan dirungsingkan huru-hara Qiamat yang 
amat besar dan mereka akan disambut para malaikat (yang 
berkata): Inilah hari (kebahagiaan) kamu yang telah 
dijanjikan kepada kamu."(103) 


Al-Qur'an menamatkan pemandangan itu dengan 
pemandangan kesudahan alam dan pemandangan ini 
turut serta menggambarkan kedahsyatan keadaan 
yang menguasai hati manusia dan seluruh makhluk 
yang lain pada hari yang amat gawat itu: 





"(Ingatlah) hari Kami menggulungkan langit seperti 
menggulungkan lembaran buku-buku. "(1 04) 


Tiba-tiba langit tergulung sama seperti penjaga 
buku-buku menggulungkan lembaran-lembarannya. 
Tamatlah urusan alam buana dan berakhirlah 
tayangan itu. Kini alam buana yang biasa dihayati 
manusia itu telah digulung dan tiba-tiba muncullah 
sebuah alam buana yang baru: 



"Sebagaimana Kami mulakan penciptaan yang pertama , 
Kami akan ulanginya sekali lagi. Itulah janji yang 
tertanggung di atas Kami. Sesungguhnya Kami tetap akan 
melaksanakannya. "( 1 04) 


****** 


(Pentafsiran ayat 105) 

Setelah menayangkan pemandangan yang 
menggambarkan kesudahan alam buana dan 
manusia-manusia yang hidup di Akhirat, Al-Qur'an 
kembali menjelaskan Sunnatullah mengenai warisan 
bumi yang akan menjadi milik para hamba-Nya yang 
soleh di dalam kehidupan dunia. Di antara dua 
pemandangan ini terdapat hubungan dan pertalian: 


Undang-undang Warisan Bumi 

"Dan sesungguhnya Kami telah catatkan di dalam kitab-kitab 
suci (yang diturunkan kepada manusia) setelah dicatatkan di 
dalam Luh Mahfuz bahawa bumi ini diwarisi hamba-hamba- 
Ku yang soleh. "(105) 

Kata-kata "az-Zabur" sama ada dimaksud dengan 
kitab suci yang dikurniakan kepada Daud a.s. dan jika 
inilah yang dimaksudkan, maka kata-kata "az-Zikr" 
yang disebut selepasnya diertikan dengan kitab at- 
Taurat yang diturunkan sebelum az-Zabur atau sama 
ada az-Zabur itu menjadi sifat bagi setiap kitab suci 
dengan erti kitab-kitab itu merupakan sepotongan 
dari kitab agung iaitu al-Lauhul-Mahfuz yang 
melambangkan sistem induk atau kitab rujukan 
lengkap bagi seluruh undang-undang Allah di alam 
buana. 

Walau bagaimanapun, namun maksud pokok dari 
ayat "dan sesungguhnya Kami telah catatkan di 
dalam kitab-kitab suci (yang diturunkan kepada 
manusia) setelah dicatatkan dalam Luh Mahfuz..." 
ialah untuk menjelaskan undang-undanglah • yang 
telah ditetapkan mengenai masalah pewaris bumi 
iaitu “bumi ini adalah diwarisi oleh hamba-hamba-Ku 
yang soleh." 

Apakah yang dimaksudkan dengan warisan ini? Dan 
siapakah hamba-hamba Allah yang soleh itu? 

Allah telah melantikkan Adam sebagai khalifah di 
bumi untuk membangun dan mengislahkannya, 
menyubur dan mengubahsuaikannya, mengguna 
segala perbendaharaan dan tenaga-tenaga yang 
tersimpan di dalamnya, memanfa'atkan segala 
kekayaan bumi yang zahir dan yang batin dan 
seterusnya memajukan bumi ke tahap kesempurnaan 
yang ditetapkan di dalam ilmu Allah. 

Allah telah menetapkan kepada manusia satu sistem 
hidup yang lengkap dan sepadu supaya mereka 
mematuhinya dalam mengaturkan kegiatan mereka di 
bumi ini, iaitu satu sistem hidup yang ditegakkan di 
atas keimanan dan amalan yang soleh. Di dalam 
agama yang akhir kepada manusia, Allah telah 
memperincikan sistem ini dengan panjang lebar dan 
menetapkan undang-undang yang dapat menegak 
dan memeliharakannya, iaitu menjaga keselarasan 
dan keseimbangan di antara langkah-langkahnya. 

Di dalam sistem ini pengimarahan atau 
pembangunan bumi, penggunaan kekayaan, dan 
tenaga-tenaganya bukanlah satu-satunya tujuan yang 
dimaksudkan, tetapi tujuan yang dimaksudkan ialah 
pengimarahan bumi, di samping pembelaan hati 
nurani manusia agar mereka dapat mencapai tahap 
kesempurnaan yang telah ditetapkan Allah dalam 
kehidupan ini, iaitu agar mereka tidak berubah 
menjadi haiwan di tengah-tengah tamadun 
kebendaan yang gilang gemilang dan agar insaniyah 
mereka tidak menurun ke dasar yang paling rendah 
ketika mereka memuncak tinggi dalam kemajuan 
menggunakan sumber-sumber kekayaan bumi yang 
zahir dan yang batin. 


Di tengah jaian perjuangan untuk mencapai 
keseimbangan dan keselarasan itu berlakulah sebelah 
daun neraca meringan dan sebelah lagi memberat, 
iaitu kadang-kadang bumi ini dikuasai oleh kaum 
yang bermaharajalela, zalim dan pelampau, kadang- 
kadang dikuasai oleh umat yang liar, jakun dan kaki 
perang, kadang-kadang dikuasai oleh orang-orang 
kafir yang jahat yang pintar menggunakan kekuatan- 
kekuatan dan tenaga-tenaga bumi untuk kemajuan- 
kemajuan kebendaan, tetapi semuanya itu merupakan 
pengalaman-pengalaman di tengah jalan perjuangan. 
Dan warisan yang akhir tetap dikuasai oleh hamba- 
hamba Allah yang soleh, iaitu orang-orang yang 
mengumpulkan di antara keimanan dan amalan yang 
soleh. Kedua-dua unsur itu tidak bercerai tanggal di 
dalam jiwa dan di daiam kehidupan mereka. 

Apabila keimanan hati dan kegiatan-bekerja 
berkumpul pada satu umat, maka merekalah yang 
akan memiliki warisan bumi daiam mana-mana 
zaman di dalam sejarah, tetapi apabila kedua-dua 
unsur itu berpisah, maka neraca akan menjadi tidak 
mantap; kadang-kadang kemenangan itu dicapai oleh 
umat yang berpegang kukuh dengan kemajuan- 
kemajuan kebendaan ketika kemajuan ini diabaikan 
oleh umat yang berpura-pura beriman dan ketika hati 
orang-orang yang beriman kosong dari keimanan 
yang sebenar, iaitu keimanan yang mendorong ke 
arah amalan yang soleh, ke arah pengimarahan bumi 
dan pelaksanaan tugas-tugas khilafah yang 
diserahkan Allah kepada manusia. 

Kewajipan orang-orang yang beriman ialah 
merealisasikan pengertian keimanan mereka ke alam 
kenyataan iaitu melakukan amalan yang soleh dan 
menunaikan tanggungjawab-tanggungjawab khilafah 
supaya janji Allah itu terlaksana dan undang-undang- 
Nya berjalan " bahawa bumi ini diwarisi oleh hamba- 
hamba-Ku yang soleh." Orang-orang Mu'min yang 
bekerja keras itulah hamba-hamba yang soleh. 

****** 


[Pentafsiran ayat-ayat 106 - 112) 

Pada akhirnya tibalah pernyataan penamat surah ini 
yang serupa dengan pernyataan pembukaannya: 



U jLL 355 jX-Z ,’i\ 


JUZU' KE- 17 


£D SURAH AL-ANB1A' GR 


445 



"Sesungguhnya di dalam A!-Qur'an ini terdapat 
pengumuman yang jelas kepada golongan para 'Abidin 
(106). Dan tidaklah Kami utuskan engkau melainkan untuk 
menjadi rahmat kepada sekalian alam (107). Katakanlah: 
Sesungguhnya yang diwahyukan kepadaku ialah 
sesungguhnya Tuhan kamu yang sebenar ialah Tuhan Yang 
Maha Esa i, maka apakah kamu bersedia menyerahkan diri 
kepada~Nya? (108) Jika mereka berpaling , maka katakanlah 
(kepada mereka): Aku telah mengisytiharkan (amaran ini) 
kepada kamu dan aku dan kamu sama-sama mengetahuinya 
dan aku tidak mengetahui apakah janji 'azab yang 
diancamkan kepada kamu itu sudah dekat atau masih jauh 
(109). Sesungguhnya Allah mengetahui segala percakapan 
yang lantang dan mengetahui segala percakapan yang kamu 
sembunyikan (110). Dan aku tidak mengetahui boleh jadi 
penangguhan 'azab itu merupakan satu ujian kepada kamu 
dan suatu keni' matan sementara hingga ke suatu masa yang 
tertentu (111). (Muhammad) merayu: Wahai Tuhanku I 
Jatuhkanlah hukuman yang benar, dan Tuhan kami adalah 
Tuhan Yang Maha Penyayang Tuhan yang dipohonkan 
pertolongan-Nya terhadap segala pembohongan yang 
disifatkan kamu". (1 12). 


Kefleksibalan Sistem Hidup Islam Yang 
Diterangkan AI-Qur J an 



" Sesungguhnya , di dalam AI~Qur'an ini terdapat 
pengumuman yang jelas kepada golongan para 
'Abidin. "(106) 

Maksudnya isi kandungan Al-Qur'an dan segala 
penjelasannya mengenai undang-undang alam buana 
dan peraturan-peraturan hidup, mengenai nasib 
kesudahan manusia di dunia dan Akhirat dan 
mengenai peraturan-peraturan amalan dan balasan 
semuanya merupakan pengumuman dan penerangan 
yang cukup jelas kepada golongan orang-orang yang 
bersedia untuk menyambut hidayat Allah. Allah 
namakan golongan ini sebagai golongan "para 
'Abidin" kerana seseorang 'abid itu adalah seorang 
yang berhati khusyu’, patuh dan siap sedia untuk 
menerima perintah, berfikir dan mengambil manfa'at. 

Allah S.W.T. telah mengutuskan Rasul-Nya sebagai 
rahmat kepada seluruh manusia agar beliau 
memimpin mereka ke jalan hidayat. Dan tiada yang 
menerima hidayat itu melainkan golongan manusia 
yang mempunyai kesediaan untuk menerimanya 
walaupun rahmat itu merangkumi orang-orang yang 
beriman dan orang-orang yang tidak beriman. 

Sistem hidup yang dibawa oleh Muhammad s.a.w. 
adalah satu sistem yang dapat membahagiakan 


seluruh umat manusia dan dapat membawa mereka 
kepada taraf kesempurnaan yang ditetapkan untuk 
mereka di dalam hidup ini. 

Risalah ini telah datang kepada umat manusia 
ketika mereka mencapai usia kedewasaan dan 
kematangan akal, la datang selaku sebuah kitab yang 
terbuka kepada akal generasi manusia yang akan 
datang, iaitu sebuah kitab yang mengandungi dasar- 
dasar hidup manusia yang tidak berubah dan bersedia 
untuk memenuhi keperluan-keperluan mereka yang 
sentiasa membaharu yang hanya diketahui oleh Allah 
sahaja selaku Pencipta manusia. Aliahlah Yang Maha 
Mengetahui dengan kehendak-kehendak keperluan 
mereka yang telah diciptakannya dan Dialah Tuhan 
Yang Maha Halus Pentadbiran-Nya dan Maha 
Mendalam Ilmu-Nya. 

Kitab ini telah menggariskan dasar-dasar sistem 
hidup yang kekal untuk kehidupan manusia yang 
sentiasa berkembang dan membaharu, dan di 
samping itu ia menyerahkan kepada mereka daya 
utama mengistinbatkan hukum-hukum juzi atau 
peraturan-peraturan kecil yang diperlu oleh 
perhubungan-perhubungan kehidupan yang sentiasa 
subur dan membaharu itu. Begitu juga diserahkan 
kepada mereka daya utama mengistinbatkan cara- 
cara pelaksanaannya mengikut suasana-suasana dan 
keadaan-keadaan - kehidupan tanpa bercanggah 
dengan dasar-dasar pokok sistem yang kekal ini. 

Kitab ini telah menjamin kebebasan bertindak 
kepada akal manusia dengan menjaminkan hak 
kebebasan akal untuk berfikir, juga dengan jaminan 
masyarakat yang membenarkannya berfikir, kemudian 
ia menyerahkan kebebasan berfikir kepada akal 
manusia dalam lingkungan dasar-dasar pokok sistem 
Islam yang telah digariskan untuk kepentingan hidup 
manusia agar ia terus subur, meningkat maju dan 
sampai ke tahap kesempurnaan yang telah ditetapkan 
kepada kehidupan manusia di bumi ini. 

Pengalaman-pengalaman manusia telah 
membuktikan sehingga ke sa'at ini bahawa sistem 
hidup Islam itu telah dan masih mendahului langkah- 
langkah manusia pada keseluruhannya, ia boleh 
menerima perkembangan hidup manusia dengan 
segala pertaliannya secara berterusan di bawah 
naungannya. Ia sentiasa memimpin mereka dan tidak 
pernah terkebelakang dari mereka, la tidak 
melumpuhkan pergerakan mereka dan tidak 
membawa mereka mundur ke belakang kerana ia 
selama-lamanya mendahului langkah-langkah mereka 
dan selama-lamanya memberi kelonggaran untuk 
mereka melangkah dengan sempurna. 

Di samping ia memenuhi kegemaran manusia yang 
mahu berkembang maju, ia tidak menekan atau 
menindas tenaga-tenaga manusia dengan apa-apa 
bentuk tekanan sekalipun sama ada dengan bentuk 
tekanan individu atau tekanan kelompok. Ia tidak 
mengharamkan mereka meni'mati hasil-hasil daya 

usaha mereka dan keni'matan-keni'matan hidup yang 
telah dicapaikan mereka. 

Nilai sistem ini ialah ia bersifat seimbang dan 
selaras, la tidak menyeksakan jasad untuk meluhurkan 
roh dan tidak mengabaikan roh untuk memberi 
keni'matan kepada jasad, la tidak mengikat tenaga- 
tenaga individu dan keinginan-keinginan 
semulajadinya yang sihat untuk melaksanakan 
kepentingan masyarakat atau negara, la tidak 
membiarkan individu bertindak bebas lepas 
memenuhi keinginan hawa nafsunya yang sesat untuk 
menggugatkan kehidupan masyarakat atau 
menggunakan masyarakat untuk keni'matan individu 
atau segelintir individu. 

Seluruh taklif atau tugas-tugas yang diletakkan oleh 
sistem ini ke atas bahu manusia adalah dirancangkan 
sesuai dengan keupayaannya dan kepentingan 
mereka, kerana manusia telah dibekalkan, dengan 
kesediaan-kesediaan dan kebolehan-kebolehan yang 
dapat menolakkan mereka menunaikan tugas-tugas 
itu serta menjadikan tugas-tugas itu disukai mereka 
walaupun terkadang-kadang mereka terpaksa 
mengalami kesusahan dan kesulitan kerananya, ini 
disebabkan kerana tugas-tugas itu dapat memenuhi 
sesuatu dari keinginan-keinginannya atau 
menyalurkan sesuatu dari tenaga-tenaganya. 

Risalah Muhammad s.a.w. telah menjadi rahmat 
kepada kaumnya dan rahmat kepada seluruh umat 
manusia selepas beliau. Dasar-dasar yang dibawa 
beliau pada mulanya kelihatan aneh dan ganjil pada 
pandangan hati manusia kerana wujudnya jurang 
yang jauh di antara realiti hidup di alam kenyataan 
dan realiti hidup rohaniyah, tetapi sejak hari itu umat 
manusia mulai merasa dekat sedikit demi sedikit dari 
ufuk-ufuk kejauhan dasar-dasar ini dan akhirnya 
hilanglah keganjilan dan keanehannya yang dirasakan 
mereka selama ini, lalu mereka kembali mendokong 
dan melaksanakan dasar-dasar itu walaupun dengan 
berselindung di sebalik nama-nama yang lain. 

Dasar-dasar Sejagat Perjuangan Sistem Islam 

Islam telah memperjuangkan dasar kemanusiaan 
yang tunggal, di mana hilangnya perbezaan- 
perbezaan bangsa dan geografi agar seluruh manusia 
bertemu dalam satu ‘aqidah yang sama dan satu 
sistem kemasyarakatan yang sama. Dasar ini kelihatan 
ganjil pada hati, pada pemikiran manusia dan pada 
kenyataan hidup mereka di masa itu, kerana 
golongan bangsawan tetap menganggapkan diri 
mereka diciptakan dari tanah yang berlainan dari 
tanah yang diciptakan golongan hamba abdi, tetapi 
nah! Sekarang lihatlah umat manusia dalam masa 
lebih tiga belas abad terus berusaha untuk menurut 
jejak langkah Islam, tetapi langkah-langkah mereka 
patah di tengah jalan kerana mereka tidak berpandu 
dengan nur Islam yang sempurna. Namun demikian 
«mereka telah sampai kepada sebahagian dari sistem 
itu walaupun pada peringkat dakwaan-dakwaan dan 
kata-kata sahaja dan , walaupun bangsa-bangsa 
Eropah dan Amerika masih terus berpegang kukuh 


dengan dasar perbezaan bangsa atau kaum yang keji 
itu, yang diperangi oleh Islam sejak lebih seribu tiga 
ratus tahun yang silam. 

Islam telah memperjuangkan dasar sama rata di 
hadapan keadilan dan undang-undang di antara 
semua orang, sedangkan di waktu itu manusia 
dibeza-bezakan dengan berbagai-bagai kelas dan 
setiap kelas mempunyai undang-undang, malah 
kehendak dan kemahuan tuanmas telah menjadi 
undang-undang di zaman perhambaan dan feudal. Di 
waktu itu hati manusia memandang ganjil dan aneh 
terhadap sistem hidup Islam yang memperjuangkan 
dasar sama rata yang mutlak di hadapan keadilan itu. 
Tetapi nah! Lihatlah sekarang umat manusia sedikit 
demi sedikit cuba - walaupun secara teori - 
mendapatkan sesuatu amalan dasar sama rata yang 
telah diamalkan oleh Islam sejak lebih dari seribu tiga 
ratus tahun yang silam. 

Selain dari dua contoh ini, di sana terdapat banyak 
lagi contoh-contoh yang menunjukkan bahawa risalah 
Muhammadiyah itu menjadi rahmat kepada umat 
manusia dan bahawa Nabi Muhammad s.a.w. itu 
adalah diutuskan untuk membawa rahmat kepada 
seluruh umat manusia sama ada yang beriman atau 
yang tidak beriman, kerana seluruh umat manusia 
turut mendapat kesan dari sistem yang dibawa oleh 
Islam sama ada secara sukarela atau terpaksa dan 
sama ada secara sedar atau tidak sedar. Dan naungan 
rahmat ini masih terus teduh kepada siapa sahaja 
yang mahu berlindung di bawah naungannya dan 
mahu menyedut udara langit yang aman di dalam 
suasana bumi yang amat panas terutama pada masa 
ini. 

Umat manusia pada hari ini amat memerlukan 
kepada sentuhan rahmat yang lembut ini, iaitu ketika 
mereka sedang berada di dalam kegelisahan dan 
kebingungan di padang-padang gurun kebendaan 
yang menyesatkan dan berada di dalam neraka 
peperangan-peperangan dan ketandusan roh dan 
hati. 

****** 

Unsur Tauhid Dalam Mesej Islam 

Setelah menjelaskan pengertian rahmat, Rasulullah 
s.a.w. diperintah supaya bersemuka dengan para 
pendusta yang mengejek da'wah untuk menerangkan 
kepada mereka intisari risalahnya yang melahirkan 
rahmat kepada sekalian alam itu: 



"Katakanlah: Sesungguhnya yang diwahyukan kepadaku 
ialah sesungguhnya Tuhan kamu yang sebenar ialah Tuhan 
Yang Maha Esa i, maka apakah kamu bersedia menyerahkan 
diri kepada-Nya ? "( 1 08) 

Unsur tauhid itulah unsur rahmat semulajadi di 
dalam, risalah Islam ini. Itulah unsur tauhid yang 

sempurna yang dapat menyelamatkan umat manusia 
dari kepercayaan karut jahiliyah, dari beban-beban 
kepercayaan paganisme dan dari tekanan 
kepercayaan yang sesat dan khurafat Itulah unsur 
tauhid yang dapat menegakkan kehidupan manusia di 
atas tapaknya yang teguh, dan unsur inilah yang 
menghubungkan kehidupan manusia dengan alam al- 
wujud seluruhnya mengikut undang-undang yang 
jelas dan peraturan-peraturan yang kukuh, bukannya 
mengikut keinginan hawa nafsu. Inilah unsur yang 
dapat menjamin setiap orang berdiri dengan 
kepalanya yang terangkat ke atas dan tidak akan 
tunduk melainkan hanya kepada Allah Yang Maha 
Esa dan Maha Gagah Perkasa sahaja. 

Inilah jalah menuju rahmat-Nya: 

"Maka apakah kamu bersedia menyerahkan diri kepada- 
Nya?"(108) 

Inilah satu-satunya pertanyaan yang diperintahkan 
kepada Rasulullah s.a.w. supaya beliau 
mengemukakannya kepada para pendusta yang 
mempersenda-sendakan da'wah itu. 

"Jika mereka berpaling ; maka katakanlah (kepada mereka): 
Aku telah mengisytiharkan (amaran itu) kepada kamu dan 
aku dan kamu sama-sama mengetahuinya."(1 09) 

Aku telah mendedahkan segala apa yang ada 
padaku. Oleh itu aku dan kamu adalah sama-sama 
mengetahuinya. Kata-kata perisytiharan itu biasanya 
dilakukan di dalam peperangan untuk menamatkan 
masa damai dan untuk memberitahu kepada pihak 
yang lain bahawa sekarang adalah masa perang 
bukannya damai, tetapi di sini - surah ini adalah Surah 
Makkiyah dan peperangan belum lagi difardhukan ke 
atas kaum Muslimin - maksud dari perisytiharan itu 
ialah beliau mahu mengumumkan kepada mereka 
bahawa beliau berlepas tangan dari mereka dan 
meninggalkan dalam keadaan mengetahui nasib 
kesudahan yang akan diterima mereka. Beliau telah 
memberi amaran yang cukup terhadap akibat yang 
akan menimpa mereka dan selepas ini mereka tidak 
lagi mempunyai apa-apa alasan keuzuran. Oleh itu 
hendaklah mereka rasakan akibat perbuatan mereka 
kerana mereka memang tahu semuanya ini. 







Tiada Siapa Yang Mengetahui Janji ! Azab AUah 

"Dan aku tidak mengetahui apakah janji 'azab yang 
diancamkan kepada kamu itu sudah dekat atau masih 
jauh? "(109) 




Yakni aku telah mengisytiharkan (amaran ini) dan 
aku dan kamu sama-sama mengetahuinya dan aku 
tidak mengetahui bilakah 'azab yang diancamkan 
kepada kamu itu akan menimpa kamu, kerana ia 


merupakan urusan ghaib yang hanya diketahui Allah 
sahaja. Dialah sahaja yang mengetahui bilakah Dia 
akan mengenakan kamu dengan 'azab-Nya di dunia 
ini atau di Akhirat, dan Dialah jua yang tahu segala 
rahsia kamu dan segala apa yang nyata dari kamu. 
Tiada suatu pun yang tersembunyi dari pengetahuan- 
Nya: 



"Sesungguhnya Allah mengetahui segala percakapan yang 
lantang dan mengetahui segala percakapan yang kamu 
sembunyikan."(110) 


Seluruh urusan kamu adalah terdedah kepada 
pengetahuan Allah dan apabila Dia mengazabkan 
kamu, maka Dia mengazabkan kamu mengikut apa 
yang diketahuinya tentang kamu zahir dan batin. Dan 
apabila 'azab itu ditangguhkan ke atas kamu, maka 
hikmat penangguhan itu tersimpan di sisi Allah: 


^ J ^====d AsSs 

"Dan aku tidak mengetahui boleh jadi penangguhan 'azab 
itu merupakan satu ujian kepada kamu dan suatu 
keni'matan sementara hingga ke suatu masa yang 
tertentu."(1 1 1) 


Aku tidak mengetahui apakah tujuan Allah 
menangguhkan 'azab ini, mungkin Allah mahu 
menjadikannya sebagai ujian dan dugaan kepada 
kamu. Ini bererti Allah memberi keni'matan kepada 
kamu sehingga kepada suatu masa yang tertentu 
sahaja dan selepas itu Allah akan mengenakan kamu 
dengan 'azab seksa-Nya yang amat dahsyat, iaitu 
'azab seksa dari Tuhan Yang Maha Perkasa dan Maha 
Kuasa. 


Dengan pengumuman tidak tahu ini dapat memberi 
kesedaran yang kuat kepada hati mereka. Ia membuat 
mereka sentiasa menunggu-nunggu segala 
kemungkinan dan sentiasa menaruh kebimbangan 
dari ditimpa malapetaka 'azab secara mendadak, la 
menyedarkan hati mereka dari kelalaian hidup 
senang, kerana boleh jadi di sebalik kesenangan itu 
ada ujian dan ada bala yang akan menimpa. 
Menunggu-nunggu kedatangan 'azab pada bila-bila 
masa yang tidak ditetapkan itu sudah cukup untuk 
membuat hati seseorang sentiasa cemas dan saraf- 
sarafnya tegang. Setiap waktu dia menunggu-nunggu 
tabir yang dilabuhkan itu disingkapkan, di mana akan 
terserlah 'azab yang tersembunyi selama ini. 

Hati manusia selalu lalai dari ‘azab Allah yang ghaib 
yang menunggu mereka. Kesenangan hidup selalu 
mengeliru dan memperdayakan seseorang dan 
menyebabkannya lupa bahawa di belakang tabir yang 
dilabuhkan itu terdapat malapetaka yang tidak 
diketahuinya. Dan tiada siapa yang berkuasa 
mendedahkannya melainkan Allah pada waktunya 
yang tepat dan majhul. 

Amaran ini boleh mengembalikan kesedaran 
kepada hati dan memberi kesempatan memohon 
kema'afan kepada Allah sebelum terluput waktunya. 

Di sini Rasulullah s.a.w. bertawajjuh kepada Allah 
setelah selesai menunaikan amanah, menyampaikan 
risalah, membuat perisytiharan dan mengingatkan 
mereka terhadap bala yang mendadak... beliau 
bertawajjuh kepada Allah Yang Maha Penyayang 
memohon hukuman dan keputusan-Nya yang adil di 
antara beliau dengan para Kafirin yang 
mempersenda-sendakan da'wah dan berhati lalai. 
Beliau memohon pertolongan-Nya untuk mengatasi 
tipu daya dan pendustaan mereka, dan hanya Allah 
sahaja yang layak dipohon pertolongan: 



% 'Muhammad ) merayu: Wahai Tuhanku! Jatuhkanlah 

hukuman yang benar dan Tuhan kami adalah Tuhan Yang 
Maha Penyayang Tuhan yang dipohonkan pertoiongan-Nya 
terhadap segala pembohongan yang disifatkan kamu."(1 12) 

Sifat kasihan belas dan penyayang yang agung itu 
mempunyai maksudnya yang penting di sini, kerana 
Aliahlah yang telah mengutuskan beliau supaya 
menjadi rahmat kepada semesta alam. Beliau telah 
didustakan para pendusta dan diejek-ejekkan para 
pengejek, dan hanya Allah sahaja yang sanggup 
mengasihani Rasul-Nya dan menolong beliau 
mengatasi celaan-celaan yang tidak wajar dari 
mereka. 

Dengan sepotong ayat yang kuat ini diakhiri surah 
ini sebagaimana ia dimulakan dengan sepotong ayat 
yang sama kuat. Di sini bertemulah dua hujung surah 
ini dalam satu nada pernyataan yang tajam dan kuat, 
menarik dan mendalam. 


****** 



